Moonu nivaa kurun Okey vefai, Moonu Buruga Massala akah vanee kivve? | Dhiislam\nމޫނަކީ އިންސާނާގެ ދަތްދޮޅިންފެށިގެން މައްޗަށް ނިތްކުރި ނިމޭހިސާބަށް ކިޔާ ނަމެވެ. ވަރަށް މުހިންމު ގުނަވަންތަކެއް ކަމުގައިވާ އަގަޔާއި، ކަންފަތާއި، ނޭފަތާއި އަދި ލޯ ހިމެނެނީ މޫނުގައެވެ. އިންސާނާގެ5ހިއްސު ހިމެނޭ ހަށިގަނޑުގެ ހަމައެކަނި ބަޔަކީ މޫނެވެ. މީހެއްގެ ސިފަ ބަޔާންކޮށް ތަސްވީރު ކޮށްދޭ އެންމެ މުހިންމު ގުނަވަނަކީވެސް މޫނެވެ. މީހެއްގެ ބުރުސޫރަ ބުނެދެނީވެސް މޫނުންނެވެ. އަދި ހަށިގަނޑަށް އަންނަ އުފާވެރިކަމާއި ހިތާމަވެރި ކަމުގެ އަސަރު އެންމެފަސޭހައިން ދެނެގަނެވޭނީވެސް މޫނުންނެވެ.\nއިންސާނާގެ މި މުހިންމު ގުނަވަން ތަފާތު ސަބަބުތަކާހުރެ ނިވާ ކުރެއެވެ. ޑޮކްޓަރުންނާއި ބަލިމީހުން އެކިއެކި ޖަރާސީމުން ރައްކާތެރި ވުމަށްޓަކައި ތަފާތު އެކިވައްތަރުގެ މާސްކު އަޅައެވެ. މޫނާއި މުޅިހަށިގަނޑު ނިވާކުރެއެވެ. ބޭނުމަކީ ޖަރާސީމުން ރައްކާތެރި ވުމެވެ.\nފަޔަރ ފައިޓަރުން އަލިފާނުން ރައްކާތެރިވުމަށްޓަކައި އެކަމަށް ޚާއްޞަ މާސްކު އަޅައެވެ. މުޅި މޫނާއި މުޅި ހަށިގަނޑު ނިވާކުރެއެވެ. ބޭނުމަކީ ދުމާއި އަލިފާނުން ރައްކާތެރި ވުމެވެ.\nސަލާމަތީ ބާރުތަކުން އެބޭކަލުންނަށް އަތުވެދާނެ ނުރައްކާތެރި ހަމަލާއަކުން ސަލާމަތްވުމަށްޓަކައި ނުވަތަ ކާކުކަން ފާޅުވިޔަ ނުދިނުމަށްޓަކައި މާސްކާއި ހެލްމެޓް އަޅައެވެ. މުޅި މޫނާއި ހަށިގަނޑު ނިވާކުރެއެވެ. ބޭނުމަކީ އަތުވެދާނެ ނުރައްކަލަކުން ސަލާމަތްވުމެވެ.\nސައިކަލު ދުއްވާމީހުން ނުރައްކާތެރި އެކްސިޑެންޓަކުން ލިބިދާނެ ގެއްލުން ކުޑަކުރުމަށް ހެލްމެޓް އަޅައެވެ. ކާކުކަން ނޭންގޭ ވަރަށް މޫނު ނިވާކުރެއެވެ. ބޭނުމަކީ ބޮލަށް ލިބިދާނެ ގެއްލުމަކުން ސަލާމަތްވުމެވެ. މިނޫނަސް ތަފާތު އެކިއެކި ކަންކަމުގައި މަސްޣޫލުވާ ފަރާތްތަކުން ރައްކާތެރި ވުމުގެ ގޮތުން ކާކުކަން ނޭނގޭވަރަށް ހަށިގަނޑާއި މޫނު ނިވާކުރެއެވެ.\nމިއަދު ކޮވިޑް19 ގެ ޖަރާސިމުގެ ނުރައްކަލުން ސަލާމަތްވުމަށްޓަކައި މުޅިދުނިޔޭގެ އެންމެންކަހަލަ ގޮތަކަށް މާސްކުއަޅައެވެ. މޫނު ނިވާކުރެއެވެ. ކުޑަކުދިންނާއި ބޮޑެތި މީހުންނެވެ. އަންހެހުންނާއި ފިރިހެނުންނެވެ. މުސްކުޅިންނާއި ޒުވާނުންނެވެ. ތުއްތުކުދީންވެސްމެއެވެ. ނިވާ ނުކުރާނަމަ މިއަދު ސްކޫލަކަށް ނުވައްދައެވެ. ސަރުކާރުގެ އޮފީހަކަށް ނުވަދެވެއެވެ. ކުޑަމިނުން ފިހާރައަކަށްވެސް ވަދެވެނީ މާސްކުއަޅައި ނިވާކޮށްގެންނެވެ. ބޭނުމަކީ ކޮވިޑް 19 ގެ ނުރައްކަލުން އެންމެން ސަލާމަތްވެ ތިބުމެވެ.\nމުސްލިމް އަންހެނުން މާތްﷲގެ އަމުރުފުޅަށް ތަބާވެ، ނުކިއްސަރު ބެލުންތަކުން ރައްކާތެރި ވުމަށްޓަކައި ހިޖާބުވުމުގެ ގޮތުން ދޫހެދުންލައި މޫނުބުރުގާއަޅައި މުޅިހަށިގަނޑު ނިވާކުރެއެވެ. ބޭނުމަކީ މާތްﷲގެ އެންގެވުމަކަށް ތަބާވުމާއި، ފިރިހެނުންގެ ކިބައިން އަތުވެދާނެ އުދަގުލަކުން ހަށިގަނޑު ރައްކާތެރި ކުރުމެވެ. ބެލުންތައް ތިރިކުރުމާއެކު ބެލުންތައް ތިރިކުރުވުމުގެ ބޭނުމުގައެވެ.\nމަތީގައި ބަޔާންކުރެވުނު ކަންކަމަށް ނަޒަރު ހިންގާލާށެވެ. ކޮންމެކަމަކީވެސް އިންސާނާގެ މޫނު ނިވާކުރުވާ ކަމެކެވެ. އަދި ސަބަބަކަށް ވެފައި އޮންނަނީ ރައްކާތެރި ވުމެވެ. ހަޤީޤަތުގައިވެސް ރައްކާތެރިވުމުގެ ގޮތުން ބަޔާންކުރެވުނު ފިޔަވަޅުތަށް އަޅާންޖެހެއެވެ. ނަމަވެސް ހިތާމައަކީ އަޅުގަނޑުމެންގެ ބައެއްމީހުންގެ ހާލަތަކީ، ރައްކާތެރި ވުމުގެ ގޮތުން ޤާނޫނަކުން އަންގައިފިނަމަ މައްސަލައެއް ނެތެވެ. ނުވަތަ ޑޮކްޓަރަކު އިރުޝާދު ދެއްވައިގެން ކުރަންޖެހޭ ކަމެއްނަމަ މައްސަލައެއް ނެތެވެ. ނުވަތަ ވަކިފަރާތަކުން އިރުޝާދުދީގެން ހުރިހާއެންމެން މޫނު ނިވާކުރި ކަމުގައިވިއަސް މައްސަލައެއް ނެތެވެ. މައްސަލައަކަށްވަނީ އަހަރުމެން ނެތުމުގެ ތެރެއިން ވުޖޫދުކުރެއްވި މާތްﷲ، އަޅުގަނޑުމެން ގެއްލުމަކުން ރައްކާތެރި ވުމުގެ ގޮތުން ދެއްވާ އިރުޝާދަކަށްތަބާވެ މޫނު ނިވާކޮށްފިނަމަ ނަމައެވެ. މިއީ އެއްވެސް ހަމައަކުން ދެކޮޅުޖެހޭ ކަމެއް ހެއްޔެވެ؟ އަދި ވަކީން ޚާއްޞަކޮށް މާތްﷲ އަށް އީމާންވާކަމަށް ބުނާބަޔަކު ޤަބުލުކުރުން ހުންނާންޖެހޭނެ ގޮތް ހެއްޔެވެ؟\nމިއަދު ސްކޫލުތަކަށާއި ކޮލެޖް ޔުނިވާސިޓީ ތަކަށް ކިޔަވާން، އުނގެނުމަށް ހާޒިރުވާ ދަރިވަރުން މާސްކުއަޅައި ނިވާކޮށްގެންދާން މަޖުބޫރު ކޮށްފައިވާއިރުވެސް، މޫނުބުރުގާ އަޅައިގެން ކިޔަވާން ހާޒިރުވެއްޖެނަމަ އެފަދަކުދީންނަށް ތަޢުލީމީ މުއައްސަސާއިން އިންޒާރުދީ ކިޔެވުމުން މަހުރޫމް ކޮށްލެވޭ ކޮށްލުމަކީ ކޮން ހަމައަކުން ކުރެވޭ ކަމެއްހެއްޔެވެ؟ އެކަން ދެކޮޅުޖެހެނީ ކިހިނެއްހެޔެވެ؟ މީއީ ސީދާ އިސްލާމުދީނާމެދު އަދާވާތްތެރިކަން ހިތުގައި ބިންވަޅުނެގިފައިވާ ފަރާތަކުން ނޫނީ ކުރާނެކަމެއް ނޫންހެއްޔެވެ؟ މިފަދަ ފަރާތްތަކުން ދިރިއުޅުމުގެ މަޤްޞަދާއިމެދު ފުންކޮށް ވިސްނައި، މަރުވާނެ ކަމާއި، މަރުވުމަށްފަހު ސުވާލުކުރެވޭ ދުވަހަށް ތައްޔާރުވުން އަވަސްވެ ގަތުމަށް ވަޞިއްޔަތްކޮށް ނަސޭޙަތްތެރިވަމާ ހިނގާށެވެ. ދިންނަވާ ނަޞީބުގެ މަގު ދެއްކެވުމަށް އެދި ދުޢާކުރަމާ ހިނގާށެވެ.


Dhathuru dhaan2rah, hulhuveyne dhuvaheh adhi neyge\nދަތުރުދާން ދެ ރަށް، ނަމަވެސް ހުޅުވޭނެ ދުވަހެއް ނޭންގެ\nމާލެ ކައިރި ތަރައްގީކުރި ކްރޮސްރޯޑް: މާލެ ކައިރިން ފަޅެއް ހިއްކައިގެން ދިވެހިން ދަތުރުދާން ރަށެއް ތަރައްގީ ކުރުމަކީ ސަރުކާރުގެ ވައުދެއް -- އަވަސް ފޮޓޯ\nބޮޑު އާބާދީއެއް އޮތް ވެރިރަށް މާލެ ކައިރިން ފަޅެއް ހިއްކައިގެން ދިވެހިން ދަތުރުދާން ރަށެއް ތަރައްގީ ކުރުމުގެ މަސައްކަތް ނުނިމި ދިގުލައިގެން ގޮސްފައިވާއިރު އެ ރަަށް ތަރައްގީކޮށް ހުޅުވުން ލަސްވަނީ ކޮވިޑްގެ ސަބަބުން ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވިދާޅުވެއްޖެ އެވެ.\nމާލެ ސިޓީއަށް ހާއްސަކުރި އެމްޑީޕީގެ ރަށްވެހި ފަތިސް ކެންޕެއިން ބައްދަލްވުމުގައި މާލެ ސިޓީއަށް ވާދަކުރައްވާ ބައެއް ކެންޑިޑޭޓުން ވަނީ ދަތުރުދާނެ ރަށެއް ހެދުމަކީ ސަރުކާރުގެ ވައުދަކަށްވާތީ އެ ވައުދު ފުއްދޭނީ ކިހާ ހިސާބަކުތޯ ސުވާލު ކުރައްވާފައެވެ.\nމާލެ ކައިރީ ދަތުރު ދާ ރަށެއްގެ ގޮތުގައި އެނބޫދޫ ފަޅުގައި ހިއްކި ރަށެއް ހަމަޖައްސަައި އެ ރަށް 2020 ވަނަ އަހަރު ކުރީކޮޅު ހުޅުވާލާނެ ކަމަށް ރައީސް އިބްރާހިމް މުހައްމަދު ސޯލިހް އޭޕްރީލް 2، 2019 ގައި ވަނީ ވިދާޅުވެފައެވެ. މިއީ ރައީސް އިބްރާހިމް މުހައްމަދު ސޯލިހްގެ ފުރަތަމަ 100 ދުވަހުގެ ތެރޭގައި ފުއްދަވާނެ ކަމަށް ވިދާޅުވެ ވެވަޑައިގެންނެވި ވައުދެކެވެ.\nނަމަވެސް ރައީސް ރޭ ވިދާޅުވީ ދަތުރުދާނެ ރަށެއް ތަރައްގީ ކުރުމުގެ މަސައްކަތް ކޮރޮސްރޯޑް ހިންގާ ކުންފުނިން ކުރަމުންދާ ކަމަށާ އެ މަސައްކަތް ނުނިމި ލަސްވަނީ ކޮވިޑްގެ ސަބަބުން ކަމަށެވެ. ކޮވިޑްގެ ބަލިމަޑުކަން ކުރިމަތިވި ނުވިނަމަ މިއަހަރު އެ ރަށް ހުޅުވުނީސް ކަމަށް ރައީސް ވިދާޅުވިއެވެ.\n"އެހެން ރަށެއްވެސް އަޅުގަނޑުމެން އެބަ ވިސްނަން. ނަމަވެސް އަނެއްކާވެސް މި ޖެހެނީ ހިއްކަން. އެއީ މައްސަލައަކީ،" އުތުރުތިލަފަޅާ ޖެހިގެން އޮތް ފަޅެއް ހިއްކަން ނިންމުމާމެދު ވިސްނަވަމުން ގެންދަވާ ކަމަށް އިޝާރާތް ކުރައްވާ ރައީސް ވިދާޅުވިއެވެ.\nދަތުރުދާ ރަށާ ގުޅޭގޮތުން ރައީސް ކުރިން ވިދާޅުވީ ކްރޮސްރޯޑް ހިންގާ ސިންވާ ކުންފުނިން އެ ރަށް ތަރައްގީ ކޮށްދެނީ ޕިކްނިން އައިލެންޑަކުން ލިބެން ހުންނަ ޒަމާނީ ހުރިހާ ލުއިފަސޭހަ ތަކާއެކު ކަމަށެވެ.\n"އާއިލާތައް އެކުގައި ގޮސް އުޅެވޭނެ އިންތިޒާމުތައް ހުންނާނެ، މުނިފޫހިފިލުވުމުގެ ހަރަކާތްތައް ކުރިއަށްގެންދާ ޖާގަވެސް އޮންނާނެ. ކުޑަކުދިންނަށް ހާއްސަ ކުރެވިފައިވާ ތަންތަނާއި އިންތިޒާމްތައްވެސް ހަމަޖެހިފައި ހުންނާނެ. އަޅުގަނޑުމެން ގަސްތުކޮށްފައިވަނީ އެންމެ ލަސްވެގެން އަންނަ އަހަރުގެ ކުރީކޮޅު އެރަށަށް ދަތުރު ދެވޭ ވަރު ކުރުމަށް،" ރައީސް ވިދާޅުވި އެވެ.\nރައީސް އިތުރަށް ވިދާޅުވީ، މާލޭ މީހުން ދިރިއުޅެމުން އައި ހާސް ކަމުގެ ތެރެއިން ހިތް އުފާ ކޮށްލާ މުނިފޫހި ފިލުވާލުމަށް މީގެ ކުރިން ގޮސް އުޅުނީ މާލެ މާލެ އާ ކައިރި ފަޅުރައްތަކާއި ފިނޮޅުތަކަށް ކަމަށެވެ. އަދި މާލޭގައި ދިރިރިއުޅޭ މީހުންގެ އިހުސާސްތަކަށް ބެލުމެއް ނެތި، މާލޭ ސަރަހައްދުގެ ހުރިހާ ފަޅުރައްތައް ކުރީ ސަރުކާރުން ވަނީ ނާޖާއިޒު ގޮތުގައިި ވިއްކާ ހުސްކޮށްފަ ކަމަށެވެ.\n"އާއިލާއާއި އެކުވެރިންނާއި އޮފީސް މުވައްޒަފުންނާއެކު މަޖާ ކޮށްލުމަށް ދަތުރު ދިއުމަކީ ދިވެހިން، ވަކިން ހާއްސަކޮށް މާލޭގެ ދިރިއުޅޭ މީހުންގެ އުފަލެއް. ނަމަވެސް، މާލޭގެ ދިރިއުޅޭ މީހުންގެ އިހުސާސް ތަކަށް ބެލުމެއް ނެތި އަދި އެކަން ނުކުރަށް އެދި އަޑުއުފުލަމުން ދަނިކޮށްވެސް މި ސަރަހައްދުގެ ހުރިހާ ފަޅު ތަކާއި ފިނޮޅު ތަކާއި ފަޅުރައްތައް ކުރީ ސަރުކާރުން ވަނީ ނާޖާއިޒު ގޮތުގައި ވިއްކާ ހުސްކޮށްލާފަ،" ރައީސް ވިދާޅުވި އެވެ.\nމާލެ ކައިރިން ފަޅެއް ހިއްކައިގެން ދިވެހިން ދަތުރުދާން ރަށެއް ތަރައްގީ ކުރުމަށް ކުރީ ސަރުކާރުންވެސް މަަސައްކަތް ކުރިއެވެ. އެ މަސައްކަތް ކުރަމުންދާ ކަމަށް މޯލްޑިވްސް އިންޓަގްރޭޑެޑް ޓޫރިޒަމް ޑިވްލޮޕްމެންޓް ކޯޕަރޭޝަން (އެމްއައިޓީޑީސީ) އިން ހާމަކުރީ ޖަނަވަރީ 4، 2017 ގައެވެ.\nކުރީ ސަރުކާރުން މަސައްކަތް ކުރީ 2017 ގެ ކުރިން ރަށުގެ މަސައްކަތް ނިންމާށެވެ. ނަމަވެސް ނޮވެންބަރު 17، 2018 ގައި ވެރިކަން ނިމުމުއިރުވެސް އެ މަސައްކަތް އޮތީ އެގޮތުގައެވެ.\nއެމްޑީޕީ ރައީސް އިބްރާހިމް މުހައްމަދު ސޯލިހު މާލޭ ސިޓީ + ލޯކަލް ކައުންސިލްތަކުގެ އިންތިހާބު\nބިންކޮޅު ދޫކޮށްލުމުން ގޯތި ލިބޭ މަޝްރޫއެއް ފަށަނީ


259 thaneh beli iru 254 thaneh huree guideline aa ehgothah - vNews.mv\n259 ތަނެއް ބެލިއިރު 254 ތަނެއް ހުރީ ގައިޑްލައިނާ އެއްގޮތަށް!\nމަރްޔަމް ލީން 25 September 2020, 12:32\nކޮވިޑް-19 އާ ގުޅިގެން ހެލްތު ޕްރޮޓެކްޝަން އެޖެންސީން އާންމުކޮށްފައިވާ ގައިޑްލައިންތަކާ އެއްގޮތަށް ގިނަ ތަންތަނުން އަަމަލުކުރަމުންދާ ކަމަށް އެ އެޖެންސީ އިން ބުނެފިއެވެ.\nއާންމު ހިދުމަތްދޭ ތަންތަނުން އުސޫލުތަކަށް އަމަލުކުރަމުން ގެންދޭތޯ ބެލުމަށް މިހާރު ކުރިޔަށްގެންދާ މާސް އިންސްޕެކްޝަންގައި، މިމަހުގެ 20 ވަނަ ދުވަހު މާލޭގައި ފެށި އިންސްޕެކްޝަން ބުރުގައި މިހާތަނަށް ޖުމްލަ 259 ތަނެއް ބަލާފައިވާ ކަމަށް އެޗްއީއޯސީން ބުނެއެެވެ.\nއެ ސެންޓަރުން ބުނީ، 259 ތަނުގެ ތެރެއިން، 254 ތަނަކުން ގައިޑްލައިންތަކަށް އަމަލުކުރާ ކަމަށް ފާހަގަވެފައިވާ ކަމަށެވެ. އޭގެ ތެރޭގައި ހިމެނެނީ 206 ފިހާރައާއި، 39 ކެފޭ،6ސެލޫން އަދި3މާރުކޭޓެވެ.\nއުސޫލުތަކަށް އަމަލުކުރަމުން ނުދާތީ5ތަނެއް ބަންދުކުރި އިރު، ކަންކަން އިސްލާހު ކުރުމުން އޭގެ ތެރެއިން ފިހާރައަކާއި ކެފޭއެއް އަލުން ހުޅުވުމުގެ ހުއްދަ ވަނީ ދީފައެވެ.\nއެޗްއީއޯސީން ބުނީ އިންސްޕެކްޝަންގެ ތެރެއިން ޕަބްލިކް ޓްރާންސްޕޯޓާއި، ބައެއް އޮފީސްތައް ވެސް އިންސްޕެކްޓު ކުރުމަށް ނިންމާފައިވާ ކަމަށެވެ.\nކޮވިޑް-19 އާއި ގުލިގެން މާލެ ސަރަހައްދުގައި އިއުލާނުކޮށްފައި އޮތް ލޮކްޑައުންއަށް ދިން ލުއިތަކުގެ ތެރޭގައި އާއްމު ހިދުމަތްދޭ ތަންތަނަށް ހިދުމަތްދިނުމުގެ ހުއްދަ ވަނީ ދީފައެވެ. މި ހުއްދަތައް ދީފައިވަނީ މި ތަންތަނުން އަމަލުކުރަންޖެހޭ ވަކި ގައިޑްލައިންއެއް އެކުލަވާލުމަށްފަހުއެވެ.\nގައިޑްލައިންތަކާ އެއްގޮތަށް އާއްމު ހިދުމަތްދޭ ތަންތަނުން އަމަލުކުރޭތޯ ބެލުމަށް އިންސްޕެކްޝަންތައް ކުރިއަށްގެންދާއިރު، އެތަނެއް ގައިޑްލައިންއާއި ހިލާފުކަން ފާހަގަކުރެވޭ ފުރަތަމަ ފަހަރު ތަން ބަންދުކުރުމަށްފަހު ގައިޑްލައިންއާ އެއްގޮތްކުރުމަށް ވަކި މުއްދަތެއް ދެއެވެ.\nދެވަނަ ފަހަރު އަދި ތިންވަނަ ފަހަރު އެތަނެއް ބަންދުކުރުމަށްފަހު ޖޫރިމަނާކުރެއެވެ. އަދި އެތަނެއް ގައިޑްލައިންއާއި އެއްގޮތް ކުރުމަށްފަހު އަލުން ހުޅުވޭނެ ވަކި މުއްދަތެއް ދެއެވެ.


Fahathun Arai Valencia In Real Bali Kohfi – adduLIVE\nފަހަތުން އަރައި ވެލެންސިއާ އިން ރެއާލް ބަލިކޮށްފި\nNov 09, 2020, 10:59 ހަސަން ރަޝީދު\nސްޕެނިޝް ލީގުގައި ރޭ ފަހަތުން އަރައި 4-1 އިން ވެލެންސިއާ އިން ރެއާލް މެޑްރިޑް ބަލިކޮށްފިއެވެ.\nމި ނަތީޖާއާއެކު ރެއާލް އޮތީ 16 ޕޮއިންޓާ އެކު ލީގުގެ ހަތަރުވަނައިގައެވެ. ވެލެންސިއާ އޮތީ 11 ޕޮއިންޓާ އެކު ލީގުގެ9ވަނައިގައެވެ. އެއްވަނައިގައި 20 ޕޮއިންޓާ އެކު އޮތީ ރެއާލް ސޮސިއެޑާޑް އެވެ.\nރޭ ވެލެންސިއާގެ ދަނޑުގައި ކުޅުނު މި މެޗުގެ 23 ވަނަ މިނެޓްގައި ކަރީމް ބެންޒެމާ ވަނީ ރެއާލް އަށް ލީޑު ނަގާދީފައެވެ. ނަމަވެސް މެޗުގެ 35 ވަނަ މިނެޓްގައި ލިބުނު ޕެނަލްޓީ އަކުން ސޮލާ ވަނީ ވެލެންސިއާ އަށް ނަތީޖާ އެއްވަރުކޮށްދީފައެވެ. އަދި މެޗުގެ 43 ވަނަ މިނެޓްގައި ރެއާލްގެ ރަފޭލް ވަރާން އަތުން ބައިކޮޅަށް ވަތް ގޯލާއެކު ވެލެންސިއާ އިން ވަނީ ލީޑު ނަގާފައެވެ.\nވެލެންސިއާގެ ތިންވަނަ ގޯލު މެޗުގެ 54 ވަނަ މިނެޓްގައި ލިބުނު ޕެނަލްޓީ އަކުން ސޮލާ ކާމިޔާބުކޮށްދިންއިރު، އެޓީމުގެ ތިންވަނަ ގޯލުވެސް ލިބުނު ޕެނަލްޓީ އަކުން ކާމިޔާބުކޮށްދީ ސޮލާ ވަނީ އޭނާގެ ހެޓްރިކް މި މެޗުގައި ފުރިހަމަކޮށްފައެވެ.\nމިއީ 2018 ގެ އޮކްޓޫބަރު މަހު ބާސެލޯނާ އިން ރެއާލް ކޮޅަށް ފަސް ގޯލް ޖެހި ފަހުން އެ ޓީމު ކޮޅަށް ހަތަރު ލަނޑު ނުވަތަ އެއަށް ވުރެ ގިނައިން ވަން ފުރަތަމަ މެޗެވެ. އަދި މިއީ އެންމެފަހުން ކުޅުނު ފަސް މެޗުގެ ތެރެއިން ވެލެންސިއާ އިން ހޯދި ފުރަތަމަ މޮޅެވެ.


Umar Naseer ge liyumeh: Covid gai goas lafaa kurunthah gina!\nއުމަރު ނަސީރުގެ ލިޔުމެއް: ކޮވިޑްގައި ގޯސް ލަފާކުރުންތައް ގިނަ!\nލޮކްޑައުންގައި ފުލުހަކު މާލެ ޕެޓްރޯލް ކުރަނީ: މިހާރު އޮތީ ފުލް ލޮކްޑައުންގައެއް ނޫން -- އަހުމަދު އަޝްހާދު | އަވަސް\nކޮވިޑް-19 އިގެ އަސަރު އެންމެ ފުރަތަމަ ފެނުނު ޗައިނާއިން އެ ގައުމުގެ ވޫހާން ސިޓީ ލޮކްޑައުން ކުރީ މި އަހަރުގެ ޖެނުއަރީ މަހުގެ 23 ވަނަ ދުވަހު އެވެ. އެއިރު އަދި މި ވައިރަސް އަކީ ކިހާވަރެއްގެ ގެއްލުމެއް ހުރި ވައިރަސްއެއް ކަމެއް ދުނިޔެއަށް ސާފެއް ނުވެ އެވެ. ސައިންސްވެރިން ގެންދިޔައީ ޗައިނާ އިން ލިބެމުން ދިޔަ މަޢުލޫމާތުގެ އަލީގައި ވައިރަސް ދިރާސާ ކުރަމުންނެވެ. ހުޅަނގުގެ ގިނަ ސައިންސްވެރިން ލަފާ ކުރީ އާބާދީގެ ދެ ޕަސަންޓާއި ފަސް ޕަސަންޓާ ދެމެދުގެ އަދަދަކަށް މި ބަލީގައި މީހުން މަރު ވާނެ ކަމަށެވެ. ސައިންސްވެރިންގެ ލަފާ ކުރުންތައް ހުރީ ބިރުން ފިއްކަނޑައިގެންދާ ހިސާބުގަ އެވެ.\nއިނގިރޭސިވިލާތުގެ އިމްޕީރިއަލް ކޮލެޖުން ނެރުނު ދިރާސާގައި ބުނެފައި ވަނީ މި އަހަރު ނިމޭއިރު މުޅި ދުނިޔޭން ހަތް ބިލިއަން މީހުނަށް ވައިރަސް ޖެހޭނެ ކަމަށާއި، 40 މިލިއަން މީހުން މަރުވާނެ ކަމަށެވެ. އަދި އިނގިރޭސި ވިލާތުން އެކަނި 510،000 މީހުން މަރުވާނެ ކަމަށެވެ. ނަމަވެސް މި އަހަރުގެ ފުރަތަމަ ފަސް މަސް ނިމި ހަ ވަނަ މަހުގެ މެދާ ހަމައަށް އާދެވުނުއިރު މުޅި ދުނިޔޭން މި ބަލި ޖެހުނީ 8.4 މިލިއަން މީހުނަށެވެ. މުޅި ދުނިޔޭން މަރުވީ 451،885 މީހުންނެވެ. -- ކޮންމެ އަހަރަކު އެކިއެކި އަރިދަފުހާ ހުމުގެ ރޯގާ ތަކުގައި އެވަރެޖް ކޮށް މުޅި ދުނިޔޭން 650,000 މީހުން މަރުވެއެވެ.\nއެމެރިކާގެ ކޮލަމްބިޔާ ޔުނިވާސިޓީން އަންދާޒާކުރީ 136،000 އައި.ސީ.ޔޫ އެނދު ނިއުޔޯކް ސިޓީ އަށް ބޭނުންވާނެ ކަމަށެވެ. ނަމަވެސް ބަލީގެ އެންމެ ނުރައްކާ ބޮޑުވި ދުވަސްވަރު ވެސް 12،000 އައިސީޔޫ އެނދަށްވުރެ ގިނައިން ނިއުޔޯކް ސިޓީގައި ބޭނުން ކޮށްފައެއް ނުވެއެވެ.\nރާއްޖޭގައި ތިއްބެވި އިލްމުވެރިން އެ ދުވަސްވަރު ވިދާޅުވީ ރާއްޖޭން 10،000 މީހުން މަރުވާނެ ކަމަށް ލަފާ ކުރެއްވޭ ކަމަށެވެ. އަދި ދިވެހި ޑޮކްޓަރުން އެޕްރީލް މަހުގެ ތެރޭގައި ވެސް ވިދާޅުވަމުން ގެންދެވީ 900 އެއްހާ މީހުން މަރުވާނެ ކަމަށް ލަފާ ކުރެއްވޭ ކަމަށެވެ. އަދި މީހުން މަރުވާން ފެށުމުން ހޮސްޕިޓަލްތައް ފުރި ބަންޑުންވެ ގޮތް ހުސް ވެގެން މީހުން "މަރުވާން ދޫކޮށްލަން ޖެހިދާނެ" ކަމަށެވެ. އަދި އޮތް ހަމައެކަނި "ބޭހަކީ" ގޭގައި މަޑުކޮށްގެން އެންމެ ލޮކްޑައުންގައި ތިބުން ކަމަށެވެ.\nއެންމެން އެއް އަޑަކަށް ކީ ލަވަޔަކީ "ސްޓޭ ހޯމް، ސޭވް ލައިވްސް" -- ފުރާނަ ސަލާމަތް ކުރުމަށް ގޭގައި މަޑުކޮށްލައްވާ -- މިހެންނެވެ.\nމި ވައިރަސް ދުނިޔެއަށް އުފަންވިތާ ފަސް މަހަށް ވުރެ ގިނަ ދުވަސް ވީއިރު މިއަދާ ހަމައަށް މުޅި ދުނިޔޭން މަރުވެފައި ވަނީ އެހެނިހެން ވެސް ނުރައްކާތެރި ހުމުގެ ރޯގާތަކުގައި ކޮންމެ އަހަރަކު މީހުން މަރުވާ އަދަދާ އަޅާބަލާއިރު ދާދި އެއްވަރެއްގެ އަދަދެކެވެ. ނުވަތަ ކުޑަ ތަންކޮޅެއް ބޮޑު އަދެކެވެ. އާދަޔާ ހިލާފު ބޮޑު އަދދެއް ނޫނެވެ.\nމި ވައިރަސްގެ ބިރުވެރިކަން އެންމެ ބޮޑަށް ފަތުރަމުން ގެންދިޔައީ މީޑިޔާތަކުންނެވެ. މަރުވާ މީހުންގެ ފޮޓޯތަކާއި ސަންދޯއްތަކާއި މީހުން ވަޅުލާ މަންޒަރާއި ޑޮކްޓަރުންގެ އިންޓަވިއުތައް ކޮންމެ ދުވަހަކުހެން ގެނެސްދިނެވެ. ނަމަވެސް މި ވައިރަސް އަކީ އެބުނާ ވަރުގެ ވަރުގަދަ ވައިރަސްއެއް ނޫން ކަމަށް ބުނަމުން ދިޔަ ސައިންސަވެރިންނާއި ޑޮކްޓަރުންގެ އިންޓަވިއުތައް ގެނެސްދިނުމަށް ބޮޑެތި މީޑިޔާތައް އިންކާރުކުރި އެވެ.\nރާއްޖޭގައި ވެސް ލޮކްޑައުންއާ ދެކޮޅަށް ފާޅުގައި ޚިޔާލު ފާޅުކުރި ހަމައެކަނި ސިޔާސީ މީހަކީ އަޅުގަނޑެވެ. މިކަމާ ގުޅިގެން އަޅުގަނޑުގެ ތައްޔާރުކުރި ލިޔުން ރާއްޖޭގެ މެއިން ސްޓްރީމްގެ ނޫސްތަކުން ޖަހައި ދިނުމަށް ފަހަތަށް ޖެހިގެން އަޅުގަނޑަށް ޖެހުނީ އެ ނޫސްތަކާ "ލޮބީ" ކޮށްގެން އެ ލިޔުންތައް ޝާއިއު ކުރާށެވެ. މެއިން ސްޓްރީމްގައި އަޅުގަނޑުގެ ލިޔުންތައް ޝާއިއުކޮށް ދޭން ކެރުނީ އަވަސް އޮންލައިނަށް އެކަންޏެވެ.\nމުޅި ދުނިޔޭގެ މީޑިޔާތަކުން ބުނަމުން ގެންދިޔައީ، ކޮވިޑް-19 އާ ގުޅިގެން ލޮކްޑައުން ކުރުން ނޫން ގޮތެއް ނެތް ކަމަށެވެ. އޭގެ ސަބަބުން ކިތަންމެ ބޮޑު ގެއްލުމެއް ދިރިއުޅުމަށް ލިބުނަސް މެއެވެ. ލޮކްޑައުން ކުރުމަށް ދެކޮޅު ހަދާ ލީޑަރުންނަކީ އެ ޤައުމުތަކަށް ހުރި ނުރައްކަލެއްގެ ގޮތުގައި ދެއްކި އެވެ. އަދި ލޮކްޑައުންއާ ދެކޮޅު މީހުންނަކީ ހައްދުފަހަނަޅާފައިވާ މީހުން ކަމަށް ވެސް ސިފަ ކުރި އެވެ.\nމިއަދު ދުނިޔޭގެ ހުރިހާ ގައުމުތަކުން ވެސް ވަނީ ލޮކްޑައުން ނަގައިފަ އެވެ. ނަމަވެސް ވައިރަސް މަދެއް ނުވެއެވެ. އޭގެ ބާރެއްވެސް ނުކެނޑެ އެވެ. ހަމަ ކުރީގައި ވެސް އުޅުނު ވައިރަސް އެވެ. ނުރައްކާ ކުޑައެއް ނުވެއެވެ. ނަމަވެސް މި ވައިރަސްއާ މެދު އެންމެން ދެކޭ ގޮތް މިހާރު ދަނީ ބަދަލުވަމުންނެވެ. ވައިރަސްއާ މެދު އުފެއްދި ބިރު ދަނީ މަޑުމަޑުން ކެނޑެމުންނެވެ.\nރާއްޖެ ލޮކްޑައުން ކުރީ އެއް ކްލަސްޓާ ފެނިގެންނެވެ. ނަމަވެސް ލޮކްޑައުން މި ނެގީ އެތައް ސަތޭކަ ކްލަސްޓާއެއް އޮއްވަ އެވެ. މާނައަކީ ލޮކްޑައުން މިކުރީ ހަމަ ލޮކްޑައުން ނޫން ގޮތެއް ނެތިގެންބާއެވެ؟ ނުވަތަ ސައިންސްވެރިންނާއި ޑޮކްޓަރުން ނުބައި އަންދާޒާތަކެއް ހަދައިގެންބާވަ އެވެ؟ ޑޮކްޓަރުންގެ ބަހަށް މިބާވަތުގެ ކަންކަމުގައި އިތުބާރު ކުރަންވީ ކިހާވަރަކަށް ބާވައެވެ؟ އަދި ސަރުކާރުގެ ސިޔާސަތު ޑޮކްޓަރުންގެ އަތަށް ދޫކޮށްލަން ވެދާނެ ބާވައެވެ؟\nރައީސް އިބްރާހިމް މުހައްމަދު ސޯލިޙު ވިދާޅުވީ "އެންމެ ފުރަތަމަ ވެސް އަދި އެންމެ ފަހުންވެސް ގޮތް ނިންމާނީ ޑޮކްޓަރުން" ކަމަށެވެ. މިއީ ވެސް ބަލާލަންޖެހޭ ކަމެކެވެ. މި ރާއްޖޭގެ ރައްޔިތުން ވޯޓު ދީގެން އިންތިޚާބު ކުރީ ރައީސުލްޖުމްހޫރިއްޔާ އެވެ. ޑޮކްޓަރުންނެއް ނޫނެވެ. އެހެން ކަމަށް ވާނަމަ، މުޅި ގައުމުގެ އިގުތިސޯދު ހުއްޓުވާލައިފާ ދޮޅު މަހު ބާއްވާވަރުގެ ނިންމުމެއް ނިންމަން ޑޮކްޓަރުންނަށް ދޫކޮށްލެވިދާނެބާ އެވެ؟ ނުވަތަ މި ފަދަ ނިންމުންތަކަކީ ޑޮކްޓަރުންގެ ލަފައަށް ރިއާޔަތްކޮށް، މުޅި ދައުލަތުގެ ހުރިހާ މަސްލަހަތުތަކަކަށް ވެސް ބެއްލެވުމަށްފަހު ރައީސުލްޖުމްހޫރިއްޔާ ނިންމަވަންޖެހޭ ނިންމުމެއް ނޫން ބާވައެވެ؟\nޑޮކްޓަރުންގެ ލަފާގެ މަތިން މުޅި ގައުމުގެ އިގުތިސޯދު ހުއްޓުވާލައި، އެންމެން ގޭގައި ބަންދު ކުރުމަށްފަހު ހުރިހާ ފުލުހުންނާއި ސިފައިންނާއި ސިއްހީ ޚިދުމަތްތެރިން ހަނގުރާމައަށް ނިކުތް މި ވައިރަސްގެ ސަބަބުން ލިބުނު ގެއްލުމާއި މި ލޮކްޑައުންގެ ސަބަބުން މުޅި ދައުލަތުން އިސްރާފު ވެގެން ދިޔަ ބިލިއަނެއްހާ ރުފިޔާ އާއި އިގްތިސޯދަށް ދުވާލަކު ގެއްލެމުން ދިޔަ 19 މިލިއަން ޑޮލަރަށް ރިއާޔަތް ކުރާއިރު މިފަދަ ނިންމުންތަކަކީ ޑޮކްޓަރުންގެ އަތަށް ގޮތްނިންމަން ދޫކޮށްލަން ހެޔޮވާ ވަރުގެ ކަމެއް ނޫންކަން މިއަދު ވަރަށް ސާފުވެއްޖެ އެވެ.\nމިފަދަ ވައިރަސްތައް ދިރާސާކުރާ އެޕިޑީމިއޮލޮޖިސްޓުންގެ ލަފާ ކުރުންތައް އަބަދު ވެސް ހުންނަނީ ވަރަށް މަތީގަ އެވެ. އިނގިރޭސިވިލާތުގެ އިމްޕީރިއަލް ކޮލެޖްގެ އެޕިޑީމިއޮލޮޖިސްޓް ނީލް ފާގަސަން، 2005 ވަނަ އަހަރު ދުނިޔެއަށް އައި "ދޫނި ރޯގާ"އާ ގުޅޭ ގޮތުން ދިރާސާ ކުރުމަށް ފަހު ލަފާކުރީ މުޅި ދުނިޔޭން 200 މިލިއަން މީހުން މަރުވާނެ ކަމަށެވެ. ނަމަވެސް 15 އަހަރުތެރޭ އެބަލީގައި ދުނިޔޭން މަރުވީ 455 މީހުނެވެ.\nކޮވިޑް-19 އާ ގުޅިގެން އިނގިރޭސިވިލާތް ލޮކްޑައުން ނުކޮށްފިނަމަ 510،000 މީހުން މަރުވެދާނެ ކަމަށް ލަފާ ކުރެއްވީ ވެސް ހަމަ މިދެންނެވި ނީލް ފާގަސަން އެވެ. އޭނާގެ ދިރާސާގެ އަލީގައި އިނގިރޭސިވިލާތް ލޮކްޑައުން ކުރުމުން އެހެން އެތައް ގައުމެއް އޭގެ ފަހަތުން ލޮކްޑައުން ކުރި އެވެ. ރާއްޖެ ވެސް ހިމެނެނީ މިދެންނެވި ބިރުވެރި މެސެޖްގައި ސިއްސައިގެންދިޔަ ގައުމުތަކުގެ ތެރޭގަ އެވެ.\nމިވަރުގެ ބޮޑު މަޅިއެއްގައި މުޅި ދުނިޔެ މި ޖެހުނީ މި ވައިރަސް އަކީ ދުނިޔެއަށް އާ ވައިރަސް އަކަށް ވެފައި، މި ވައިރަސް ފުރަތަމަ ފެނުނު ޗައިނާ އަކީ މައުލޫމާތު ސިއްރުކުރާ ބައެއް ކަމަށް ބުނެވޭތީ، ހުޅަނގުގެ ސައިންސްވެރިންނާ ހަމައަށް ލިބުނު މަޢުލޫމާތުތަކަކީ މުޅިން ސައްޙަ މައުލޫމާތު ތަކަކަށް ނުވުމުން ކަމަށް ވެދާނެ އެވެ.\nމި ދެންނެވި ފަދަ ޔަގީން ނޫން މަޢުލޫމާތުގެ އަލީގައި މި ބަލިން މަރުވާނެ ކަމަށް ސައިންސްވެރިން ނުބައި ލަފާ ކުރުންތަކެއް ލަފާކޮށް، އެ ލަފާ ކުރުންތަކުގެ މައްޗަށް ދުނިޔޭގެ ވެރިން ނުބައި ނިންމުން ތަކެއް ނިންމުމުންނެވެ. އަދި ވަކިން ހާއްސަކޮށް މި ލޮކްޑައުން އާ ދެކޮޅަށް އުފުލޭ އަޑުތައް މީޑިޔާ އިން ކަނޑުވާލައި، އަދި ކަންއޮތް މިންވަރަށް ވުރެ ބޮޑު ކޮށްގެން މީޑިޔާ ތަކުން މި ހަބަރުތައް ފަތުރަމުން ގެންދިއުމެވެ.\nރާއްޖޭގައި މިކަން މި ހިނގައިދިޔަ ގޮތުގެ ތަޖުރިބާ އަށް ބަލައި ދިރާސާ ކުރުމަށް ޓަކައި ޚާއްސަ ކޮމިޝަނެއް އެކުލަވާލުން އެއީ ކުރަން ވާނެ ކަމެކެވެ. އެހެނީ މިވަރުގެ ބޮޑު ގެއްލުމެއް މުޅި ގައުމަށް ލިބި، އިގްތިސޯދު އިނދަޖެހި، އެތައް ބައެއްގެ ދިރިއުޅުން ފުނޑުފުނޑުވެ، ދަތުރު ނުކުރެވިގެން މައިންގެ ބަޑަށް ދަރިން މަރުވެ، ހޮސްޕިޓަލް ތަކުން ޚިދުމަތް ނުލިބިގެން މައިންގެ ކޮނޑުމައްޗަށް ތުއްތު ކުދިން ނިޔާވެ، އެތައް ބައެއްގެ ވަޒީފާތައް ގެއްލިގެން މިދިޔައީ އަޅުގަނޑުމެންނަށް އެންމެ ރަނގަޅު ނިންމުން ނިންމިގެންތޯ ބަލާލުމަށެވެ. މި ފަދަ ކޮމިޝަނެއްގެ ބޭނުމަކަށް ވާނީ އެއްވެސް ބަޔެއްގެ ބޮލުގައި ބަދުނާމެއް އަޅުވައި އަދަބެއް ދިނުމެއް ނޫނެވެ. ނަމަވެސް ކުރިއަށް އޮތް ތާނގައި މިފަދަ ކަމަކާ މި ރާއްޖެ ބައްދަލު ކޮށްފިނަމަ މި ފަހަރު ހެދުނު ގޯސްތައް ދެން ފަހަރަކުން ތަކުރާރު ވިޔަ ނުދިނުމަށެވެ.\nއުމުރުން 50 އަހަރުން ދަށުގެ މީހަކަށް ކޮވިޑް ޖެހުމުން މަރުނުވެ ސަލާމަތްވުމުގެ ފުރުސަތަކީ 99.99 ޕަސަންޓުކަން މިއަދު ޔަގީން ވެފައިވާއިރު މުޅި ގައުމު ލޮކްޑައުންކޮށް، ދުޅަހެޔޮ ސިއްހަތުގައި ތިބި ބަޔަކު ގޭބަންދުގައި ބައިތިއްބައި، އެކިއެކި ޓެސްޓްތަކާއި އޮޕަރޭޝަންތައް ކުރަންޖެހޭ ބަލި މީހުން އެ ކަންކަމުން މަހުރޫމްކޮށް، ދެވަނަ ބޮޑު ހަނގުރާމައަށް ފަހު ރާއްޖެ ދުށް އެންމެ ބޮޑު އިގްތިސޯދީ ވަޅުގަނޑަށް މި ގައުމު ވެއްޓުނީ ކޮން ބަޔެއްގެ އިހުމާލުންތޯ ބަލަން ޖެހޭނެ އެވެ.\nމިއަދު ޑޮކްޓަރުންނާއި ސަރުކާރުގެ ވެރިން ވިދާޅުވާން އޮތް ވާހަކަ އަކީ ރާއްޖެ ލޮކްޑައުންކުރި އިރު، މިއަދު މިކަންކަން އެނގޭ ވަރަށް އެދުވަހު އެނގިފައި ނެތުމުގެ ސަބަބުން ރައްކާތެރި ފިޔަވަޅެއްގެ ގޮތުން ލޮކްޑުންކުރީ ކަމަށެވެ. ނަމަވެސް މިއީ މުޅިން ރަނގަޅު ވާހަކައެއް ކަމަށް ގަބޫލުކުރަން ދައްޗެވެ.\nއެހެނީ އެންމެ ގިނަ މީހުން މަރުވަމުން ދިޔަ ގައުމު ކަމަށްވާ އިޓަލީ ވިލާތުގައި މަރުވަމުން ދިޔަ މީހުންގެ އެވަރެޖް އުމުރު އޭރުވެސް ހުރީ 80 އަހަރުން މަތީގައި ކަމަށް ވުމެވެ. އަދި 30 އަހަރުން ދަށުގެ އެކަކުވެސް އެ ގައުމުގައި އޭރު މަރުވެފައި ނެތުމެވެ. އަދި ސްވިޑްން އިން ލޮކްޑައުން ނުކޮށް "ހާޑް އިމިއުނިޓީ" އާ ދިމާ އަށް ދަތުރު ކުރަމުން ދިޔައިރު މަރުވާ މީހުންގެ އަދަދު، އެ ލަފާކުރި އަދަދާ ގާތަށް ވެސް ތަޖުރިބާ ކުރެވެމުން ނުދިއުމެވެ.\nގައިދުރު ނުކުރެވޭ ވަރުގެ މާހައުލުތަކުގައި ވައިރަސް ފެތުރޭ މިންވަރު ދެނެގަނެވޭނެ މޮޑެލެއްގެ ގޮތުގައި ޑައިމަންޑް ޕްރިންސަސް ކްރޫސް ޝިޕްގައި މި ވައިރަސް ފެތުރުނު ފެތުރުން ވެސް ދިރާސާކޮށްލެވުނީހެވެ. އެބޯޓުގައި ޖުމްލް 3711 މީހުން ތިބި އިރު ވައިރަސް ޖެހުނީ 700 މީހުންނަށެވެ. އަދި މަރުވީ އެކިއެކި ބަލިތަކަށް ބޭސް ކުރަމުން ދިޔަ ދުވަސްވީ 14 މީހުންނެވެ.\nމިއީ ނިސްބަތުން ވަރަށް ކުޑަ އަދަދެކެވެ. ދުނިޔޭގައި މަރުވި ގިނަ މީހުން މަރުވީ، ދުވަސްވީ މީހުން ބަލަހައްޓާ މަރުކަޒުތަކުގައެވެ. ރާއްޖެ އަކީ އެފަދަ މަރުކަޒެއް ހުންނަ ގައުމެއްވެސް ނޫނެވެ. އަދި ރާއްޖޭގެ އާބާދީ އަކީ އުމުރުން ޒުވާން އާބާދީއެއްވެސް މެއެވެ.\nއަހަރު ދެބައި ވާ އިރު ރާއްޖޭގައި މަރުވީ ޖުމްލަ އަށް މީހުންނެވެ. އެކަކު ފިޔަވާ، މި އެންމެންނަކީ ވެސް އެހެނިހެން ބަލިތަކަށް ބޭސްކުރަމުން ގެންދިޔަ، އުމުރުން ވަރަށް ދުވަސްވީ މީހުންނެވެ. މުޅި ދުނިޔޭގައި ވެސް މިކަން އޮތީ މިހެންނެވެ. ރާއްޖޭގައި އެތައް ހަރަދެއް ކޮށްގެން ހެދި ވަގުތީ ހޮސްޕިޓަލް އަދިވެސް ހުރީ ހުހަށެވެ. ވެންޓިލޭޓަރުތައް އަދިވެސް ނުލިބެ އެވެ. ހޮސްޕިޓަލް ތަކުގައި އެޑްމިޓް ކުރެވިފައި މި ވަގުތު ތިބީ ޖުމްލަ ފަސް މީހުންނެވެ.\nދެން ބުނަން އޮތީ ރާއްޖޭގެ ޑޮކްޓަރުން ލަފާކުރި އަދަދާ ގާތަށް ވެސް މީހުން މަރުނުވީ ލޮކްޑައުންގެ ސަބަބުން ކަމަށެވެ. އެހެން ކަމަށްވާނަމަ، މާބަނޑު މީހުންގެ ބަނޑަށް މަރުވި ތުއްތު ކުދިންނާއި މައިންގެ ކޮނޑުމައްޗަށް ތުއްތު ކުދިން މަރުވީ ލޮކްޑައުންގެ ސަބަބުން ކަމަށް ބުނެވިދާނެތާ އެވެ؟\nއަޅުގަނޑުމެން ބަލަން ތިބެމާ ހިންގަވާށެވެ. މި ލޮކްޑައުން މި ނެގީ އެތައް ހާސް ބަޔަކަށް މި ބަލި ޖެހިފައި ތިއްބައެވެ. ޑޮކްޓަރުންގެ ލަފާ ކުރުންތަކުގައި ހުރި ބުރަދަނެއް އެނގިދާނެތާ އެވެ.\nޑޮކްޓަރުން ކުރިން ދެއްކެވި ވާހަކަތަކުގެ ރާގު މިހާރު ދަނީ ބަދަލު ކުރަމުންނެވެ. ގޭގައި ކަރަންޓީނު ކުރާ ވާހަކަ އާއި، ބަލައިގެން އުޅެން ޖެހޭ ވާހަކަ އާއި އަތްދޮވުން ގިނަ ކުރުން ފަދަ ވާހަކަތަކެވެ. މިއީ މީގެ ކުރިން ވެސް ލޮކްޑައުން ނުކޮށް ކުރެވެން ހުރި ކަންކަމެވެ.\nލޮކްޑައުންގެ މަޅީގައި ޖެހުނީ ހަމައެކަނި ރާއްޖެއެއް ނޫނެވެ. ދުނިޔޭގެ އެތައް ގައުމެއް މި މަޅީގައި ޖެހުނެވެ. ނަމަވެސް ދުނިޔޭގެ ވެރިން މިކަން ދަސްކޮށް ސިއްހީ މާހިރުންގެ އަތުން މި ބާރު އަތުލައި، ގައުމު ތަކުގެ ލޮކްޑައުން އުވާލައިފި އެވެ. ދުނިޔޭގެ މީޑިޔާ ތަކުގައި ވެސް މިހާރު މިވާހަކަ ދައްކާ ރާގު ބަދަލުކޮށް، މި ކަމަށް ދޭ ސަމާލުކަން ވަނީ ކުޑަ ކޮށްފަ އެވެ.\nއަޅުގަޑަށް ލަފާކުރެވެނީ މިކަން ނިމިގެންދާނީ 1991 ވަނަ އަހަރު އެމެރިކާ ސިފައިން އިރާގަށް އެރުމަށް ދެއްކި ބަރު ހަތިޔާރުގެ ވާހަކަ ނިމިގެން ދިޔަ ގޮތަށް ހެނެވެ. އެމެރިކާ މީހުން އިރާގަށް އެރީ ސައްދާމް ހުސައިން ގެ އަތުގައި އެތައް ބަޔަކު އެއްފަހަރާ މަރާލެވޭފަދަ ނުރައްކާތެރި ބަރު ހަތިޔާރު ހުރެގެން ކަމަށް ބުނެއެވެ. އެކަން މުޅި ދުނިޔެއަށް ބުނެދީ، މީޑިޔާ ތަކުގައި އެ ވާހަކަ ދައްކާ، އދ. ގެ ސަލާމަތީ މަޖްލިސް ގައި މި ކަމުގެ ހެކިތައް ފޮޓޯ ތަކުންނާ ލިޔެކިޔުން ތަކުން ދެއްކިއެވެ. ނަމަވެސް އިރާޤަށް އަރާ އެތަށް އަހަރެއްވީ އިރުވެސް އެބުނި ހަތިޔާރެއް ނުފެނެއެވެ. އަދި އަދަށްދާންދެން ވެސް އެ ބުނާ ހަތިޔާރެއް ނުފެނެ އެވެ. ފަހުން އެވާހަކަ މީޑިޔާ ތަކުގައި ވެސް ދެއްކުން ހުއްޓާލީ އެވެ. ކޮރޯނާ ވައިރަސް އާ ގުޅިގެން އުފެއްދި ބިރުވެރިކަން ވެސް ނިމޭނީ ހަމަ މިހެން ކަމަށް ލަފާ ކުރެވެއެވެ.\nއެޑިޓަރުގެ ނޯޓް: މިއީ ރާއްޖޭގައި ފުޅާ ދާއިރާގައި ވިޔަފާރި ކުރައްވާ އުމަރު ނަސީރު ލިޔުއްވާފައިވާ އޭނާގެ އޮޕްއެޑް ލިޔުމެކެވެ. މި ލިޔުން ޝާއިއުކޮށްފައި މިވަނީ އަވަސް އޮންލައިނުން ގަބޫލު ކުރާ އުސޫލުތަކާއި އާންމު ހަމައިގެ ތެރެއަށް ލިޔުން ފައްތާލުމަށް ބައެއް އަކުރު ފިއްޔާއި ތިކިތައް އުނި ކޮށްލުމަށްފަހު އަސްލަށް އެއްވެސް ބަދަލެއް ގެނައުމަކާ ނުލައެވެ.\nއޮޕް - އެޑް އުމަރު ނަސީރު\nތެޔޮ ހޯދަން ރާއްޖެ ކުރާ ދަތުރަށް އޮތީ ކުރިޔަށް!\nލޮކްޑައުން ނޫން ދެން އޮތް ވިސްނުމަކީ ކޮބައިތޯ؟\nއުނދަގޫ ހާލަތުގައި ޓޫރިޒަމް މާކެޓް ކުރެވިދާނެ ގޮތްތައް


Ventilator thakuge massala: bid commitee ge ihumaalu varah saafu | Mihaaru\nޚަބަރު / އޮޑިޓާ ޖެނެރަލް އޮފީސް\nވެންޓިލޭޓަރުތަކުގެ މައްސަލަ: "ބިޑް ކޮމިޓީގެ އިހުމާލު ސާފު"\nހެލްތުގެ ބިޑް ކޮމިޓީގައި ހިމެނިވަޑައިގަންނަވާ ބައެއް މެމްބަރުން: މި މެމްބަރުން މަސްއޫލިއްޔަތު އަދާކޮށްފައި ނުވާ ކަމަށް އޮޑިޓަ ޖެނެރަލް ވިދާޅުވި.\n19 އޯގަސްޓް 2020\nކޮވިޑް-19ގެ ފަރުވާ އަށް ރާއްޖެ އަށް ބޭނުންވި 149 ވެންޓިލޭޓަރު ބޭރުން ގެންނަން ވަކި ކުންފުނިތަކެއް ހޮވައި ބޮޑު އަގުގައި، މާލިއްޔަތު ގަވާއިދާ ޚިލާފަށް ހަވާލުކޮށް މާލީ ބޮޑެތި ގެއްލުންތަކެއް ލިބިފައިވާ މައްސަލައިގައި ހެލްތު މިނިސްޓްރީގެ ބިޑް ކޮމިޓީގެ އިހުމާލު ބޮޑު ކަަމަށް އޮޑިޓަ ޖެނެރަލް ހަސަން ޒިޔަތު އިއްޔެ ވިދާޅުވެއްޖެ އެވެ.\nދުބާއީގެ އެގްޒެކިއުޓާސް އާއި ރާއްޖޭގެ މެޑްޓެކާއި ނާޑު ކުންފުންޏާ ވެންޓިލޭޓަރުތައް ގެންނަން ހަވާލުކުރުމުގައި ކޮރަޕްޝަނަށް ތުހުމަތު ކުރެވޭ ގިނަ މައްސަލަތަކެއް ހެލްތު މިނިސްޓްރީގެ ޚާއްސަ އޮޑިޓުން ވަނީ ހާމަވެފަ އެވެ. އެންމެ ބޮޑު މައްސަލައަކީ 75 ވެންޓިލޭޓަރު ގެންނަން ދުބާއީގެ ކުންފުންޏާ ހަވާލުކޮށް، ގެރެންޓީއަކާ ނުލައި އެއްބަސްވުމުގެ އަގުގެ 90 ޕަސެންޓަށްވާ 30 މިލިއަން ރުފިޔާ ދިނުމެވެ. އެގްޒެކިއުޓާސްގެ އިތުރުން ވެންޓިލޭޓަރު ގެނައުމަށް ރާއްޖޭގެ ދެ ކުންފުންޏެއް ކަމަށްވާ ނާޑް އާއި މެޑްޓެކްއާ ބިޑް ކޮމިޓީން ކުރި މުއާމަލާތުގައި ވެސް ގޯސްތަކެއް ހަދާފައިވާ ކަމަށް އޮޑިޓަ ޖެނެރަލްގެ ރިޕޯޓުގައި ވެ އެވެ.\nދެ ހަފުތާ އިން ވެންޓިލޭޓަރުތައް ގެނެވޭނެ ކަމަށް އެއްބަސްވުންތައް އެކުލަވައިލި ނަމަވެސް އެ ތިން ކުންފުންޏަށް އެ މުއްދަތަކަށް ނުގެނެވުނެވެ. ދުބާއީގެ ކުންފުނިން ގެނައި 11 ވެންޓިލޭޓަރު ވީ ބޭކާރެެވެ. އައިޖީއެމްއެޗުގެ ޑޮކްޓަރުންނާއި ނަރުހުން އަދި ބަޔޯމެޑިކަލް އިންޖިނިއަރިންގެ ޓީމަކުން ނިންމީ އެގްޒެކިއުޓާސް އިން ގެނައި ވެންޓިލޭޓަރުތައް ފަރުވާ އަށް ބޭނުން ކުރެވޭ ވަރަށް ވުރެ ފެންވަރު ދަށެވެ.\nމި މައްސަލައިގައި މާލިއްޔަތު ކޮމިޓީގައި އަމާޒުކުރެވުނު ސުވާލުތަކަށް ޖަވާބު ދެއްވަމުން އޮޑިޓަ ޖެނެރަލް ޒިޔަތު އިއްޔެ ވިދާޅުވީ ހެލްތު މިނިސްޓްރީގެ މާލީ ޒިންމާދާރުވެރިޔާ އާއި ބިޑް ކޮމިޓީގެ އިހުމާލު ބޮޑު ކަމަށެވެ. މާލިއްޔަތު ގަވާއިދާ ޚިލާފަށް ކުންފުނިތަކާ އެކު މުއާމަލާތްތައް ހިންގާފައިވާ ކަން އޮޑިޓުގައި ވެސް ލިއެފައިވެ އެވެ.\n"އަޅުގަނޑުމެންނަށް ވަރަށް ސާފު ބިޑް ކޮމިޓީގެ މަސްއޫލިއްޔަތު އަދާނުކުރާކަން. މާލީ ޒިންމާދާރުވެރިޔާ މަސްއޫލިއްޔަތު އަދާނުކުރާކަން. އެހެންވެ ނަމަވެސް މުޅި މިކަން ހިނގައިދިޔަ ގޮތުން މި ސްޓާޓްވެފައި މި އޮންނަނީ ދެ ބޭފުޅެއްގެ މަޝްވަރާގެ މަތިން،" ޒިޔަތު ވިދާޅުވި އެވެ.\nއެގްޒެކިއުޓާސް އަށް އެޑްވާންސް ޕޭމަންޓުގެ ގެރެންޓީ ނުދީ ފައިސާ ދޫކުރަން އެންގި ފަރާތެއް އޮޑިޓަށް ނުހޯދެ އެވެ. އެ ސުވާލު ހެލްތު މިނިސްޓްރީގެ މާލީ ޒިންމާދާރުވެރިޔާއާ ކުރުމުން ސީދާ ޖަވާބެއް ނުލިބުނު ކަމަށް ޒިޔަތު ވިދާޅުވި އެވެ.\n"އަޅުގަނޑުގެ އަތުގައި ރެކޯޑިން ވެސް ހުންނާނެ. ތަހުގީގީ އިދާރާއަކުން ބަލަން ޖެހޭނެ،" ޒިޔަތު ވިދާޅުވި އެވެ.\nމިކަމުގައި ހެލްތު މިނިސްޓަރުގެ އަބްދުﷲ އަމީނަށް ތުހުމަތުކޮށް މެމްބަރުން ކުރެއްވި ސުވާލުތަކުގެ ޖަވާބުގައި އޮޑިޓަ ޖެނެރަލް ވިދާޅުވީ އެގްޒެކިއުޓާސް ހޮވީ އަމީނާއި ރާއްޖޭގައި ހުންނަވާ ޑަބްލިއުއެޗްއޯގެ ކަންޓްރީ ރެޕްރެޒެންޓޭޓިވް ޑރ. އަރުވިންދު މާތުރުގެ މަޝްވަރާތަކަށް ފަހު ކަމަށެވެ. އެއީ ރަސްމީ މަޝްވަރާތަކެއް ނޫން ކަަމަށް ވިދާޅުވެ، އެ ކުންފުނި ހޮވީ ޑަބްލިއުއެޗްއޯގެ ލަފާގެ މަތިން ކަމަށް ހެލްތު މިނިސްޓަރު ވިދާޅުވި ވާހަކަ ވެސް ޒިޔަތު ދޮގު ކުރެއްވި އެވެ.\nއޭނާ ވިދާޅުވި ގޮތުގައި އެގްޒެކިއުޓާސް ހޮވުމުގައި މިނިސްޓަރު އަމީންގެ ދައުރު އޮތް މިންވަރެއް ބަލަން ކަމާގުޅޭ އިދާރާތަކުން ތަހުގީގެއް ހިންގަން ޖެހެ އެވެ. އެއީ އޮޑިޓް އޮފީހުގެ ޒިންމާއެއް ނޫން ކަން ފާހަގަކުރެއްވި އެވެ.\n"އަޅުގަނޑުމެންނަށް ވަރަށް ސާފުކޮށް އެބައޮތް ޑަބްލިއުއެޗްއޯ އިން ކިޔައިދީފައި ތިމަންނާމެން [އެގްޒެކިއުޓާސް ކުންފުނި] ރެކޮމެންޑެއް ވެސް ނުކުރާ ކަމަށާއި ކޮންޓެކްޓެއް ކަން ޝެއާކުރީ. އެހެންވީމަ ޑަބްލިއުއެޗްއޯގެ ނަން ބޭނުންކޮށްގެން މުއާމަލާތް ހިންގައިގެން އެކަމުން ބަރީއަވެވޭނެ ކަމަކަށް އަޅުގަނޑުމެން ގަބޫލެއް ނުކުރަން،" ޒިޔަތު ވިދާޅުވި އެވެ.\nހެލްތު މިނިސްޓްރީގެ އޮޑިޓް ރިޕޯޓް ނެރުމާ އެކު ބިޑް ކޮމިޓީގެ މެމްބަރުންނާއި މާލީ ޒިންމާދާރުވެރިޔާ ވަނީ ރައީސް އޮފީހުން ސަސްޕެންޑްކޮށްފަ އެވެ. މިނިސްޓަރު އަމީން ވަނީ، ތަހުގީގީ އިދާރާތަކުން މައްސަލަ ބަލައި ނިމެންދެން، އަމިއްލަ އަށް މަސްއޫލިއްޔަތުތަކުން އެކަހެރިވެވަޑައިގެންފަ އެވެ.\nމި މައްސަލާގައި ބިޑް ކޮމެޓީގެ ކުރީގެ މެމްބަރު ޑރ. ޝާހު މާހިރު ނެރުއްވާފައިވާ ބަޔާނުގައި ވިދާޅުވެފައި ވަނީ ދުބާއީ ކުންފުނީގެ ވެންޓިލޭޓަރުތައް ގެނައުމުގެ އެއްވެސް ކަމެއްގައި ބައިވެރިވެ ވަޑައިގެންފައި ނުވާނެ ކަމަށެވެ. ނަމަވެސް، ވެންޓިލޭޓަރުތައް ގެންނަން ހަވާލުކުރި ނާޑު އާއި މެޑްޓެކަށް އެ ތަކެތި ގެންނަން ހަވާލުކުރި އިރު ބިޑް ކޮމެޓީން ނިންމި ނިންމުމުގައި ބައިވެރިވެވަޑައިގެންފައިވާ ކަމަށް އޭނާ ވިދާޅުވި އެވެ. އެ ދެ ކުންފުންޏާ ޕްރޮޖެކްޓް ހަވާލު ކުރަން މަޝްވަރާ ދެއްވީ ބިޑް ކޮމިޓީ އަށް ހުށަހަޅާފައިވާ ލިޔެކިޔުންތަކަށް ބަލައި އެކަށީގެންވާ ހަމަތަކާއި އުސޫލުތަކުގެ މަތިން ކަމަށް ވެސް ހެލްތު މިނިސްޓްރީގެ ޒިންމާތަކުން މިހާރު ސަސްޕެންޑު ކޮށްފައިވާ ބޭފުޅުންގެ ތެރޭގައި ހިމެނިވަޑައިގަންނަވާ ޑރ. ޝާހު ވިދާޅުވެފައި ވެ އެވެ.\nވެންޓިލޭޓަރުތަކުގެ މައްސަލަ ތަހުގީގުކޮށް ނިމެންދެން އަޅުގަނޑު ގޭގައި މަޑުކުރުމަށް ރައީސުލް ޖުމްހޫރިއްޔާ އަންގަވާފައިވާތީ އެކަމާއި ގުޅިގެން ނެރޭ ނޫސްބަޔާން pic.twitter.com/GvjTQbPE4c\n— Dr Shah Mahir (@DrShahMahir) August 17, 2020\nޑރ. ޝާހުގެ ބަޔާން\n"އަދި މިއިން އެއްވެސް ނިންމުމެއް ނިންމުގައި އެއްވެސް ނަހަމަ ނުފޫޒެއް ނުވަތަ މަންފާއެއް އެއްވެސް ފަރާތަކަށް ލިބިދިނުމަށް އަޅުގަނޑުގެ ފަރާތުން އެއްވެސް އަމަލެއް ނުވަނަ ނިންމުމެއް މިކަމުގައި ހިމެނިފައި ނުވާނެ ކަމުގެ ފުރިހަމަ ޔަގީންކަން ވެސް މި ފުރުސަތުގައި އެންމެހައި ފަރާތްތަކަށް އަރުވަމެވެ،" ޑރ. ޝާހު މިދިޔަ ހޯމަ ދުވަހު ނެރުއްވި ބަޔާނުގައި ވެ އެވެ.\nޑރ. ޝާހަކީ ހެލްތު މިނިސްޓްރީގެ ބިޑް ކޮމިޓީގެ މެމްބަރުކަން ކުރިން ކުރެއްވި ބޭފުޅަކަސް ވެންޓިލޭޓަރުތަކުގެ މުއާމަލާތުތަކާ ގުޅޭ ކަންކަން ނިމުނު ފަހުން އޭނާ ވަނީ އެ ކޮމިޓީން ވަކިކުރައްވައިފަ އެވެ. އެކަމަކު، ވެންޓިލޭޓަރު ގެންނަން ދުބާއީގެ ކުންފުންޏާ ހަވާލުކުރުމުގެ އެއްވެސް މުއާމަލާތެއްގައި އެއްވެސް ހައިސިއްޔަތަކުން ބައިވެރިވެވަޑައިނުގަންނަވާ ކަމށް ޑރ. ޝާހު ވިދާޅުވެފައި ވެ އެވެ.\nރައްޔިތުންގެ މަޖިލިސް ކޮރަޕްޝަން މަޖިލީހުގެ މާލިއްޔަތު ކޮމިޓީ އޮޑިޓާ ޖެނެރަލް އޮފީސް އޮޑިޓާ ޖެނެރަލް ހެލްތު މިނިސްޓްރީ ހަސަން ޒިޔަތު، އޮޑިޓަ ޖެނެރަލް އޮޑިޓް ރިޕޯޓް ވެންޓިލޭޓަރު ވެންޓިލޭޓަރުތައް ގެނައުމުގެ މައްސަލަގަނޑު\n40 ކޮމެންޓް, 11 ރިއެކްޝަންސް\nވަގުން ތަންތަނަށް ލީމަ ވާނެގޮތް މިފެންނަނީ\nތިކަމުގައި ވެސް އިންޑިޔާގެ މީހަކުގެ އަތެއް އެބަވޭ. އެހެންވީމާ ތިއީ ވަރަށް އަޑިން ހިނގާފައިވާ ކަމެއް.\nމަސްއޫލިއްޔަތެއް އަދާނުކޮށް ޖަމީލަށް އޭޖެންޓްކަން ކޮށްދޭ ބިޑް ކޮމިޓީ މެންބަރު ދުރުކުރާށޭ\nމިކަމުން އެނގެނީ އިނގިރޭސިވިލާތުގައި އަދި ބައި ގަރުނު އުޅުނަސް އެމީހެއްގެ ސިކުނޑި އޮތީ ވަޅު ފެންގަނޑެއްގައި ވިއްޔާ ދޮން މީހުންގެ ތަރައްގީ ހަރުލާނީ ބޮލުގައި ހުރި އިސްތަށިތަކުގައި އުނގުޅާ ޖެލްގައި ކަން. އިންޓިގްރިޓީ މެއިންޓެއިން ނުވާ މީހުންނަށް ކޮން އިންސްޓިޓިއުޝަނެއްގައި ރަނގަޅަށް މަސައްކަތް ކުރެވޭނީ؟\nބިޑު ކޮމިޓީ ބޭނުންކުރަނީ ބޮޑައްތިބި މީހުން ކޮރަޕްޝަން ހިންގަން ނިވާފަތް ގަނޑަކަށް. ތިޔަ ހުރިހާ ކަމެއްވެސް ހިނގާ ނިމިފައި އޮންނާނީ ވަޒީރު އަންގަވާ ގޮތަކަށް. ބިޑުތަކުން ލިބޭ ނާޖާއިޒު ފައިދާވެސް ނަގާނީ ބޮޑައްޗަށް ތިބި މީހުން. ފަޟީހަވެ ގުރުބާން ކުރާނީ ބިޑުކޮމިޓީ. ކަންތައް ހިނގާ ގޮތެއް ދުރުގައި ތިބޭ މީހުންނަކަށް ނޭގޭނެ.\nއަޖައިބެއް. ދޭބަލަ ސަރުކާރުގެ އޮފީހެއްގައި މަސައްކަތް ކުރަން. އޭރުން އެނގިދާނެ ބިޑް ކޮމިޓީ އަކީ މިނިވަން ކޮމިޓީއެއްކަން އަދި ބިޑު ލިބޭ މީހާވެސް ފައިނަލައިޒް ކުރާނީ އެމީހުން އަމިއްލަ ދިރާސާގެ މައްޗަށް ބިނާކޮށްކަން. އަނެއްކާ މިކަން މި ގޮތަށް ކުރުމަށް ލާޒިމް ކުރޭ މާލިއްޔަތު ގަވާއިދު. ދެން އެއަށް އަމަލު ނުވެ ދާ ހާލަތެއްގައިވެސް ޒިންމާ ނަގަން ޖެހެނީ އެހެން މީހަކު؟ މި ހަމަ އަރަތެއް.\nއަޖައިބު! ސިޔާސީ މަޤާމުގެ 3މީހުން ތިބެގެން ބިޑް ކޮމެޓީ މިނިވަންވާގޮތެއް ބުނެދީބަލަ\nއަޖައިބެއް. ބިޑު ކޮމިޓީއަށް ލާ މީހުން ފައިނަލް ކުރާނީ ފިނޭންސް މިނިސްޓަރު. އެހެންވީމަ މި ބުނީ ސަރުކާރު އޮފީހެއްގެ އިދާރީ ކަންކަން ސާފު ނުވަންޏާ އަނގަމަޑުން ލައިގެން ހުންނާށޭ. އެހެންނޫނީ ގިނަ ވާނީ ފިތުނަ.\nއޯކޭ. އެކަމަކު ބިޑް ކޮމިޓީގައިވެސް ތިބީ ސިޔާސީ މުވައްޒަފުންތަ؟ އެއީ އެކަން އޮންނަންޖެހޭ ގޮތްތައް. ޕްރޮކިޔޯމަންޓް ކަމެއް ހިންގުމަކީ އިދާރީ ކަމެއް. މިނިސްޓްރީތަކުގެ އިދާރީ ކަންކަން ހިންގަން ތިބޭނީ ސިވިލް ސަރވަންޓް މުވައްޒަފުން. އެ މުވައްޒަފުންގެ ބެލެނެވެރި ފަރާތަކީ ސިވިލް ސަރވިސް ކޮމިޝަން. އެފަދަ މުވައްޒަފުންނާބެހޭ މައްސަލަތަކަކީ ރައީސް އޮފީހުގެ އިޚްތިސާސް ތެރޭގައި ހިމެނޭކަމެއްބާ؟ ކޮބާ ސިވިލް ސަރވިސް ކޮމިޝަންގެ ޒިންމާ. ނޫސްވެރިކަމަކީ މިއީ ނުންތަ؟\nއަސްލުގައި 2013 ގެ ކުރީގައި ބިޑް ކޮމިޓީގައި މުޅިންވެސް ތިބޭނީ ސިވިލްސާވިސްގެ މުވައްޒަފުން. އެތަންތަނުން ނިންމާނީ ގަވާޢިދާއެއްގޮތަށް. މިގޮތަށް ނިންމަމުން ދަނިކޮށް 2013 ގައި ސަރުކާރުން ބިޑް ކޮމިޓީއަށް ސިޔާސީ މީހުން ހަމަޖައްސަންފެށީ. ސަބަބެއް ކަމުގައި ބުނީ ސަރުކާރު ހިންގަން ބިޑް ކޮމިޓީން ދަތިކުރަނީ ކަމަށް. އަދި ބުނީ ދެބައިމީހުންނަކީވެސް ދައުލަތުގެ މުވައްޒަފުންވީމާ ނުތިބެވެންވީ ސަބަބެއްނެތޭ. ދެން ފެނުނީ މަޖިލީހުގެ މެންބަރުންނަށާއި ރަށްޓެހިންނަށް ދޭންފެސިމަންޒަރު\nއަލީ އާމިރު 2929\nއަސްލު ޑރ ޝާހު ބަޔާން ނެރެންވީ މައްސަލަ ބޮޑުވީ ވަގުތު. މިގޮތަށް ނެރޭ ބަޔާންތައް ވެލިޑެއް ނުވާނެ. ޔޫކޭފަދަ ގައުމުތަކުގައި މިކަހަލަ ކަމެއް ހިނގާއިރަށް މީޑިއާގައި އެމައްސަލަ ހިއްސާކޮށްފައި އިސްތިއުފާދެނީ. އެހެންވީމަ، ހެލްތް މިނިސްޓަރަކަށް ޑރ ޝާހު ކުފޫ ހަމަނުވޭ. ވަޒީފާގެ ދަހިވެތިކަމުގައި ކަންކަމަށް ދޫދިނުމަކީ ޕްރޮފެޝަނަލުން އަމަލުކުރާނެގޮތެއް ނޫން.\n2023 ގެ ކުރިން ތިޔަ މައްސަލަ ނުނިމޭނެ ، ދިގު ދަންމާ ގުންބޯ ހެއްދުމުގަ ދެން ވެސް ވާނީ ހަމައެހެން މިހާރު ހުރިކަންކަން ނުނިމި ލާރިކެއުމުގަ އިންސާފްގެ ދަތުރު\nބިޑް ކޮމިޓީއަށް މީހުން ލަނީ ފިނޭންސް މިނިސްޓަރު. ދެން ރާކަނި މަސް ކައި.\nގޯހެއް. އެމިނިސްޓްރީއެއްގެ މިނިސްޓަރު މީހުން ލައިވަކިކުރަނީ. 2013ގެ ކުރިން އެކަން ކުރަމުން އައީ ޕީއެސް މިނިސްޓަރުގެ މަޝްވަރާ ނުހޯދާ ކަމެއްނޭގޭ. ބައެއް މިނިސްޓަރުން ނުފޫޒު ނުފޯރުވާ އަނެއްބަޔަކު ނުފޫޒު ފޯރުވައިގެން.\nޑރ. ރާމީ ހަސަން މ.ވައިނުޖެހޭގެއާގެ\nއަލީ ވަހީދު ވަޒީފާ އިން ވަކިވާން އިބޫ އަންގާފައި، އަމީން ވަޒީފާ އިން ވަކި ވުމަށް އިބޫ ނޭންގިކަމީ އިނގިރޭސި ބަހުން ބުނާނަމަ، "ބަޔަސް" ނުވަތަ "ޕްރީޖަޖިންގް". ޤާނޫނީ ގޮތުން "ޕްރީޖަޖިންގް"ވާކަމަށް ބަލަނީ ތިމާމީހާގެ އަމިއްލަ މަސްލަހަތު އޮންނަ ކަންކަމުގައި. އިބޫ ވަކި އެއްޗެއް އަލީ ވަހީދު އަށް އަންގާފައި، އަމީން އަށް އަދި މިހާތަނައް ވެސް ވަކިއެއްޗެއްއަންގާފައި ނެތްކަމީ އިބޫ ގެ އަތެއް މިކަމުގައިވާ ކަމަށް ކޯޓެއްގައި ބެލެވޭނެ ހެއްކެއް ކަމަށް ޤާނޫނީ ވަކީލުންވިދާޅުވޭ.\nތީދެން ވެރިޔާއަށް ފެންނަ ޚިޔާލެއް ދޯ. އެކިމީހުންގެ ޚިޔާލު އެކި ގޮތަށް ހުރެދާނެ.\nކަޑަ ވަކީލުންތަކެއްގެ ރައުޔު ހޯދީމަ ވާ ގޮތެއް. އަލީ ވަހީދަކީ އޭނާ މައްސަލައިގެ ޑައިރެކްޓް އޮފެންޑާ. މި މައްސަލައިގެ އަމީން ބޮލުގައި އަޅުވައިގެން އުޅެނީ ޑައިރެކްޓްލީ އޭނައާ ނުވެސް ގުޅުވޭ އިރު ނުވެސް ހިނގާ ކަންކަންވެސް. ވައްކަން ކުރިއޭ ބުނާއިރު، އޮޑިޓަރ ޖެނަރަލް އެ ބުނީ ފިނޭންސުން ފައިސާ ޖަމާކޮށްފައިވަނީ ރަނގަޅަށޭ. ދެން ވަކި ކުންފުންޏެއް އިޚްތިޔާރު ކުރިއޭ ބުނާއިރު އެއީ މިނިވަން ބޮޑް ކޮމެޓީގެ ނިންމުމެއް. ދެން؟ ވާހަކަ އުފަން ކުރުވައިގެން ފިޔަވަޅު އަޅަންޏާ އަޅަންވީ.\nސިޔާސީ މީހާ ބުނީމަ ބުނާގޮތް ހަދީމާ އެތާ އުޅޭ މަސައްކަތު މީހާގެ ބޮލުގައި އަޅުވާ އޭނާ ޖަލަށް ލާފައި އެމީހުން ދައުުރު ނިމޭއިރަށް ހުޅުވާނީ ބޮޑެތި ފިހާރަ. ޝިއުނާ ލައިގެން ބޭސްގެނައި މައްސަލަ އަދިވެސް އާދައިގެ ސޮރަކު ޖަލުގައި ތަޅުވަނީ ޝިއުނާ ހުރީ ޕާޓީ ހިންގަން. އެ ބިޑް ކޮމިޓީއާ ސިޔާސީ މީހުންނާ. ނޫސްވެރިން ވެއްޖެއެއްނު ހެލްތު ދާއިރާގެ ކުރިން އުޅުނު މީހުނާ މިހާރު އުޅޫނު މީހުންގެ މުއްސަދިކަން ބަލައިލަން. ހާލު ބަލާލަން. ލައްކަ ކަންތައް އެނގޭނެ


Fandiyaarun ge isthiunaaf Majilis ah Fandiyaaru Mahaz ayyan koffi | Mihaaru\nޚަބަރު / ގާޒީ މަހާޒް އަލީ ޒާހިރު\nފަނޑިޔާރުންގެ އިސްތިއުނާފް މަޖިލީހަށް ފަނޑިޔާރު މަހާޒް އައްޔަންކޮށްފި\nފަނޑިޔާރު މަހާޒް (މ) ގައި: ފަނޑިޔާރުންގެ އިސްތިއުނާފް މަޖިލީހަށް އޭނާ ވަނީ އައްޔަން ކުރައްވާފައި --- ފޮޓޯ/މިހާރު\n23 ފެބުރުއަރީ 2021 - 14:15\nފަނޑިޔާރުންގެ އިސްތިއުނާފް މަޖިލީހަށް ސުޕްރީމް ކޯޓުން އައްޔަންކުރާ ފަނޑިޔާރަކަށް އެ ކޯޓުގެ ފަނޑިޔާރު މަހާޒް އަލީ ޒާހިރު އައްޔަން ކުރައްވައިފި އެވެ.\nޖުޑީޝަލް ސާވިސް ކޮމިޝަން (ޖޭއެސްސީ) ގެ ގާނޫނު ބުނާ ގޮތުން ފަނޑިޔާރުންނާ މެދު އެ ކޮމިޝަނުން އަޅާ ފިޔަވަޅުތަކާ މެދު އެ ނިންމުންތައް އިސްތިއުނާފް ކުރެވޭނީ ފަނޑިޔާރުންގެ އިސްތިއުނާފް މަޖިލީހުގަ އެވެ. އެ މަޖިލީހަކީ ތިން މަރުހަލާގެ ކޯޓުގެ ތިން ފަނޑިޔާރުން ތިއްބަވާ މަޖިލީހެކެވެ.\nސުޕްރީމް ކޯޓުން ބުނީ އެ މަޖިލީހަށް ފަނޑިޔާރު މަހާޒް މިއަދު ހަމަޖައްސާފައިވާ ކަމަށެވެ. ކުރިން ޑްރަގް ކޯޓުގެ ގާޒީ ކަން ކުރެއްވި މަހާޒް ސުޕްރީމް ކޯޓުގެ ފަނޑިޔާރު ކަމަށް އައްޔަން ކުރެއްވީ 2019 ވަނަ އަހަރު އެވެ.\nފަނޑިޔާރުންގެ އިސްތިއުނާފް މަޖިލީހަށް ފަނޑިޔާރުން އައްޔަން ކުރަނީ އެއް އަހަރަށެވެ. މިދިޔަ އަހަރު ސުޕްރީމް ކޯޓުގެ ފަނޑިޔާރުންގެ ތެރެއިން އެ މަޖިލީހުގައި އިންނެވީ ފަނޑިޔާރު ޑރ. އަޒްމިރަލްދާ ޒާހިރެވެ.\nދާދިފަހުން ހައި ކޯޓުން ވެސް ވަނީ މިއަހަރަށް އެ މަޖިލީހަށް އައްޔަންކުރާ ފަނޑިޔާރެއްގެ ގޮތުން އެ ކޯޓުގެ ފަނޑިޔާރު ހަސަން ޝަފީއު ހަމަޖައްސައިފަ އެވެ.\nފަނޑިޔާރުންނާ މެދު ޖޭއެސްސީން އަޅާ ފިޔަވަޅުތަކުގެ ތެރެއިން ފަނޑިޔާރުން ވަކިކުރަން ރައްޔިތުންގެ މަޖިލީހަށް ހުށަހަޅަން ޖޭއެސްސީން ނިންމާ ނިންމުންތަކެއް ފަނޑިޔާރުންގެ އިސްތިއުނާފް މަޖިލީހަކަށް ނުބެލޭނެ އެވެ. އަދި ޖޭއެސްސީން އަޅާ ފިޔަވަޅު ބަދަލު ކުރުމާއި މައްސަލަ އަލުން ބެލުން ފަދަ ބާރުތަކެއް ވެސް އެ މަޖިލީހަކަށް ނޯވެ އެވެ.\nފަނޑިޔާރުން ސުޕްރީމް ކޯޓް ޖުޑީޝަލް ސާވިސް ކޮމިޝަން ގާޒީ މަހާޒް އަލީ ޒާހިރު ފަނޑިޔާރުން ވަކިކުރުން\nއެއްވެސް ކަމެއް ބެލުމުގެ ބާރެއް ނެތް، ދަތް ނެތް ސިންގާއެއް ކަހަލަ މަޖިލިހެއް ދޯ. ހިސާނުމެން ހުރިހާ ކަމެއް ބޭނުން ގޮތަކަށް ނިންމާ ތަނެއް ޖުޑިޝަރީއަކީ މިހާރު. ތި މަޖިލިހުގެ މެންބަރަކަށް ހުރުމަކީވެސް ލިބިގަންނަ ދެރަ ކަމެއް.


Eagles aai dhekolhah kulhumah Bengaluru FC Raajje athuvejje - vNews.mv\nބެންގަލޫރު އެފްސީގެ ކުޅުންތެރިން ވެލާނާ އެއާޕޯޓުގަ- ފޮޓޯ:- މުހައްމަދު މިޝާލް / ވީނިއުސް\nއީގަލްސް އާއި ދެކޮޅަށް ކުޅުމަށް ބެންގަލޫރު އެފްސީ ރާއްޖެ އަތުވެއްޖެ\nއައްފާން މުހައްމަދު 11 August 2021, 18:22\nއޭއެފްސީ ކަޕުގެ ޕްލޭއޮފް މެޗުގައި ރާއްޖޭގެ ކްލަބް އީގަލްސް އާއި ދެކޮޅަށް ކުޅުމަށް އިންޑިއާގެ ބެންގަލޫރު އެފްސީ ރާއްޖެ އަތުވެއްޖެއެވެ.\nފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން މައުލޫމާތުދޭ ގޮތުން ބެންގަލޫރު ޓީމު ރާއްޖޭގައި ކޭމްޕްކުރާނީ ހުޅުލޭ އައިލެންޑް ހޮޓެލުގައެވެ.\nމިއަދު ހަވީރު ބެންގަލޫރު ޓީމު ރާއްޖެ އައިސްފައިވާއިރު ޕްލޭ އޮފް މެޗުގައި އީގަލްސް އާއި ބެންގަލޫރު އެފްސީ ބައްދަލުކުރާ މެޗު ކުޅޭނީ މިމަހުގެ 15 ވަނަ ދުވަހު މާލޭގައެވެ. އަދި މުބާރާތުގެ ދެކުނު އޭޝިއާއަށް ނިސްބަތްވާ ގްރޫޕުގެ ގްރޫޕް ސްޓޭޖު މެޗުތައް ހޯސްޓު ކުރުމުގެ ފުރުސަތުވެސް ލިބިފައިވަނީ ރާއްޖެއަށެވެ.\nމިމެޗު ކުޅުމަށް މީގެކުރިން މިއަހަރުގެ މެއި މަހުގެ 11 ވަނަ ދުވަހުވެސް ވަނީ މަސައްކަތް ކޮށްފައެވެ. އެހެންނަމަވެސް މެޗަށް ރާއްޖެ އައިސް، ރާއްޖޭގެ އިދާރާތަކުން އެކުލަވާލާފައިވާ ގައިޑްލައިންތަކާއި ބެންގަލޫރު އެފްސީގެ ކުޅުންތެރިން ހިލާފުވުމުން ރާއްޖޭގެ ކުޅިވަރާ ބެހޭ ވަޒީރު ވަނީ މިމެޗު ރާއްޖޭގައި ނުކުޅެވޭނެ ކަމަށާއި އެކުލަބު ރާއްޖެއިން ފުރުމަށް އަންގާފައެވެ.\nބެންގަލޫރު ޓީމުން ވަނީ އެޗްޕީއޭއިން ކަނޑައަޅާފައިވާ ގައިޑްލައިންތަކާއި ހިލާފުވެސް އެކުލަބުން މެޗަށްޓަކައި ކޭމްޕުކުރަމުން ދިޔަ ހޮޓެލް ދޫކޮށް މާލޭގެ މަގުތައް މަތީގައި އުޅެފައެވެ.\nބެންގަލޫރު އެފްސީގެ ބައެއް ކުޅުންތެރިން މާލޭގެ މަގުމަތީގަ- ފޮޓޯ:- ސީއެންއެމް\nމިއާއެކު އޭއެފްސީން ވަނީ މެޗުތައް ފަސްކޮށްފައިވާއިރު އެ އިދާރާގެ ޑިސިޕްލިނަރީ ކޮމިޓީން ވަނީ ރާއްޖޭގެ މައްސަލައެއް ބަލަން ފަށާފައެވެ. އެހެންނަމަވެސް އަދި މިހާތަނަށް އެއިދާރާއިން ރާއްޖެއަށް ފިޔަވަޅެއް އަޅާފައެއް ނުވެއެވެ.\nމެއި މަހު މެޗުތައް ނުކުޅެވުމުން އޭއެފްސީން ދެން މަސައްކަތްކުރީ ޖޫންމަހުގެ ފަހުކޮޅާއި ޖުލައި ކުރީކޮޅުގައި މި ގުރޫޕުގެ މެޗުތައް ކުޅޭށެެވެ. އެހެންނަމަވެސް އަލުން އޭއެފްސީން އޮގަސްޓު މަހަށް މެޗުތައް ފަސްކޮށް، މެޗުތައް ހޯސްޓު ކުރުމަށް ބިޑަށް ހުޅުވާލީ ކުރިން ބިޑަށް ހުޅުވާލި މުއްދަތުގައި މެޗުތައް ހޯސްޓްކުރާނެ ބަޔަކު ނުވުމުންނެވެ.\nދެވަނަ ފަހަރަށް ބިޑަށް ހުޅުވާލިއިރު ޖުލައި މަހުގެ ފަސްވަނަ ދުވަހު، ބިޑު ކުރުމުގެ މުއްދަތު ހަމަވުމުގެ ކުރިން މެޗުތައް ހޯސްޓު ކުރުމަށް ބިޑުގައި ބައިވެރިވީ ރާއްޖެ އާއި ބަންގްލަދޭޝް އެވެ. އޭއެފްސީން ރާއްޖެ އަށް އަނެއްކާވެސް މެޗުތައް ހޯސްޓު ކުރުމުގެ ފުރުސަތު ދިނީ ދެ ގައުމުގެ ބިޑް ދިރާސާ ކުރުމަށް ފަހުއެވެ.\nޕްލޭ އޮފް މެޗަށް ތައްޔާރުވުމުގެ ގޮތުން އީގަލްސް އިން އެޓީމުން ވަނީ އެޓީމު ވަރަށް ބޮޑަށް ވަރުގަދަކޮށްފައެވެ. އެގޮތުން ރާއްޖޭގެ ފުޓުބޯޯޅައިގެ ވަރުގަދަ ހަތް ކުޅުންތެރިއެއްގެ ސޮއި އެކުލަބުން ވަނީ ހޯދާފައެވެ. މިގޮތުން ރާއްޖޭގައި އުފެދުނު އެންމެ މޮޅު ފުޓުބޯޅަ ކުޅުންތެރިޔާ އަލީ އަޝްފާގު (ދަގަނޑޭ) އާއި، ގައުމީ ފުޓްބޯޅަ ޓީމުގެ ކެޕްޓަން އަކްރަމް އަބްދުލް ޣަނީ (އަކޫ) އާއި، އިތުބާރު ފޯވާޑް އަލީ ފާސިރު (ސެންޓޭ) އާއި، ހުނަރުވެރި މިޑްފީލްޑަރުން ކަމަށްވާ މުޙައްމަދު އާރިފް (ބަކާ) އާއި އިސްމާއީލް އީސަ (މެސީ) އާއި އަޙްމަދު ހަސަން (އައްމަޑޭ) ގެ އިތުރުން ގޯލްކީޕަރު މުޙައްމަދު ފައިސަލެވެ.\nމީގެކުރިން ރާއްޖެއިން މުބާރާތުގެ މެޗުތައް ހޯސްޓު ކުރުމަށް ބިޑު ނުކުރާނެކަމަށް ރާއްޖޭގެ ފުޓުބޯޅައިގެ މައި އިދާރާގެ ރައީސް، ބައްސާމް އަދީލް ޖަލީލް ވިދާޅުވި ނަމަވެސް ފަހުން ބިޑުގައި ބައިވެރިވީ ދިވެހި ފުޓުބޯޅައަށް ލިބިދާނެ ގެއްލުމަކުން ސަލާމަތް ވުމަށް ކަމަށެވެ.\nއެގޮތުން ބައްސާމް ވިދާޅުވީ އޭއެފްސީ ކަޕްގެ މެޗުތައް ކެންސަލްވެއްޖެނަމަ އެއީ ހަމައެކަނި މުބާރާތުގައި ވާދަކުރާ ރާއްޖޭގެ މާޒިޔާ އާއި އީގަލްސް އަށް ލިބޭ ގެއްލުމެއް ނޫން ކަމަށާއި އެކަމުން ދިވެހި ފުޓުބޯޅަ އަށްވެސް ގެއްލުމެއް ވެދާނެކަމަށެވެ. އަދި ރާއްޖެ ހިމެނޭ ގްރޫޕްގެ މެޗުތައް އަލުން ހޯސްޓު ކުރުމަށް ބިޑު ކުރަން ނިންމީ ދިވެހި ފުޓުބޯޅަ އަށް ގެއްލުމެއް ވާން ނޭދޭތީ ކަމަށް ބައްސާމް ވިދާޅުވިއެވެ.\nޕްލޭ އޮފް މެޗު ކާމިޔާބުކުރާ ޓީމަކަށް ގްރޫޕް ސްޓޭޖުން ޖާގަ ލިބޭއިރު ގްރޫޕް ސްޓޭޖުގެ ފުރުސަތު ކަށަވަރުކޮށްފައި ވަނީ ރާއްޖޭގެ މާޒިޔާ ސްޕޯޓްސް އެންޑް ރެކްރިއޭޝަނާއި އިންޑިއާގެ އޭޓީކޭ މޯހަން ބަގާން އާއި ބަންގްލަދޭޝްގެ ބަޝުންދުރާ ކިންގްސް އެވެ.\nގޮންޖެހުން ތަކަކާއި އެކުވެސް މިފަހަރުގެ މުބާރާތް ކުރިއަށް ގެންދިއުމަށް އޭއެފްސީން އަމާޒު ހިފާފައިވާއިރު މުބާރާތުގެ ގްރޫޕް ޑީގެ މެޗުތައް ކުޅޭނީ ތިން މެޗް ޑޭ އަކަށް ބަހާލައިގެން އޮގަސްޓު މަހުގެ 16، 21، 24، މި ތިން ދުވަހުއެވެ. އަދި މި މެޗުތައް ނިމޭއިރު ގްރޫޕުގެ އެއްވަނައިގައި އޮންނަ ޓީމެއް މުބާރާތުގެ ސިންގަލް ލެގް އިންޓަރ ޒޯން ސެމީ ފައިނަލަށް ދަތުރުކުރާނެއެވެ.\nއޭއެފްސީ ކަޕް ބެންގަލޫރު އެފްސީ ކްލަބު އީގަލްސް މާޒިޔާ ސްޕޯޓްސް އެންޑް ރެކްރިއޭޝަން ކުޅިވަރު


REVIVE: Press Release regarding the demolition of Fandiyaaru Miskiy\nPress Release regarding the demolition of Fandiyaaru Miskiy\n2 ފެބްރުއަރީ 2014\nމާލޭގައި ހުރި 268 އަހަރަށްވުރެ ގިނަ ދުވަސްވީ ފަނޑިޔާރު މިސްކިތް ތަޅާލާއިފި\nމާލޭގައި ހުރި 268 އަހަރަށްވުރެ ގިނަ ދުވަސްވީ ފަނޑިޔާރު މިސްކިތް ތަޅާލުމާއި ގުޅިގެން 'ރިވައިވް' ޖަމްޢިއްޔާއިން މިކަންތައް ހަރުކަށި އިބާރާތުން ކުށްވެރިކޮށް ހިތާމަ ފާޅުކުރަމެވެ. ބުނެވޭ ގޮތުގައި މި މިސްކިތަކީ އަލްޤާޒީ މުހައްމަދު މުޙިއްބުއްދީން ޝައިހުލް އިސްލާމް ފަނޑިޔާރު މަނިކުފާނު ބިނާކުރެއްވި މިސްކިތެކެވެ. އަލްޤާޒީ މުހައްމަދު މުޙިއްބުއްދީން ފަނޑިޔާރު ކަލޭގެފާނަކީ ހަސަން ތާޖުއްދީންގެ ހުސައިން އަފީފުއްދީންގެ ދަރިކަލުންނެވެ. އަލްޤާޒީ މުހައްމަދު މުހިއްބުއްދީންއަށް ފުރަމާލޭގެ ޚަތީބުކަން ދެއްވީ މީލާދީން 1740 ވަނައަހަރުއެވެ. އަދި ބަންޑާރަ ނައިބުކަން ދެއްވީ 1 މާރޗް 1747 ވަނަ އަހަރުއެވެ. މި ތާރީޚްތަކަށް ބަލާއިރު މި މިސްކިތަށް މިހާރު މަދުވެގެން 268 އަހަރު ވެއްޖެއެވެ. މި މިސްކިތް 1 އޯގަސްޓް 1922 ވަނަ އަހަރު މަރާމާތުކުރެވުނެވެ.\nމި މިސްކިތާއި ގުޅިފައިވާ ބޮޑު ގަބުރުސްތާން އުވާލައި 1970 ވަނަ އަހަރު ގޯތި ދެއްވަން ފެއްޓެވިއެވެ. މިސްކިތާ ގުޅިފައިވާ ގަބުރުސްތާނުގައި ގޯތި ދިންއިރު ތަޅާނުލާ ހުރި ކުފުރުވި ހަނދޭގިރިންގެ7ފޫޓް ދިގު މަހާނަގާ ވަނީ ވަރަށް ފަހުން ތަޅާލާފައެވެ. މިފަދަ އެހެން މަހާނަގާތައް ހުރީ ހަމައެކަނި ސ. މީދޫ ކޯގަންނު ގަބުރުސްތާނުގައެވެ.\nމި ޖަމިއްޔާއަށް މަޢުލޫމާތު ލިބިފައިވާ ގޮތުގައި މުސްކުޅި ފަނޑިޔާރު މިސްކިތްތަޅާލައި އެ ބިމުގައި އާ މިސްކިތެއް ބިނާކުރުމަށް ހުއްދަ ދެއްވީ މާލޭ ސިޓީ ކައުންސިލުންނެވެ. މި މިސްކިތް ތަޅާލިއިރު ދިވެހި ރާއްޖޭގެ ހެރިޓޭޖް ޑިޕާރޓްމަންޓާއި ސަރުކާރުގެ އެހެން ކަމާ ބެހޭ އިދާރާތަކަށް މިކަން އަންގާފައިނުވާކަން ހިތާމަޔާއެކު ފާހަގަކުރަމެވެ.\nމާލޭގައި ހުރި 270 އަހަރުވީ އާޘާރީ ބިނާއެއް ތަޅާލުމުން، ދިވެހިރާއްޖޭގެ ތާރީޚާއި ޘަގާފަތް ހިމާޔަތްކުރުމަށް ޒުވާނުން އިސްނަގައިގެން އުފައްދާފައިވާ މި ޖަމިއްޔާއިން ހިތާމަފާޅުކުރަމެވެ. މިއަދު ރާއްޖެ އިސްލާމްވީ ދުވަސް ފާހަގަކުރަމުން ދާއިރު ދިވެހި ރާއްޖޭގެ އިސްލާމީ އާޡާރީ ބިނާތައް ނައްތާލެވެމުންދާތީ މި ޖަމިއްޔާއިން ނިހާޔަތަށް ކަންބޮޑުވެއެވެ. މި ޖަމިއްޔާއިން ކަމާ ބެހޭފަރާތްތަކަށް ގޮވާލަނީ މިސްކިތްހުރި ސަރަހައްދު ކޮނުމުގެ މަސައްކަތް ކުރިއަށް ގެންދާއިރު ހެރިޓޭޖް ޑިޕާރޓްމަންޓުގެ ބެލެމުގެ ދަށުން އެ އިދާރާއިން އަންގާގޮތެއްގެ މަތިން މެނުވީ ކުރިއަށް ނުގެންދިއުމަށެވެ. މީގެކުރިންވެސް ތަޅާލައި އަލުން މިސްކިތް ބިނާކުރުރުމަށް ކޮނުނު ބައެއް ހިސާބު ތަކުން އަޘާރީ ތަކެތިފެނިފައި ވެއެވެ. މި ގޮތުން މައްޗަންގޮޅީ ބާ މިސްކިތް، މިހާރުގެ މަސްޖިދުލް ޒިކުރާ އަލުން ބިނާކުރުމަށް ކޮނުނު އިރު ގަދީމީ އާޘާރުތަކެއް ފެނިފައިވެއެވެ.\n79/27 ދިވެހިރާއްޖޭގައި ހުރި އާސާރީ ތަންތަނާއި ތަކެއްޗާއި ބެހޭ ގާނޫނާއި ޔުނެސްކޯގެ ކޮންވެންޝަން ކޮންސާރނިންގ ދަ ޕްރޮޓެކްޝަން އޮފް ވޯލްޑް ކަލްޗަރަލް އެންޑް ނެޗުރަލް ހެރިޓޭޖްގެ ދަށުންވެސް މިފަދަ އާޘާރީ ބިނާތަކަށް ސަރުކާރުން ހިމާޔަތްދޭންޖެހޭކަން މިފުރުސަތުގައި ފާހަގަކުރަމެވެ. މިގޮތުން އިސްވެދެންނެވުނު 79/27 ވަނަ ގާނޫނުގައި ދިވެހިރާއްޖޭގެ ސަރަހައްދުގެ ތެރޭގައި ހުރި އާސާރީ ތަންތަނާއި ތަކެތި ރޫޅާ ހަލާކުކޮށް ގެއްލުންދިނުމަކީ މަނާކަމެއް ކަމުގައި ވަނީ ކަނޑައަޅާފައެވެ. އަދި އާސާރީ ތަންތަނަކީ، ރާއްޖޭގައި އުޅުނު ދިވެހިން ނުވަތަ ބެދޭސީންގެ ބަޔަކުވިޔަސް، ވޭތުވެދިޔަ ޒަމާނުގައި، އެއެއްޗެއްގެ ބޭނުންކޮށްފައިވި، އަދި އެއެއްޗަކުން ރާއްޖޭގައި އުޅުނުމީހުންނާއި އެމީހުންގެ ހަޔާތާއި ބެހޭގޮތުން އަލިއަޅުވައިދޭ ކޮންމެ އެއްޗެއް ކަމުގައި ބަޔާންކޮށްފައިވީ ހިނދު، ގާނޫނުގެ ތަރަހައިން ބޭރުން މި މިސްކިތް ތަޅާލި މައްސަލަ ބައްލަވާ ފިޔަވަޅުއެޅުއްވުމަށް ދިވެހި ފުލުހުންނަށާއި ޕްރޮސިކިއުޓާ ޖެނެރަލްގެ އޮފީހަށާއި ސަރުކާރުގެ ކަމާ ބެހޭ އެންމެހާ އިދާރާތަކުން މި ޖަމްޢިއްޔާއިން ގޮވާލަމެވެ. އަދި މިފަދަ ކަންތައް ތަކުރާވިޔަ ނުދިނުމަށްޓަކައި ދިވެހިރާއްޖޭގެ އާޘާރީ ތަރިކަ ހިމާޔަތް ކުރުމާއި ބެހޭ ބިލް ވީ އެންމެ އަވަހަކަށް ފާސްކޮށްދެއްވުމަށް ރައްޔިތުންގެ މަޖިލީހަށް ގޮވާލަމެވެ.\nPosted by Revive at 12:10 PM\nPress Release regarding the demolition of Fandiyaa...


Digital Vaccine Passport Tha'aaraf Kohffi ޑިޖިޓަލް ވެކްސިން ޕާސްޕޯޓް ތައާރަފުކޮށްފި – Huvadhoo News Digital Vaccine Passport Tha'aaraf Kohffi Huvadhoo News\nޑިޖިޓަލް ވެކްސިން ޕާސްޕޯޓް ތައާރަފުކޮށްފި\nކޮވިޑް-19 ވެކްސިން ޖަހާފައިވާ މީހުން އެނގޭނެ ތައާރަފުކޮށްފިއެވެ.\nޑިޖިޓަލް ވެކްސިން ޕާސްޕޯޓް މެދުވެރިކޮށް އެމީހަކު ފުރިހަމަކޮށްފައިވާ ވެކްސިންގެ ޑޯޒުތަކާއި، އެމީހެއްގެ ކަރަންޓީނު ހާލަތާއި، އެންމެފަހުގެ ކޮވިޑް ޓެސްޓުތަކުގެ ނަތީޖާ ފެންނާނެއެވެ. މި ޕާސްޕޯޓު ރާއްޖެއިން ބޭރުގައި ދަތުރުކުރުމަށާއި، ރާއްޖޭގެ އެތެރޭގެ ދަތުރުތަކުގައި ބޭނުން ކުރުމަށް ވަނީ ހަމަޖެހިފައެވެ.\nއަދި ވިޔަފާރިތަކާއި، އާންމު ތަންތަނުގެ އިތުރުން ހަފްލާތަކުގައި ވެސް މި ޕާސްޕޯޓު ބޭނުން ކުރަން ޖެހުމަކީ އެކަށީގެންވާ ކަމެއް ކަމަށް ބުނެފައިވެއެވެ.\nމި ޕޯޓަލް އަށް ވަނުމުން އައިޑީކާޑު ނުވަތަ ޕާސްޕޯޓު ނަމްބަރާއި ފޯނު ނަމްބަރު ޖަހަން އަންގައެވެ. އަދި ޕޯޓަލްގެ ޚިދުމަތް ހޯދުމަށް ކުރިއަށް ދެވޭނީ، ފޯނަށް އަންނަ އޯޓީޕީ ޖެހުމަށްފަހުއެވެ. މި ޕޯޓަލް އަށް ވަދެވޭނީ އެޗްޕީއޭ އަށް ކުރިން ދީފައިވާ ފޯނު ނަމްބަރުން އެކަންޏެވެ.


LIVE: Covid-19 Control Nuve, Adhadhuthah Mahchah - Vaguthu\nކޮވިޑް-19 ކޮންޓްރޯލް ނުކުރެވި، އަދަދުތައް މައްޗަށް\nދުނިޔޭގެ ފުޓުބޯޅައިގެ މައި އިދާރާ (ފީފާ) ގެ ރައީސް ޖިއަނީ އިންފަންޓީނޯ ކޮވިޑް-19 އަށް ފައްސިވެއްޖެ.\nBREAKING:FIFA Ge Raees Gianni Infantino Covid-19 Ah Fassi Vejjehttps://t.co/5HDrijqOiD\n— Vaguthu Online (@VaguthuOnline) October 27, 2020\nރާއްޖެ އިން އިތުރު 35 މީހަކު ކޮވިޑް-19 އަށް ފައްސިވެއްޖެ.\nBREAKING NEWS: Covid-19: Miadhu Raajje In Ithuru 35 Meehaku Fassivejje https://t.co/s0pLSGWoLj\nވިލިމާލޭގައި ހުންނަ ކުޑަކުދިންގެ ހިޔާ އިން ކޮވިޑް-19 އަށް ފައްސިވި އެންމެން ރަނގަޅުވެއްޖެ.\nCovid-19: Kudakudhinge Hiyaa In Fassivi Enmmen Rangalhuve, Monitoring Haalathun Nagaifihttps://t.co/T7Gx7TTDzO\nކިރިގިސްތާނުން އިތުރު 568 މީހަކު ފައްސިވެ ބަލި ޖެހުނު މީހުންގެ އަދަދު 56,738 އަށް އަރައިފި. އަދި އިތުރު ދެ މީހަކު މަރުވެ މަރުވި މީހުންގެ އަދަދު ވަނީ 1,136 އަށް އަރާފައި.\nސިންގަޕޫރުން އިތުރު ހަތް މީހަކު ފައްސިވެ ބަލި ޖެހުނު މީހުންގެ އަދަދު 57,980 އަށް އަރައިފި. މިހާތަނަށް މަރުވީ 28 މީހުން.\nހަންގޭރީން އިތުރު 2,079 މީހަކު ފައްސިވެ ބަލި ޖެހުނު މީހުންގެ އަދަދު 63,642 އަށް އަރައިފި. އަދި އިތުރު 63 މީހަކު މަރުވެ މަރުވި މީހުންގެ އަދަދު ވަނީ 1,535 އަށް އަރާފައި.\nއުޒްބަކިސްތާންގައި އިތުރު 98 މީހަކު ފައްސިވެ ބަލި ޖެހުނު މީހުންގެ އަދަދު 65,765 އަށް އަރައިފި. އަދި އިތުރު ދެ މީހަކު މަރުވެ މަރުވި މީހުންގެ އަދަދު ވަނީ 554 އަށް އަރާފައި.\nއަރްމޭނިއާއިން އިތުރު 1,600 މީހަކު ފައްސިވެ ބަލި ޖެހުނު މީހުންގެ އަދަދު 80,410 އަށް އަރައިފި. އަދި އިތުރު 26 މީހަކު މަރުވެ މަރުވި މީހުންގެ އަދަދު ވަނީ 1,222 އަށް އަރާފައި.\nހޮންޑޫރާސްގައި އިތުރު 752 މީހަކު ފައްސިވެ ބަލި ޖެހުނު މީހުންގެ އަދަދު 93,966 އަށް އަރައިފި. އަދި އިތުރު 10 މީހުން މަރުވެ މަރުވި މީހުންގެ އަދަދު ވަނީ 2,633 އަށް އަރާފައި.\nކަޒަކިސްތާންގައި އިތުރު 142 މީހަކު ފައްސިވެ ބަލި ޖެހުނު މީހުންގެ އަދަދު 110,684 އަށް އަރައިފި. މިހާތަނަށް މަރުވީ 1,796 މީހުން.\nބޮލީވިއާއިން އިތުރު 99 މީހަކު ފައްސިވެ ބަލި ޖެހުނު މީހުންގެ އަދަދު 140,952 އަށް އަރައިފި. އަދި އިތުރު 13 މީހަކު މަރުވެ މަރުވި މީހުންގެ އަދަދު ވަނީ 8,658 އަށް އަރާފައި.\nއިސްރާއީލުން އިތުރު 462 މީހަކު ފައްސިވެ ބަލި ޖެހުނު މީހުންގެ އަދަދު 311,313 އަށް އަރައިފި. މިހާތަނަށް މަރުވީ 2,452 މީހުން.\nޕާކިސްތާނުން އިތުރު 773 މީހަކު ފައްސިވެ ބަލި ޖެހުނު މީހުންގެ އަދަދު 329,375 އަށް އަރައިފި. އަދި އިތުރު ހަ މީހަކު މަރުވެ މަރުވި މީހުންގެ އަދަދު ވަނީ 6,745 އަށް އަރާފައި.\nބެލްޖިއަމުން އިތުރު 12,687 މީހަކު ފައްސިވެ ބަލި ޖެހުނު މީހުންގެ އަދަދު 333,718 އަށް އަރައިފި. އަދި އިތުރު 89 މީހަކު މަރުވެ މަރުވި މީހުންގެ އަދަދު ވަނީ 10,899 އަށް އަރާފައި.\nޔޫކްރެއިނުން އިތުރު 6,677 މީހަކު ފައްސިވެ ބަލި ޖެހުނު މީހުންގެ އަދަދު 355,601 އަށް އަރައިފި. އަދި އިތުރު 126 މީހަކު މަރުވެ މަރުވި މީހުންގެ އަދަދު ވަނީ 6,590 އަށް އަރާފައި.\nފިލިޕީންސުން އިތުރު 1,524 މީހަކު ފައްސިވެ ބަލި ޖެހުނު މީހުންގެ އަދަދު 373,144 އަށް އަރައިފި. އަދި އިތުރު 14 މީހަކު މަރުވެ މަރުވި މީހުންގެ އަދަދު ވަނީ 7,053 އަށް އަރާފައި.\nއިންޑޮނޭޝިއާ އިން އިތުރު 3,520 މީހަކު ފައްސިވެ ބަލި ޖެހުނު މީހުންގެ އަދަދު 396,454 އަށް އަރައިފި. އަދި އިތުރު 101 މީހަކު މަރުވެ މަރުވި މީހުންގެ އަދަދު ވަނީ 13,512 އަށް ވަނީ އަރާފައި.\nޖަރުމަނުން އިތުރު 95 މީހަކު ފައްސިވެ ބަލި ޖެހުނު މީހުންގެ އަދަދު 450,353 އަށް އަރައިފި. އަދި އިތުރު ދެ މީހަކު މަރުވެ މަރުވި މީހުންގެ އަދަދު 10,184 އަށް އަރައިފި.\nމެކްސިކޯ އިން އިތުރު 4,166 މީހަކު ފައްސިވެ ބަލި ޖެހުނު މީހުންގެ އަދަދު 895,326 އަށް އަރައިފި. އަދި އިތުރު 247 މީހަކު މަރުވެ މަރުވި މީހުންގެ އަދަދު ވަނީ 89,171 އަށް އަރާފައި.\nރަޝިއާ އިން އިތުރު 16,550 މީހަކު ފައްސިވެ ބަލި ޖެހުނު މީހުންގެ އަދަދު 1,547,774 އަށް އަރައިފި. އަދި އިތުރު 320 މީހަކު މަރުވެ މަރުވި މީހުންގެ އަދަދު ވަނީ 26,589 އަށް އަރާފައި.\nއިންޑިއާ އިން އިތުރު 541 މީހަކު ފައްސިވެ ބަލި ޖެހުނު މީހުންގެ އަދަދު 7,946,429 އަށް އަރައިފި. މިހާތަނަށް މަރުވީ 119,535 މީހުން.\nބ.އަތޮޅު ރީޖަނަލް ކޮވިޑް ސެންޓަރުގައި6މީހަކަށް މިވަގުތު ފަރުވާ ދެމުން އަންނަ ކަމަށާއި، އޭގެ ތެރެއިން އެކެއްގެ ހާލު ދެރަ ކަމަށް އެއަތޮޅު ހޮސްޕިޓަލުން ހާމަކޮށްފި.\nBaa Atholhu Covid Facility Gai6Meehunnah Faruvaadhenee, Ekeh Ge Haalu Dhera https://t.co/4wu6LDYlUW\nޗައިނާގެ ކަޝްގަރް އިން އެންމެ މީހަކު ކޮވިޑް-19 ބައްޔަށް ފައްސި ވުމުން އެ ސަރަހައްދުން 4.75 މިލިއަން މީހުންގެ ސުންކު ނަގައިފި.\nCovid-19: Emme Meehaku Fassivumun China Ge4Million Meehunge Sunku Nagaifi https://t.co/IlZvf4o0Lr\nRaajje In Covid Fenunuthaa 233 Dhuvas - Mihaaru Faruvaa Dhenee 925 Meehakahhttps://t.co/2CnQOdzXUh\nއެމެރިކާއިން އިތުރު 64,209 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 471 މީހަކު މަރުވެއްޖެ. އެޤައުމުން މިހާތަނަށް ޖުމްލަ 8,957,070 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 230,987 މީހަކު ވަނީ މަރުވެފައި.\nއިންޑިއާ އިން އިތުރު 36,838 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 505 މީހަކު މަރުވެއްޖެ. އެޤައުމުން މިހާތަނަށް ޖުމްލަ 7,945,888 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 119,535 މީހަކު ވަނީ މަރުވެފައި.\nފްރާންސުން އިތުރު 20,890 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 102 މީހަކު މަރުވެއްޖެ. އެޤައުމުން މިހާތަނަށް ޖުމްލަ 894,690 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 44,998 މީހަކު ވަނީ މަރުވެފައި.\nއިނގިރޭސިވިލާތުން އިތުރު 20,890 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 102 މީހަކު މަރުވެއްޖެ. އެޤައުމުން މިހާތަނަށް ޖުމްލަ 894,690 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 44,998 މީހަކު ވަނީ މަރުވެފައި.\nސްވިޒަލޭންޑުން އިތުރު 17,440 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 28 މީހަކު މަރުވެއްޖެ. އެޤައުމުން މިހާތަނަށް ޖުމްލަ 121,093 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2,111 މީހަކު ވަނީ މަރުވެފައި.\nސްޕެއިން އިން އިތުރު 17,396 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 93 މީހަކު މަރުވެއްޖެ. އެޤައުމުން މިހާތަނަށް ޖުމްލަ 1,156,498 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 35,031 މީހަކު ވަނީ މަރުވެފައި.\nރަޝިޔާ އިން އިތުރު 17,347 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 219 މީހަކު މަރުވެއްޖެ. އެޤައުމުން މިހާތަނަށް ޖުމްލަ 1,531,224 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 26,269 މީހަކު ވަނީ މަރުވެފައި.\nއިޓަލީން އިތުރު 17,012 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 141 މީހަކު މަރުވެއްޖެ. އެޤައުމުން މިހާތަނަށް ޖުމްލަ 542,789 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 37,479 މީހަކު ވަނީ މަރުވެފައި.\nބްރެޒިލް އިން އިތުރު 15,726 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 234 މީހަކު މަރުވެއްޖެ. އެޤައުމުން މިހާތަނަށް ޖުމްލަ 5,409,854 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 157,397 މީހަކު ވަނީ މަރުވެފައި.\nބެލްޖިއަމް އިން އިތުރު 15,622 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 73 މީހަކު މަރުވެއްޖެ. އެޤައުމުން މިހާތަނަށް ޖުމްލަ 321,031 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10,810 މީހަކު ވަނީ މަރުވެފައި.\nޖަރުމަންވިލާތުން އިތުރު 12,530 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 43 މީހަކު މަރުވެއްޖެ. އެޤައުމުން މިހާތަނަށް ޖުމްލަ 450,167 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10,181 މީހަކު ވަނީ މަރުވެފައި.\nނެދަލޭންޑްސް އިން އިތުރު 10,343 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 26 މީހަކު މަރުވެއްޖެ. އެޤައުމުން މިހާތަނަށް ޖުމްލަ 301,597 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 7,072 މީހަކު ވަނީ މަރުވެފައި.\nޕޮލޭންޑުން އިތުރު 10,241 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 45 މީހަކު މަރުވެއްޖެ. އެޤައުމުން މިހާތަނަށް ޖުމްލަ 263,929 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4,483 މީހަކު ވަނީ މަރުވެފައި.\nBREAKING | Covid-19 Jehigen India In Ithuru 503 Meehaku Maruvehjehttps://t.co/PykHI90kQH\nCovid-19: Oxord Ge Vaccine, Umurun Dhuvavee Meehunnah Dheegen Kaamiyaabu Natheejaa Thakeh Dhakkaifihttps://t.co/A7VA3kfhwe\nCovid-19: Ithuru 20,000 Meehun Fassive, Nurahkaa List In UK2Dharaja Macchahhttps://t.co/H3pUFkmoKe\nCovid-19: 32 Million Meehun Balin Rangalhu Vehjehttps://t.co/FQ6byysEWA\nކޮވިޑް-19 އާއި އެކު އުޅެން ދަސްކުރަން ސައިންސްވެރިންނާއި ސިއްހީ ތަޖުރިބާކާރުން ދެމުން އަންނަ އިރުޝާދުތަކަށް އަމަލު ނުކުރެވި ދުނިޔޭގެ އެންމެ ކުރިއަރާފައިވާ ގައުމުތަކުގެ ހާލަތު އަންނަނީ ގޯސްވަމުންނެވެ. އެމެރިކާ އިން މިއަދު ވަނީ ކޮވިޑް-19 ކޮންޓްރޯލް ކުރުން އެއީ ވެކްސިނެއް ނުލިބެނީސް ކުރެވޭނެ ކަމެއް ނޫންކަމަށް އެއްބަސްވެފައެވެ. ޔޫރަޕްގެ ގައުމުތަކުން ކޮވިޑް-19 އަށް ފައްސިވާ މީހުންގެ އަދަދު އަންނަނީ އަދިވެސް އިތުރު ވަމުންނެވެ.\nމިއަދު މިހާތަނަށް ދެލައްކަ އަށްޑިހަ ހާހަށްވުރެ ގިނަ މީހުން ކޮވިޑް-19 އަށް ފައްސިވެފައި ވާއިރު، އޭގެތެރެއިން އެއްލައްކަ ހަތްދިހަ ހާހަށްވުރެ ގިނަ މީހުން ފައްސިވެފައި ވަނީ ޔޫރަޕުންނެވެ.\nފުރަބަންދު ކުރުން އެއީ އިތުރު މައްސަލަތަކެއް ކުރިމަތިވާނެ ކަމެއް ކަމަށް ބުނެ ޔޫރަޕްގެ ގިނަ ގައުމުތަކުގައި އަދިވެސް އޮތީ ވަރަށް ބޮޑެތި ލުއިތައް ދީފައެވެ. ނަމަވެސް ސްޕޭންގައި ވަނީ ކުއްލި ނުރައްކަލުގެ ހާލަތު އިއުލާންކޮށް ފިޔަވަޅުތައް ވަރުގަދަ ކޮށްފައެވެ.\nރާއްޖޭގެ ހާލަތައް ބަލާއިރު ރ.އަތޮޅު އުނގޫފާރުން މީހަކު ކޮވިޑް-19 އަށް ފައްސިވެ އެރަށް އޮތީ މޮނިޓަރިންގެ ހާލަތުގައެވެ. މިއަދު ރާއްޖެ އިން އިތުރު 27 މީހަކު ވަނީ ކޮވިޑް-19 އަށް ފައްސިވެފައެވެ.


Inthihaabu Baathilu Kuran Court Ah Massala Husha Helhumakee Kanboduvaa Kameh - Transparency - Vaguthu\nއިންތިހާބު ބާތިލް ކުރަން ކޯޓަށް މައްސަލަ ހުށަހެޅުމަކީ ކަންބޮޑުވާ ކަމެއް - ޓްރާންސްޕޭރެންސީ\nރިޔާސީ އިންތިހާބު ބާތިލް ކުރުމަށް ރައީސް އަބްދުﷲ ޔާމީން، ސުޕްރީމް ކޯޓަށް މައްސަލަ ހުށަހެޅުއްވުމަކީ ކަންބޮޑުވާ ކަމެއް ކަމަށް ޓްރާންސްޕޭރަންސީ މޯލްޑިވްސްއިން މިއަދު ބުނެފި އެވެ.\nރިޔާސީ އިންތިހާބުގެ ކަންކަން ފުޅާ ދާއިރާއެއްގައި މޮނީޓާ ކުރި ޓްރާންސްޕޭރަންސީން މިއަދު ނެރުނު ބަޔާނެއްގައި ބުނެފައިވަނީ ރިޔާސީ އިންތިޚާބުގެ ނަތީޖާ އަށް ބަދަލު އަތުވެދާނެ ފަދަ ކަމެއް ހިނގާފައި ނުވާ ކަމަށެވެ.\n"އިންތިޚާބުގެ ކުރިން ކަންކަން ކޮށްފައިވަނީ ޕީޕީއެމަށް ފަހިވާގޮތަށް ނަމަވެސް އިންތިހާބު ބޭއްވި ދުވަހު ނަތީޖާ އަށް ބަދަލު އަންނާނެ ފަދަ އެއްވެސް ކަމެއް ހިނގާފައި ނުވޭ " ޓްރާންސްޕޭރަންސީގެ ބަޔާނުގައި ވެއެވެ.\nމީގެ އިތުރުން 2013 ވަނަ އަހަރުގެ ރިޔާސީ އިންތިޚާބުގެ ފުރަތަމަ ބުރުގައި ކަންކުރި ގޮތަށް ޝަރުއީ ދާއިރާ މެދުވެރިކޮށް މަސައްކަތް ނުކުރުމަށާއި ރައްޔިތުންގެ ނިންމުމަށް އިހުތިރާމްކޮށް އެ ނިންމުމާ އެއްގޮތަށް ސިޔާސީ މަސްރަހު، ސުލްހަވެރިކަމާ އެކީ ބައްޓަން ކުރުމަށް މި ބަޔާނުގައި ބުނެފައިވެ އެވެ.\nއިންތިޚާބު ބާތިލް ކުރަން ސުޕްރީމް ކޯޓަށް ހުށަހެޅިއިރު، ރިޔާސީ އިންތިޚާބު ބާތިލްކޮށް އަލުން ރިޔާސީ އިންތިޚާބު ބޭއްވުމަށް އަމުރު ކޮށްދިނުން އެދި ރައީސް ޔާމީން ސުޕްރީމް ކޯޓަށް ހުށަހެޅި މައްސަލައިގެ ޝަރީޢަތް ސުޕްރީމް ކޯޓުގައި ފަށާނީ މިއަދު 13:00 ގައެވެ.\nއޮކްޓޯބަރ 14, 2018 14:07\nފަރަންޖި ޕޭރެންސީ ޝޙިންދާ އަކީ އިސްލާމް ދީނަށް ފުރއްސާރަ ކުރި މީހެއް ކޮން ޓ ޕޭރެންސީ އެއް ކޮރަޕްޓް ޕޭރެންސީ\nއޮކްޓޯބަރ 14, 2018 14:10\nތީ ކޮން ބައެއް ފަންޑު ކުރާ ބައެއްކަން އިގޭ ގޮތްކުޑަ ވާހަކަ ނުދައްކާ\nއޮކްޓޯބަރ 14, 2018 14:37\nތިތަބައިމީހިންނަށް އެނގޭބާ ހުޅުމާލޭފޮށިން ވޯޓުތަކެއް އިތުރުވެގެންއިޅޭކަން\nކީކޭ؟ އިންސާފު ހޯދަން ކޯޓަށް ދިއައީމަ އެއީ ކަންބޮޑުވާ ކަމެކޭ؟\nއޮކްޓޯބަރ 14, 2018 14:47\nޤާނޫން އަސާސީގައި ވަކި މުއްދަތެއް ކަދައަޅާފައި މައްސަލައެއް އުޅޭ ކަމަށް ޤަބޫލްކުރެވޭނަމަ ސްޕްރީމް ކޯޓަށް ހުށަހަޅަން ލިޔެފައޮތީ ކަމެއްވީމަދޯ؟ ޓްރާންސް ޕޭރަންސި މޯލްޑިވްސްއަކީ ސިޔާސީ ޕާޓިއެއްގެ ގޮތުގައި ބަސްބުނާޖަމިއްޔާއެއް ކަމަކަށް ވެގެން ނުވާނެ. އެގޮތަށް ވާން ބޭނުންވާކަމަށް ވާނަމަ. ސިޔާސީ ޕާޓީއެއްގެ ގޮތުގައި ރަޖިސްޓްރީ ކުރަން ފެންނަނީ. ޓްރާންޕޭރަންސީ މޯލްޑިވްސްގެ އިޚްލާސްތެރިކަމާމެދު މިހާރު ސުވާލުއުފެދޭ. ޕީޕީއެމް އަށް ކަންބޮޑުވާކަންތަކެއް ހުރީމަ ކޯޓަށް ހުށަހެޅީ ދެން ކޯޓުން އެކަމާމެދު ގޮތެއް ނިންމާނީ. ކުޑަކުދިން ކުޅޭހެން ނޫޅޭ. މިފަހަރި މިކަމަކީ އެމްޑީޕީއަށް ދިމާވި ކަމެއްނަމަ ޓްރާންސްޕޭރަންސީވެސް ތިބޭނީ އެކޮޅުގަ. ހައްޤެއް ގެްލޭކަމަށް ފެންނަންޏާ އެކަމަކާ އުޅޭނީ އެބަޔަކު. ލިބޭމަންފާއަކަށް އުޅޭމީހުން އުޅޭނެ އެހެންގޮތްގޮތަށްވެސް.\nއޮކްޓޯބަރ 14, 2018 17:15\nކަލޭ ޓްރާސްޕޭރެންސީގަ އުޅޭ ބޮޑުމީހާ އަކީ ރާއްޖެ ޓީވީގެ ކުރީގަ އުޅުނު އަންހެންކުޅިކުޅޭ ދީން ޤަބޫލު ނުކުރާ ޒަހީނާގެ ބޭބެ ދެން ވިސްނާ ޓްރާންސް ޕޭރެންސީ ވާނެވަރު...\nއޮކްޓޯބަރ 14, 2018 17:16\nޝަހިންދާގެ އަނގަ ފެނުނަސް އިގޭނެ އިސްލާމް ވަންތަ ކަމުގެ ކުޑަވެސް ނިޝާނެއް ނުހުންނާނެކަން\nއޮކްޓޯބަރ 14, 2018 17:46\nއެއްކޮޅައް އަނގަޗޭކުރާޕައިރޭޓްސީ. ތިފިކުރު ތީކޮންފިކުރެއްކަން ލޮލަށްނުފެންނަ އަނދިރިމީހުން މާރަންގަޅަށްދަނޭ.\nއޮކްޓޯބަރ 14, 2018 19:07\nޓްރާންސްފޭރެންސީ ކިޔައިގެން ނަންބޯޑު އަޅުވައިގެން އުޅޭނެކަމެއް ނެތޭ! ފުރަތަމައިނުންވެސް ތިއޮތީ އަތަށްގޮވާފަ! ބަލަ އިންތިހާބު ބާތިލްކުރާކަށްނޫނޭ! އިންތިހާބުގަ ޝައްކުއުފެދޭ ކަންތައްތަކެއްހުރީމަ އެކަމާ! ކަލޭމެންގެ ފެންވަރާ، ތީ ކޮންކުލައެއްގެ ބައެއްކަން ވަރަށް ރަނގަޅަށް އެނގިއްޖެ! ވަރަށް ސަލާން!\nއޮކްޓޯބަރ 14, 2018 20:00\nތާވަޅުގަނޑުގެ ފަހަތުން ކެވި އަރައިގެން އަންނައިރު، އެސޮރުމެންގެ ޢަމަލުތައް ހުންނަ ގޮތުގެ މިސާލުން މިސާލު ޖަހާނަމަ، ބުނެވޭނީ، ބޮޑު ސިންގާ ބިޔައެއްގެ ގޮތުގައި މަޑިއެއްގެ ސޫރާގައި ނުވަތަ މިޔަރެއްގެ ސޫރާގައި، އެސޮރުމެން ވަގުތުން ސޫރަދައްކައެވެ. އޭރުން އިސާހިތަކުން ޝިކާރަކުރަން އުޅޭ ޝިކާރަވެރިން ގަންނާކުރައްވާ ބިރަކުން ދުވެ، ފިލާ ރައްކާވެދެއެވެ. ޔަޢުނީ، ބަކަރި އައިނުގެ ތެރެއިންވެސް މިނިކާވަގު ޙަމަލާދެނީ، އެކަހެރިކޮށް އުޅޭ ބަކައްޓެވެ.\nއޮކްޓޯބަރ 14, 2018 21:37\nވޯޓްލީ ދުވަހު ފޮށިތަކުގައި މަސައްކަތް ކުރި އޮފިޝަލުންނަށް ދޭންޖެހޭ ކޮއްތު ފައިސާއާއި އެލަވަންސް ފައިސާ ކޮޅު އޮފިޝަލުންނަށް ލިބޭނޭ ގޮތް ހައްދަވައި ދެއްވާ!


Riyaasee bayaanakun ummeedhuge alikameh udharehakun adhi nudhakka eve.\nރިޔާސީ ބަޔާނުން އުއްމީދުގެ އަލިކަމެއް އުދަރެހަކުން ނުދައްކައެވެ.\n-6months ago 29 - ހުސައިން ސަކީބް\nރައީސުލްޖުމްހޫރިއްޔާ އިބްރާހިމް މުހައްމަދު ސާލިހްގެ ފުރަތަމަ ރިޔާސީ ބަޔާން އެނަލައިޒްކޮށްލުމުން އަޅުގަނޑު އަޅައިގަތް ދެތިން ނުކުތާއެއް ފާހަގަކޮށްލަން ބޭނުމެވެ. ބައެއް މީޑިއާތަކުން ސިފަކުރާގޮތުގައި އެމަނިކުފާނުގެ ރިޔާސީ ބަޔާނަކީ އުއްމީދީ ބަޔާނެކެވެ.\nއުއްމީދީ ބަޔާނަކަށްވަނީ ރާއްޖޭގެ ފަނޑިޔާރުގެ އިސްލާހްކުރާނެކަމަށް ވިދާޅުވާތީއެވެ.\nދައުލަތުން ވައްކަންކޮށްފައިވާ މީހުންގެތެރެއިން ހަމައެކަނި އަބްދުﷲ ޔާމީންގެ ވެރިކަމުގައި ވައްކަންކުރި މީހުންނާއި ފައިސާ ހޯދާނެކަމަށް ވިދާޅުވާތީއެވެ. ޚާއްސަކޮށް ޔާމީނެވެ.\nމަރުހޫމް އަފްރާޝީމް އަލީއާއި އަދި އަބްދުﷲ ޔާމީންގެ ވެރިކަމުގައި ބަޔަކު މަރާލާފައިވާ ދެމީހެއްގެ މަރުގެ ފަހަތުގައިވާ މީހުން ހޯދައި އިންސާފު ގާއިމުކުރައްވާނެކަމަށް ވިދާޅުވުމުންނެވެ.\nދެންއޮތީ ވޭތުވެދިޔަ ހުރިހައި ސަރުކާރުންވެސް ވައުދުވެ ނުފުދި އޮތް ރައްޔިތުންގެ އަސާސީ ޚިދުމަތްތައް އެމަނިކުފާނުގެ ފަސް އަހަރުގެތެރޭގައި ފުރިހަމަކޮށްދެއްވާނެކަމަށް ވިދާޅުވި ވިދާޅުވުމެވެ.\nއެކަމަކު މިއުއްމީދީ ވާހަކަތަކާއެކުވެސް ރިޔާސީ ބަޔާނުގެ ފަހަތުން ފެންނަ އެހެން ވާހަކަތަކެއް އެބަހުއްޓެވެ.\nރިޔާސީ ބަޔާނުން ބުނެދޭ އެއްވާހަކައަކީ ގަދަކަނޑަކަށް ރައީސް ސާލިހް އެމަނިކުފާނުގެ ނާ މިސްރާބު ކުރައްވައިފިކަމެވެ. އެމްޑީޕީގެ ފުރަތަމަ ސަރުކާރުގައި ތަޖުރިބާ މަދު ރައީސް މުހައްމަދު ނަޝީދު ގައުމުގެ ނާ މިސްރާބު ކުރި ފަދައިންނެވެ. 2009 ވަނަ އަހަރުގެ ރައްޔިތުންގެ މަޖިލީހުގެ އެމްޑީޕީން އެކަނި ނުކުމެ މެޖޯރިޓީ ހޯދަން ކެމްޕެއިންފެށުމުގެ ބޮޑު ޖަލްސާގައި ރައީސް ނަޝީދު އޭރު އިދިކޮޅު ޕާޓީ، ޑީއާރްޕީ ސިފަކުރީ ވަގުންގެ ޕާޓީއެއްގެ ގޮތުގައެވެ. އެޕާޓީގެ ވެރިންނަކީ ޝަރީއަތުގެ ކުރިމައްޗަށް އަންނަންތިބި ބައެއްކަން ރައްޔިތުންނަށް ހަނދާންކޮށްދެއްވިއެވެ. ބަސްމަގު ވަރަށް ހަރުކަށްޓެވެ. ދެން އައިސް ދުވަސްތަކުގައި އިދިކޮޅު ސިޔާސީ ލީޑަރުންކުރެ ފަހަރަކު މީހަކު ފަހަރަކު މީހަކު ހައްޔަރުކުރަންފެށިއެވެ.\nރައްޔިތުންގެ މަޖިލީހުގައި ތަޅުއެޅުވީ އަބްދުﷲ ޔާމީންކަމަށް ރައީސް ސާލިހް ވިދާޅުވިނަމަވެސް ތާރީޚް ބުނަނީ އެމްޑީޕީ ވެރިކަމުން ފޭބީއްސުރެ ރައްޔިތުންގެ މަޖިލީހުގެ ތަޅުން ހިސާރުކޮށް، މަޖިލިސް ހުއްޓުވައި ޖަލްސާތައް ބޮއިކޮޓް ކުރުން ނޫންކަމެއް އެމްޑީޕީންވެސް ނުކުރާކަމެވެ.\nފަނޑިޔާރުގެއާއިޖެހި ދައުލަތް ހިންގުން އޮތީ ހުއްޓުން އަރާފައެވެ.\nއާ އިގްތިސާދީ އެޖެންޑާއެއް ތައާރަފްކުރައްވައި، ކުރަންފެށްޓެވި ކަންތައްތަކުން އިގްތިސާދު އިނދަޖެހުނެވެ. ސަރުކާރުން ވިޔަފާރިނުކުރާނެކަމަށް އިއުލާންކުރައްވައި ސަރުކާ ކުންފުނިތަކުގެ ހިއްސާ ސަރުކާރުގެ ވެރިންނަށް ނާޖާއިޒްފައިދާ ލިބޭގޮތަށް ކަމަށް ތުހުމަތުކުރެވޭ ގޮތްގޮތަށް އެއްވެސް ޓްރާންސްޕޭރަންސީއެއްނެތި ވިއްކައި ކުންފުނިތަކުން ކުރަމުން އައި ވިޔަފާރިތައް ހުއްޓާލުމުން އެއިންޒަމާނަކުވެސް ސަރުކާރު ކުންފުނިތައް ނުވެއްޓޭފަދަ އަދިރި ވަޅުގަނޑަކަށް ވެށްޓި ބަގްރޫޓްވުމާއި ދާދި ގާތަށް ދިޔައެވެ. އެއީ އިއްޔެގެ ތާރީޚެވެ. އެމްޑީޕީގެ ދެވަނަ ސަރުކާރުގައި ރައީސް އިބްރާހިމް މުހައްމަދު ސާލިހް މިތާރީޚުން ލިބިވަޑައިގަތީ ކޮންފިލާވަޅުތަކެއްކަމެއް ނޭގެއެވެ. ފެންނަ ފެނުމަށް ރައީސް މުހައްމަދު ނަޝީދު ފަހަތްޕުޅުގައި ހުންނަވައިގެން އެމަނިކުފާނު ކޮއްޕަވަމުން ކޮއްޕަވަމުން އެގެންދަވަނީ ހަމަ އެއްމިސްރާބަށެވެ. ދެކޮޅުވެރިކަމާއި ތަޅާފޮޅުން ހިމެނޭ ކަނޑެއްގެތެރެއަށެވެ.\nރައްޔިތުންގެ މަޖިލީހުގެ ރައީސް އަދި ޖޭޕީގެ ލީޑަރ ގާސިމް އިބްރާހިމްއާއި ރައީސް ސާލިހް\nރައްޔިތުންގެ މަޖިލީހުގެ ވާދަވެރިކަން\nރިޔާސީ ބަޔާނުގައި ކުރިއަށް އޮތް ރައްޔިތުންގެ މަޖިލީހުގެ އިންތިޚާބާއި ސަރުކާރުގެ ކޯޅުންބޮޑު ކޯލިޝަނާމެދު އެއްވެސް އެއްޗެއް ރައީސް ވިދާޅެއްނުވެއެވެ.\nރައްޔިތުންގެ މަޖިލީހުގެ އިންތިޚާބަށްފަހު އެންމެ ބޮޑު ހަގުރާމައެއް ހިގާނީ މަޖިލީހުގެތެރެއިންނެވެ. ރައީސް މުހައްމަދު ނަޝީދުވަނީ ދައުލަތް ހިންގުމުގެ ނިޒާމު ރިޔާސީ ނިޒާމަކުން ބަރުލަމާނީއަކަށް ބަދަލުކުރައްވާނެކަމަށް ވިދާޅުވެފައެވެ.\nއެމްޑީޕީ ނޫން އެހެން އެއްވެސް ޕާޓީއަކުން އެކަމަށް ތާއީދެއް ނުކުރެއެވެ. އެހެންވީމާ އެބަހުސެއް އާދައިގެ ގޮތަކަށް ނުދާނެއެވެ. ހަމަ އެބަހުސް ހިގަމުންދާއިރު ފަނޑިޔާރުގެ އެމްޑީޕީ ބޭނުންވާގޮތަށް ބަދަލުކުރުމުގެ އެޖެންޑާވެސް މަޖިލިސްތެރެއަށް އަންނާނެއެވެ.\nއެމްޑީޕީ ނޫން އެހެން އެއްވެސް ޕާޓީއަކުން ފަނޑިޔާރުގެ ސިޔާސީ ކުރަން އެމްޑީޕީން ހުށަހަޅާކަންތައްތަކަށް ތާއީދުކުރާ ތަނެއް ނުފެނެއެވެ. އެމްޑީޕީގެ ފައުޖާއިގެން ނުކުންނަވާ ރައީސް ނަޝީދު ހުންނެވީ ދޫދެއްވާގޮތަކަށް ނޫނެވެ. ރައްޔިތުންގެ މަޖިލީހުގެ ހުރިހައި ދާއިރާއަކަށް ކުރިމަތިލައިގެން އެހުރިހައި ގޮނޑި ކާމިޔާބު ނުކުރެވޭނެކަން އެގޭއިރުވެސް ގޮތް ދޫކުރުމުގެ ބަދަލުގައި ކުރިއަށްނެރެނީ ހަރުކަށިކަމާ ގޮތްދޫނުކުރުމެވެ.\nއެހެންކަމުން ރިޔާސީ ބަޔާން އެނަލައިޒްކުރުމުން ރައީސް ސާލިހްގެ ފުރަގަހުން ނަގަމުން ހުޅިލަމުންދާރާޅު ކިތަންމެހާވެސް ބިޔަވެފައި ވަޔަލަންޓްކަމަށް ބުނެވިދާނެއެވެ.\nކުރިއަށް އޮތީ ދުވަސްތަކެކެވެ. ސާލިހް ވިދާޅުވިފަދަ އަމަން އޮމާންދުވަސްތަކެއްތޯ ނުވަތަ ތާރީޚް އިއާދަވުންތޯ އޮތީ އިންތިޒާރުކޮށްލުމެވެ. ކިތަންމެ ބާރުގަދަ ބަސްފުޅުތަކަކުން ރިޔާސީ ބަޔާންގެ ބައެއް ލަފްޒުތައް ވިދާޅުވިޔަސް އުއްމީދުގެ އަލިކަމެއް އުދަރެހަކުން އަދި ނުދައްކައެވެ.\nއިބްރާހިމް މުހައްމަދު ސޯލިހް އެމްޑީޕީ\nޝައްކެއްނެތް ތީތެދެއް! މުޙައްމަދު ނަޝީދު މާލެއައިސް އެންމެފުރަތަމަ ދެއްކިވާހަކަތަކުގެ ތެރޭގައި ބުނިބަސް ހަނދާން އެބަހުރިތޯ؟ އޭނާބުނި! ތިމަންނަ މިއައީ "ޤައުމިއްޔަތު" ބަދަލުކުރާށޭ! ޤައުމިއްޔަތަކީ ކޮބައިކަން ދަންނަނީ ކިތަންމީހުންތޯ! މިޤައުމުގެ ޤައުމިއްޔަތަކީ "މިނިވަންކަމާއި، އިސްލާމްދީނެވެ. ޤައުމުބިނާވެ ކުރިއަރައިދާންޖެހޭނީ މިދެއަސާސްގެ މަތީގައެވެ. މިނިވަންކަމަކީ ދުނިޔެއާއި އާޚުރަތައް މަގުދައްކައިދޭ މިނަވަންކަމެވެ. ބޮޑުއެތީގެ އަނގަޔަށް ކުޑައެތި ދަމައިގަންނަ މިނިވަންކަމެއްނޫނެވެ.\nސަޅި އާޓިކަލެއް، ރިޔާސީބަޔާނުގައި އެއްވެސް އޮއްޓަރެއްނެއްކަން ވަރަށްރަނގަޅަށް ފާހަގަވޭ ވާނީއެހެންތާ، ދައުލަތް ހިންގުމުގެ އެއްވެސް ތަޖުރިބާއެއް ނެތް މީހަކު ވެރިކަމަށް އެރީމާ ވާނެއެތި ތިއޮތީ ވެފައި، އޭނައަށް އެނގޭނީ ހިންނަވަރު .\nކައުންސިލްތަކުގެ 33 އިންސައްތަ އަންހެނުންނަށް ޚާއްސަކުރަނީ03 days ago


ފުރަތަމަ މުސްލިމް އެސްޓްރޮނޯޓް ޖައްވަށްދިޔައީ ރޯދަމަހު ފުރަތަމަ މުސްލިމް އެސްޓްރޮނޯޓް ޖައްވަށްދިޔައީ ރޯދަމަހު\nފުރަތަމަ މުސްލިމް އެސްޓްރޮނޯޓް ޖައްވަށްދިޔައީ ރޯދަމަހު\nޕްރިންސް ސުލްތާން ބިން ސަލްމާން ޖައްވަށްކުރި ދަތުރުގައި، ސްޕޭސް ޝަޓްލް ޑިސްކަވަރީގެ ތެރޭގައި / އޭނާއަކީ ޖައްވަށް ދަތުރުކުރި ފުރަތަމަ މުސްލިމް އެސްޓްރޮނޯޓް\nރޯދަމަހަކީ އެހެން މަސްތަކާ އަޅާބަލާއިރު އަޅުގަނޑުމެންގެ މަސައްކަތްތައް ލުއި މަހެކެވެ. މަސައްކަތުގައި އުޅޭ ވަގުތަށްވުރެ ގޭތެރޭގައި އާއިލާ ކައިރީގައި އަދި ދީނީ އަޅުކަމުގައި ހޭދަކުރާ ވަގުތު ރޯދަމަހު އިތުރެވެ. އިތުރުކުރަންވެސްޖެހެއެވެ. ނަމަވެސް މަސައްކަތްތައް ހުންނަ ގޮތުން ލުޔެއް ނުލިބޭ މީހުންވެސް އުޅޭނެއެވެ. ސިފައިންނާއި ފުލުހުންނާއި ޑޮކްޓަރުން އަދި ދަތުރުފަތުރުގައި ހަރަކާތްތެރިވާ ޚިދުމަތްތެރިންގެ މަސައްކަތަށް ރޯދަމަހޭ ކިޔާފައި ލިބޭ ލުޔެއް ނޯވެއެވެ. ނަމަވެސް ރޯދަމަހެއްގައި "ސްޕޭސް މިޝަން"އެއްގައި ޖައްވަށް ދާންޖެހުމަކީ މުސްލިމަކަށް އާދައިގެ ކަމަކަށް ނުވާނެއެވެ. މިއީ ޖައްވަށް ދަތުރުކުރި ފުރަތަމަ މުސްލިމް އެސްޓްރޮނޯޓް، ސުލްތާން ބިން ސަލްމާން ބިން އަބްދުލް އަޒީޒްގެ ވާހަކައެވެ.\nޕްރިންސް ސުލްތާން ތުއްޕުޅުއިރު\n1956 ވަނަ އަހަރުގެ ޖޫންމަހުގެ 27 ވަނަ ދުވަހު ދުނިޔޭގެ އަލިކަން ދެކެވަޑައިގަތް ސުލްތާން ބިން ސަލްމާންއަކީ ސަޢުދީ ޢަރަބިއްޔާގެ ރަސްގެފާނު ސަލްމާން ބިން އަބްދުލްއަޒީޒްގެ 14 ބޭފުޅުންގެ ތެރެއިން ދުނިޔޭގައި މިވަގުތު ހުންނެވި އެންމެ ދޮށީ ދަރިކަލުންނެވެ. މަންމާފުޅަކީ ސުލްތާނާ ބިންތި ތުރުކީ އަލް ސުދައިރީއެވެ.\nއެމެރިކާގެ ނީލް އާމްސްޓްރޯންގް 1969 ވަނަ އަހަރުގެ ޖުލައިމަހުގެ 20 ވަނަ ދުވަހު ހަނދުގައި ފުރަތަމަ ފިޔަވަޅު އެޅިއިރު ސުލްތާން ބިން ސަލްމާންއަކީ 13 އަހަރުގެ ސްކޫލް ދަރިވަރެކެވެ. ބައްޕާފުޅު ސަލްމާންއަކީ ސަޢޫދީ ޢަރަބިއްޔާގެ ވެރިރަށް ރިޔާޟުގެ އޭރުގެ ގަވަރުނަރެވެ.\nއެމެރިކާ މީހުން ހަނދަށްދިޔަ ވާހަކަ ސްކޫލްގެ އެކުވެރި ރަށްޓެހިންނާއެކު ރޭޑިއޯއިން އަޑުއެހުމަށްފަހު، ގަނޑުވަރަށް އެނބުރި އައިސް ޓީވީން އެ މަންޒަރުތައް ބަލާލަން ސުލްތާން ހުރީ ކެތްމަދުވެފައެވެ. ކަޅާއި ހުދުން ޓީވީން ފެނުނު މަންޒަރުތައް އެދުވަހު އެހާ ސާފު ނުވެދާނެއެވެ. އިވުނު އަޑުތައްވެސް ސާފެއް ނުވާނެއެވެ. ނަމަވެސް އެމަންޒަރުތަކާއި އަޑުތަކަކީ ސުލްތާންގެ ހިތާއި ސިކުނޑީގައި ވަރަށް ބޮޑަށް ބިންވަޅު ނެގިގެންދިޔަ މަންޒަރުތަކަކާ އަޑުތަކެކެވެ.\nނީލް އާމްސްޓްރޯންގ ހަނދުގައި\nއަސްކަރީ ޔުނީފޯމުގައި ފަޚުރުވެރިކަމާއެކު ހިނގާލުމަށް ބޭނުންވެފައި ހުރި ސުލްތާންގެ ހުވަފެންތަކަށް ހިޔަނި އެޅިގެންދިޔައީ ޖޫނިއަރ ހައި ސްކޫލް ދުވަސްވަރު ކުރިމަތިވެވަޑައިގަތް ސިއްހީ މައްސަލަތަކެއްގެ ސަބަބުންނެވެ. އެމައްސަލަތަކުގެ ސަބަބުން ކިޔެވުމާ ދުރުގައި އަހަރެއްހާ ދުވަހު ހުންނަވަން ޖެހިވަޑައިގަތެވެ. އަދި މާބޮޑަށް ހެލިފެލިވެގެން ކުރަންޖެހޭ ކަހަލަ މަސައްކަތްތަކުން އެތައް އަހަރަކަށް މަހްރޫމްވެވަޑައިގަތެވެ.\nއެކަންކަމުން އަރައިގަނެ، 1974 ވަނަ އަހަރު އެމެރިކާގައި މަތީ ތައުލީމް ހާޞިލްކުރައްވަން އުޅުއްވިއިރު، ވައިގެ ތެރޭގައި އުދުހުމުގެ ހުވަފެންވެސް ހަޤީޤަތަކަށް ހެއްދެވުމަށް މަސައްކަތްކުރެއްވިއެވެ. އެގޮތުން ލިބުނު ހުސް ވަގުތުތަކުގައި އޭވިއޭޝަން ޓްރޭނިންގތައް ހެއްދެވިއެވެ. އަދި 1977 ވަނަ އަހަރު އެމެރިކާގެ ފެޑެރަލް އޭވިއޭޝަންގެ ޕްރައިވެޓް ޕައިލެޓް ލައިސަންސް ސުލްތާން ހޯއްދެވިއެވެ. ޕައިލެޓަކަށް ވެވަޑައިގަތަސް، ޖައްވަށް ދެވިދާނެކަމަށް ސުލްތާން އޭރު ޤަބޫލެއް ނުރައްވައެވެ. އެއީ ދުނިޔޭގެ ކަންކަން ހިނގަމުންދިޔަ ގޮތުންނާއި، ޖައްވީ މަސައްކަތުގައި ޢަރަބިންގެ ހިއްސާވެސް ކުޑަވުމުންނެވެ.\nސުލްތާން އަސްކަރީ ޚިދުމަތުގައި\n1976 ވަނަ އަހަރު ސަޢުދީ ޢަރަބިއްޔާ ހިމެނޭ ޢަރަބި ލީގުން "އެރަބްސެޓް"ގެ ނަމުގައި ސެޓްލައިޓް ކޮމިއުނިކޭޝަން ކުންފުންޏެއް އުފެއްދި ހިސާބުން، ޢަރަބިންނަށްވެސް ޖައްވަށް ދެވިދާނެކަން ސުލްތާންއަށް ޤަބޫލުކުރެވެން ފެށުނެވެ.\nއަރަބި ޤައުމުތަކުގެ ފުރަތަމަ ސެޓްލައިޓް. "އެރަބްސެޓް-1އޭ" ޖައްވަށް ފޮނުވާލީ ފްރާންސްގެ ރޮކެޓެއްގައި 1985 ވަނަ އަހަރުގެ ފެބްރުއަރީމަހުގެ ތެރޭގައެވެ. އަދި ހަމަ އެއަހަރު އެކުންފުނީގެ ދެވަނަ ސެޓްލައިޓް "އެރަބްސެޓް-1ބީ" ނާސާ މެދުވެރިކޮށް ޖައްވަށް ފޮނުވުމަށް އަރަބް ލީގުން ނިންމިއެވެ.\nމަޝްހޫރު ސްޕޭސް ޝަޓްލް، ޑިސްކަވަރީގައި ކުރުމަށް ހަމަޖެހިފައި އޮތް ދަތުރުގައި ޕޭލޯޑް ސްޕެޝަލިސްޓެއްގެ ގޮތުގައި އެސްޓްރޮނޯޓެއް ބައިވެރިކުރުމުގެ ފުރުޞަތު ނާސާއިން ޢަރަބް ލީގަށް ދިނެވެ. އަރަބް ލީގުން އެޖާގަ ދިނީ ސަޢުދީ ޢަރަބިއްޔާއަށެވެ.\nސްޕޭސް ޝަޓްލްގައި ޖައްވަށް ފޮނުވާނެ ފަރާތެއް ކަނޑައަޅާ، އެފަރާތެއް ތަމްރީންކުރަން ލިބުނީ 12 މަސް ދުވަހެވެ. ސުލްތާން އޭނާގެ ބައްޕާފުޅާއި މަންމާފުޅުގެ ހުއްދައާއި ރުހުމާއެކު އެކަމަށް ކުރިމަތިލިއެވެ. އޭނާއަށް ލިބިވަޑައިގެންފައިވާ ތަޖުރިބާއާއި ހުނަރާއި، ޤާބިލިއްޔަތުކަމުގެ ސަބަބުން، އެކަމަށް އެންމެ އެކަށޭނެ ފަރާތަކީ އުމުރުން 28 އަހަރުގެ ސުލްތާންކަން އެންމެނަށްވެސް އޮތީ ފެންނާށެވެ.\nޕްރިންސް ސުލްތާން ސްޕޭސް ސޫޓްގައި\nނާސާއިން ސުލްތާންގެ ޓްރެއިންގ ފެށީ ސަޢުދީ އެއަރ ފޯސްގެ އިތުރު ޕައިލެޓަކާއެކުއެވެ. އެއީ ސުލްތާންއަށް ނުދެވިދާނެ ހާލަތެއް މެދުވެރިވެއްޖެނަމަ "ބެކްއަޕް"އެއްގެ ގޮތުންނެވެ.\nނާސާގެ ޖައްވީ މިޝަންގައި ދިއުމުގެ ކުރިން 114 ގަޑިއިރުގެ ބުރަ ތަމްރީންތަކެއް ފުރިހަމަކުރަންޖެހެއެވެ. އާއްމު ގޮތެއްގައި ޖައްވަށް ދިއުމުގެ ކުރިން6މަސް ދުވަހާއި 18 މަސްދުވަހުގެ ޓެކްނިކަލް އަދި ސައިންޓިފިކް ތަމްރީންތަކެއް އޮސްޓްރޮނޯޓުން ފުރިހަމަކުރަންޖެހުނަސް، ލިބިފައިވާ ވަގުތު ކުޑަކަމުން، ސުލްތާންއަށް ތަމްރީންތައް ފުރިހަމަކުރުމަށް ލިބުނީ އެންމެ 10 ހަފްތާއެވެ. ދުވާލަކު 16 ގަޑިއިރު ތަމްރީން ހަދައެވެ. ނަމަވެސް ސުލްތާންއަށް ބުރަކަމަކަށް އެކަމެއް ނުވިއެވެ. އެއީ އެކަމަށް ހުރި އޭނާ ޝަޢުޤު ބޮޑުކަމުންނެވެ. ސުލްތާންގެ އޮތީ އެންމެ ބިރެކެވެ. ދިމާވެދާނެ އެންމެ ކަމަކުންވެސް ދަތުރު ކެންސަލްވެދާނެތީއެވެ. އަދި ދުވަހަކުވެސް ޖައްވަށްދާން އިތުރު ފުރުޞަތެއް ނުލިބިދާނެތީއެވެ.\nސުލްތާންއާއި އޭނާގެ ބެކްއަޕް، މެޖަރ އަބްދުލް މުހްސިން ފުރަތަމަ2ހަފްތާ ތަމްރީން ފުރިހަމަކުރީ ސަޢުދީ ޢަރަބިއްޔާގައެވެ. އަދި ބަކީބައި ފުރިހަމަކުރީ އެމެރިކާގެ ފްލޮރިޑާއާއި ހިއުސްޓަންގައެވެ. އަދި އެއަހަރުގެ އޭޕްރީލްމަހު ސުލްތާންއާއެކު ދަތުރުގައި ދެން ބައިވެރިވާ6އެސްޓްރޮނޯޓުންނާއެކު މަސައްކަތްކުރަން ފެށިއެވެ. އެއީ އެމެރިކާގެ5މީހަކާއި ފްރާންސް މީހެކެވެ.\nޕްރިންސް ސަލްމާން އަދި އޭނާއާއެކު ޖައްވަށް ދަތުރުކުރި ޓީމުގެ ބައިވެރިން\nޖައްވަށްދާން ތައްޔާރުވާ އެސްޓްރޮނޯޓުން ތަމްރީންތައް ފުރިހަމަކުރަމުންދިޔައިރު، އެމީހުން ދަތުރުކުރުމަށް ހަމަޖެހިފައިވާ އުޅަނދުގެ އެންމެފަހުގެ ތައްޔާރީތައް ދިޔައީ ކުރިއަށެވެ. ޑިސްކަވަރީގެ ނަން ދެވިފައިވާ ސްޕޭސް ޝަޓްލްއަކީ ނާސާގެ3ވަނަ ސްޕޭސް ޝަޓްލްއެވެ. ސުލްތާން ޖައްވަށް ކުރާ ދަތުރަކީ ޑިސްކަވަރީގެ5ވަނަ ދަތުރެވެ.\nޕްރިންސް ސުލްތާން ދަތުރުކުރެއްވި "ޑިސްކަވަރީ" އުޅަނދު\nސުލްތާންގެ ދަތުރު ފެށުމަށް ހަމަޖެހިފައި އޮތީ 1985 ވަނަ އަހަރުގެ ޖޫންމަހުގެ 17 ވަނަ ދުވަހު ފްލޮރިޑާގެ ކެނެޑީ ސްޕޭސް ސެންޓަރުންނެވެ. އެއީ އެއަހަރުގެ ރޯދަމަހުގެ 28 ވަނަ ދުވަހެވެ. ދަތުރުގެ ބައިވެރިން ދަތުރަށް ތައްޔާރުވާން ފެށީ 17 ވަނަ ދުވަހުގެ މެންދަމުން އަލިވެ2ޖަހަނިކޮށެވެ.\nސުލްތާން ހޭލައިގެން ހާރު ކެއުމަށްފަހު، އޭނާގެ ހަޔާތުގައި ކުރާނެ އެންމެ މުހިއްމު އެއް ދަތުރަށް ތައްޔާރުވީ ފަތިސް ނަމާދުކޮށްގެނެވެ.\nހެނދުނު 7:33 ގައި ޑިސްކަވަރީގެ މައި3އިންޖީނު ސްޓާޓްކޮށްލިއެވެ. އަދި އެއަށްފަހު ސްޕޭސް ޝަޓްލް ޖައްވަށް ގެންގޮސްދޭ ރޮކެޓް ލޯންޗުވެގެންދިޔައެވެ. ސްޕޭސް ޝަޓްލްގެ "ޓޭކް އޮފް" ވަރަށްވެސް ފުރިހަމައެވެ. ރެކޮޓް ލޯންޗުވެގެންދިއުމާއެކު އެސަރަޙައްދަށް އެއްވެތިބި ގިނަ ބަޔަކު އުފާ ފާޅުކުރަން ފެށިއެވެ. އޭގެ ތެރޭގައި ސަޢުދީގެ 29 ޕްރިންސަކާއި ސަޢުދީގެ އެހެނިހެން އޮފިޝަލުންވެސް ހިމެނެއެވެ.\nޑިސްކަވަރީ އުދުއްސާލި މަންޒަރު ބަލަން ގޮސް ތިބި ސަޢުދީ ޕްރިންސުންނާއި ސައުދީ އޮފިޝަލުން\nސުލްތާން ޖައްވަށް ކުރާ ދަތުރުގެ ޚާއްސަ ރަސްމިއްޔާތަށް ވަޑައިގަތުމުގެ ދަޢުވަތު ސުލްތާންގެ މަންމާފުޅާއި ބައްޕާފުޅަށްވެސް ލިބިވަޑައިގަތެވެ. ނަމަވެސް ސުލްތާންގެ މަންމާފުޅާއި ބައްޕާފުޅު ނިންމެވީ ސަޢުދީގައި މަޑުކުރާށެވެ. ސުލްތާނަށް ހިތްވަރުދެއްވަމުން މަންމާފުޅު ވިދާޅުވީ، ޖައްވުގައި ސުލްތާން އުދުހެމުންދާއިރު، ދަރިފުޅަށްޓަކައި ގެފުޅު ވަށައިގެން ދުއާކުރަމުން މަންމަ ތަވާފްކުރާނެކަމަށެވެ.\nސުލްތާންގެ ދަތުރުފެށި ތަން ބަލާލަން ދިޔައީ ސުލްތާންގެ ބޭބޭފުޅާއި ކޮއްކޯފުޅުންނެވެ. ފުރަތަމަ ފަހަރަށް މުސްލިމް އެސްޓްރޮނޯޓެއް ޖައްވަށްކުރާ ދަތުރާއެކު އެންމެންގެ މޫނުމަތިންވެސް ފެނިގެންދިޔައީ ވަރަށްވެސް އުފާވެރި މަންޒަރުތަކެކެވެ. ޖައްވަށް ދަތުރުކުރާ ފުރަތަމަ މުސްލިމް އެސްޓްރޮނޯޓްގެ އިތުރުން، ސުލްތާންއަކީ ޖައްވަށް ދަތުރުކުރާ ފުރަތަމަ އަރައްބެވެ. އަދި ދުނިޔޭގެ ޝާހީ ޢާއިލާއެއްގެ މެމްބަރުންގެ ތެރެއިން ޖައްވަށް ދަތުރުކުރި ފުރަތަމަ އަމީރުގެ ފަޚުރުވެސް މިދަތުރާއެކު ސުލްތާނަށް ލިބިވަޑައިގަތެވެ.\nޕްރިންސް ސުލްތާން / އޭނާއަކީ ޖައްވަށް ދަތުރުކުރި ފުރަތަމަ މުސްލިމް އެސްޓްރޮނޯޓް\n8 ގަޑިއިރުގެ ދަތުރަށްފަހު ޖައްވު ތެރޭގައި ސްޕޭސް ޝަޓްލް ހަމަޖެހުމުން ސުލްތާންއާއި އެނާގެ ބައިވެރިން މަސައްކަތް އަދިކިރިޔާ ފެށުނީއެވެ.\nސްޕޭސް ޝަޓްލް ޖައްވުގައި7ދުވަސް ހޭދަކުރާއިރު ދުނިޔެ ވަށާ 111 ބުރު ޖަހާނެއެވެ. އެމީހުންގެ ފުރަތަމަ މަސައްކަތަކީ މެކްސިކޯގެ ސެޓްލައިޓެއް އޯބިޓަށް ދޫކޮށްލުމެވެ. ފުރަތަމަ ދުވަހު އެމަސައްކަތް ނިންމާލުމަށްފަހު ޖެހިގެން އައި ދުވަހު އަރަބިލީގުގެ2ވަނަ ސެޓްލައިޓް ޖައްވަށް ދޫކޮށްލިއެވެ. އެމެރިކާގެ އޭޓީއެންޓީގެ ޓެލްސްޓަރ ސެޓްލައިޓް ދޫކޮށްލީ އެއަށްފަހުއެވެ.\nފަލަކީ އިލްމުގެ މަސައްކަތަށް އެހީތެރިވުމަށް ބޭނުންވާ އާލާތްތަކެއްވެސް ޑިސްކަވަރީން ޖައްވަށް ދޫކޮށްލިއެވެ. މީގެއިތުރުން މިދަތުރުގައި ބައިވެރިވި ޤައުމުތަކުން ވަކިވަކިން ދިރާސާތައް ހެނދުންވެސް ކުރިއަށްދިޔައެވެ. އެގޮތުން ސުލްތާން ވަނީ ކިންގ ފަހުދު ޔުނިވަރސިޓީއަށް ބޭނުންވާ ދިރާސާތަކެއް ކުރިއަށް ގެންގޮސްފައެވެ. އަދި ސަޢޫދީ ސަރުކާރުން ހިންގަން ނިންމާފައި އޮތް އެހެން މަޝްރޫޢަކަށް ބޭނުންވާ ފޮޓޯތަކެއްވެސް ސުލްތާން ނެންގެވިއެވެ.\nސުލްތާން އަދި އޭނާގެ ޓީމް ޖައްވަށްކުރި ދަތުރުގެ ތެރެއިން\nޖައްވަށް ދަތުރުފެށީ ރޯދަމަހުގެ 28 ވަނަ ދުވަހުކަމުން، ސުލްތާން އެއަހަރުގެ ރޯދަމަހުގެ3ދުވަސް ހޭދަކުރެއްވީ ޖައްވުގައެވެ. އަދި އީދު ދުވަސްވެސް ފާހަގަކުރީ ޖައްވުގައެވެ.\nކޮންމެ ދުވަހަކު މަސައްކަތަށްފަހު 8 ގަޑިއިރު ނިދަން ލިބުނަސް، ސުލްތާން އަވަހާރަފުޅުލައްޕަވަނީ5ގަޑިއިރު ނުވަތަ6ގަޑިއިރުއެވެ. ބާކީ ވަގުތުތައް ހޭދަކުރައްވަނީ ޤުރުއާން ކިޔެވުމުގައެވެ. ސުލްތާންގެ ދަތުރުގައި ބައްޕާފުޅު ސަލްމާން ދެއްވި ހަތިމެއްވެސް ގެންދެވިއެވެ. ޖައްވުގައި ހޭދަކުރި ދުވަސްތަކުގައި ޤުރުއާން ކިޔެވުމަށް ސުލްތާން ވަރަށް ބޮޑަށް ސަމާލުކަންދެއްވިއެވެ.\nޖައްވުގައި7ދުވަސް ހޭދަކުރެއްވިއިރު،6ދުވަހުން މުޅި ޤުރުއާން އެއްކޮށް ވިދާޅުވިއެވެ. ސުލްތާން ވިދާޅުވީ އެކަންކުރީ މަންމާފުޅާއި ބައްޕާފުޅަށްޓަކައިކަމަށެވެ. އަދި ޖައްވުގައި ޤުރުއާން ކިޔެވުމަކީ ލިބިވަޑައިގެންނެވި ފަޚުރެއްގެ ގޮތުގައި ސުލްތާން ސިފަކުރައްވައެވެ.\nސުލްތާން ޖައްވުގައި ހޭދަކުރެއްވި ދުވަސްތަކުގެ ތެރެއިން / ހުސްވަގުތު ގިނައިން ހޭދަކުރެއްވީ ޤުރުއާން ކިޔެވުމުގައި\nސްޕޭސް ޝަޓްލްގައި ހުންނެވިއިރު، ސުލްތާންގެ ބޮޑުބޭބޭފުޅު، ސަޢުދީ ޢަރަބިއްޔާގެ އޭރުގެ ރަސްގެފާނު ފަހުދާއި ސުލްތާންގެ ބައްޕާފުޅު ސަލްމާން ޓެލެކޮންފަރެންސް މެދުވެރިކޮށް ސުލްތާންއަށް ގުޅުއްވިއެވެ. ފަހުދު ރަސްގެފާނުގެ ދެއްކެވި ވާހަކަފުޅުގައި ސުލްތާންގެ މަސައްކަތަށް ތަޢުރީފްކުރެއްވިއެވެ. ބައްޕާފުޅު ފާހަގަކުރެއްވީ ޖައްވުގައި ހުންނަވައިގެން ސުލްތާން ޤުރުއާން ހަތިމްކުރެއްވުމެވެ.\n(ކ)ސުލްތާންގެ ބައްޕާފުޅު، ރިޔާޟުގެ އޭރުގެ ގަވަރުނަރު ސަލްމާން އަދި (ވ)ސުލްތާންގެ ބޮޑުބޭބޭފުޅު. ސައުދީ ޢަރަބިއްޔާގެ އޭރުގެ ރަސްގެފާނު ފަހްދު. ފޯނުން ގުޅުއްވައިގެން ސުލްތާންއަށް މަރުހަބާ ދަންނަވަނީ\nފުރަތަމަ ފަހަރަށް މުސްލިމް އެސްޓްރޮނޯޓެއް ޖައްވަށްކުރި ކާމިޔާބު ދަތުރަށްފަހު، ސުލްތާންއާއި އޭނާގެ ޓީމް އެނބުރި ދުނިޔެއަށް ދަތުރުކުރި ސްޕޭސް ޝަޓްލް ކެލިފޯނިއާގެ އެޑްވަޑް އެއަރފޯސް ބޭސްއަށް ޖެއްސީ ޖައްވަށް ދިޔަތާ7ދުވަސް ފަހުން ޖޫންމަހުގެ 24 ވަނަ ދުވަހުގެ ހެނދުނު 6:11 ގައެވެ. އެދުވަހުގެ އިރު އަރައިގެން އައި ވަގުތު ރައްކާތެރިކަމާއެކު ސްޕޭސް ޝަޓްލް ބިމަށް ތިރިކޮށްލި މަންޒަރުވެގެންދިޔައީ ގިނަ ބަޔަކަށް އުފާވެރި، ހިތްޤައިމު މަންޒަރަކަށެވެ.\nސުލްތާނަށް މަރުޙަބާ ދެންނެވުމަށް ތާއިފްގެ މަގުތަކަށް މީހުން ޖަމާވެފައި\nޖައްވަށްކުރި ދަތުރަށްފަހު ސަޢުދީ އަރަބިއްޔާއަށް ވަޑައިގަތުމުން ސުލްތާންއަށް ދަންނަވާފައިވަނީ ބަތަލެއްގެ ދަރަޖައިގެ މަރުޚަބާއެކެވެ. މަރުޚަބާ ދެންނެވުމަށް ފަހުދު ރަސްގެފާނާއި، ބައްޕާފުޅު ސަލްމާން އަދި މަންމާފުޅުވެސް ހުންނެވިއެވެ.\nޖައްވީ ދަތުރަށްފަހު ސަޢުދީ އެއަރ ފޯސްގެ މޭޖަރއެއްގެ ރޭންކަށް ސުލްތާން ޕްރޮމޯޓްކުރެއްވިއެވެ. އަދި ޖައްވަށް ދަތުރުކުރި ފުރަތަމަ މުސްލިމް އެސްޓްރޮނޯޓަށްވުމުގެ ޝަރަފާއެކު އިސްލާމީ ޤައުމުތަކުގެ ލީޑަރުން ސުލްތާނާ ބައްދަލުކުރައްވައި، މަރުހަބާ ދެންނެވިއެވެ.\nޕްރިންސް ސުލްތާން / އެމަނިކުފާނަކީ ސަޢުދީ ސްޕޭސްގެ ކޮމިޝަނުގެ ރައީސް\nމުސްލިމަކު ފުރަތަމަ ފަހަރަށް ޖައްވަށްކުރި ދަތުރަށް މިއަހަރު 35 އަހަރު ފުރޭއިރު، ސުލްތާން ބިން ސަލްމާންއަކީ މިއަދު ސަޢުދީ ސްޕޭސް ކޮމިޝަންގެ ޗެއަރމަންއެވެ.\nބައްޕާފުޅު، އަދި ސަޢުދީ ޢަރަބިއްޔާގެ މިހާރުގެ ރަސްގެފާނު ސަލްމާން ބިން އަބްދުލްއަޒީޒް 2018 ވަނަ އަހަރު އުފެއްދި ސައުދީގެ ސްޕޭސް ކޮމިޝަނުން މަސައްކަތްކުރަމުން ދަނީ ސައުދީއާއި މުޅި ދުނިޔޭގެ ކުރިއެރުމަށް މަސައްކަތްކުރާނެ ސައުދީ އެސްޓްރޮނޯޓުންގެ އާ ޖީލެއް އުފެއްދުމަށެވެ. އަދި ޖައްވީ މަސައްކަތްތަކަށް ތައްޔާރުކުރާ ޖީލަކީ އަމިއްލަ އުފަލަށް އެކަންކުރާ ބައެއްގެ ބަދަލުގައި، މުޅި ދުނިޔޭގެ ކުރިއެރުމާއި ފާގަތިކަމަށް މަސައްކަތްކުރާ ބަޔަކަށް ހެއްދެވުމަކީ ޖައްވަށް ދަތުރުކުރި ފުރަތަމަ މުސްލިމް އެސްޓްރޮނޯޓްގެ ޝަރަފު އޮތް ސުލްތާން ބިން ސަލްމާންގެ އެންމެ ބޮޑު އަމާޒެވެ.\nއިތުރު ލިޔުންތައް ރިޕޯޓް ރޯދަ ރޯދަ\nދުނިޔޭގެ އެކި ކަންކޮޅުތަކުން ރޯދަމަސް - ފަލަސްތީނު\nކާށިދޫގައި ކޮޕީ ފަތް ތިޔާގިވެ، ފަތެއްގެ އަގު ރުފިޔާއަކަށް\nސްކޫލްތަކުގެ ޓީޗަރުން ޑިއުޓީއަށް ރިޕޯޓްކުރަން ވަކި ތާރީޚެއް އަންގާފައެއް ނުވޭ\nޕޮޒިޓިވް މީހުންގެތޭރޭގައި ބަލި ބޮޑުވެދާނެކަމަށް ބެލެވޭ 67 މީހުން އެބަތިބި\nކޯވިޑް-19 ޖެހިގެން ފުރަތަމަ ފަހަރަށް ރޮހިންޔާ ރެފިއުޖީއެއް މަރުވެއްޖެ\nއައްޑޫގައި ތިބި އިންޑިއާގެ 75 މީހުން އެނބުރި ޤައުމަށް ދާން ފުރައިފި


Maafushi Haadhisaa Ge Nufenna Faraiy: Fuluhunnah Thaureef Haqqu - Vaguthu\nހާލަތު ނުރައްކާ، ރައްކާތެރިކަމަށް ދޭ ސަމާލުކަން ކުޑަ - 11 ގަޑިއިރު ކުރިން\nމާފުށީ ހާދިސާގެ ނުފެންނަ ފަރާތް: ފުލުހުންނަށް ތައުރީފް ޙައްޤު\n5 މަސް ކުރިން ( ފެބުރުއަރީ 8, 2020 )\nފަތުރުވެރިޔާ އާއި ފުލުހުން ވާހަކަ ދައްކަނީ\nމާފުށީ މަގުމަތީގައި އަންހެނަކު ނިވާކަން ކުޑަހެދުމެއް އަޅައިގެން އުޅެނިކޮށް ފުލުހުން އޭނާ ހައްޔަރު ކުރަން އުޅުނު ގޮތުން ފުލުހުންނަށް ވަނީ ފާޑުކިޔުން އަމާޒުވެފައެވެ. ފުލުހުންގެ ޕްރޮފެޝަނަލް ސްޓޭންޑުން މައްސަލަ ތަޙްޤީޤު ކުރަން ފަށާފައި ވާއިރު ފުލުހުން އަމަލު ކޮށްފައި ވަނީ ރަނގަޅަށް ނޫންކަމަށް ވިދާޅުވެ ކޮމިޝަނަރ އޮފް ޕޮލިސް މުހައްމަދު ހަމީދު ވަނީ މަޢާފަށް އެދިވަޑައިގެންފައެވެ.\nއަންހެން ފަތުރުވެރިޔާ ހައްޔަރު ކުރުމުގެ ކުރިން ފުލުހުން އޭނާ އަށް ތަކުރާރުކޮށް ނަސޭހަތްދިން މަންޒަރު ފެންނަ ވީޑިއޯއެއް މިހާރު މީސް މީޑިއާގައި ދަނީ ދައުރުވަމުންނެވެ.\nވީޑިއޯ އިން ފެންނަ ގޮތުގައި އަންހެން މީހާ ނިވައިކަން ކުޑަކޮށް މަގުމަތިން ހިނގާފައި ދަނިކޮށް ފުލުހުން ވަނީ ވެހިކަލެއްގައި ގޮސް އޭނާ އާއި ވާހަކަ ދައްކާފައެވެ. އަދި އޭގެ ފަހުން މަގުމަތިން އޭނާ އާއި އޭނާއާ އެކު އުޅުނު ފިރިހެން މީހާ ހުއްޓުވާ ގިނަ އިރުތަކެއް ވަންދެން އެދެމީހުންނާއި ވާހަކަ ދެއްކި މަންޒަރު ދައުރުވަމުންދާ ވީޑިއޯ އިން ފެނެއެވެ.\nވަރަށް ކެއްތެރިކަމާއި އެކު ވާހަކަ ދައްކައިގެން މައްސަލަ ހައްލު ކުރަން ފުލުހުން މަސައްކަތް ކުރިއިރު ވެސް އަންހެން މީހާ ހުރީ ފުލުހުންގެ ބަސް ގަބޫލުކުރާ ގޮތަކަށް ނޫނެވެ. އޭނާ އާއި ވާހަކަ ދައްކަމުން ގެންދިޔަ ފުލުސް މީހާގެ އައިނު ވެސް އަންހެން މީހާ އަތުލާ މަންޒަރު ވީޑިއޯ އިން ފެނެއެވެ.\nތުވާޔެއް އޭނާގެ ގައިގަ އޮޅަން އޭނާ ކައިރީ ހުރި ފިރިހެން މީހާ ވެސް ފުލުހުންގެ އެދުމުގެ މަތިން މަސައްކަތް ކުރެއެވެ. ނަމަވެސް އޭނާގެ ބަސްވެސް އަންހެން މީހާ ގަބޫލެއް ނުކުރިއެވެ.\nފުލުހުން ވިދާޅުވެފައި ވަނީ އަންހެން ފަތުރުވެރިޔާ ހުރީ މަސްތުގެ ހާލަތުގައި ކަމަށެވެ.\nއަންހެން މީހާ ހައްޔަރު ކުރުމުގައި ފުލުހުން އަމަލު ކުރި ގޮތައް ފާޑުކިޔާއިރު، އަދި އެކަމާއި ގުޅިގެން ފުލުހުންގެ ވެރިން މަޢާފަށް އެދޭހިސާބަށް ކަންތައްތައް ދާއިރު ކަން ހިނގިގޮތް ބަލާލުން މުހިއްމެވެ.\nރާއްޖެ އަކީ ބިކިނީގައި އާއްމުންގެ ތެރެއަށް ނިކުތުން މަނާ ހަމައެކަނި ގައުމެއް ނޫނެވެ. ޔޫރަޕްގެ ގިނަ ގައުމުތަކުގައި ވެސް ބީޗް ސަރަހައްދު ފިޔަވައި އެހެން ސަރަހައްދުތަކުގައި ބިކިނީގައި އުޅުމަކީ މަނާ ކަމެކެވެ.\nމާފުށީ ކައުންސިލްގެ ރައީސް ފުލުހަކަށް ހަމަލާދީފި\nފެބުރުއަރީ 8, 2020 00:15\nދިވެހިން ދިވެހިން ގެ ގޮތުގައި ކުރިޔަތް\nފެބުރުއަރީ 8, 2020 06:17\nމިއީ މިދައްކާ ވާހަކައަކީ!! ކަމެއްވާއިަރަށް ކޮމިޝަނަރު ނިކުމެ ފުލުހުން ކުށްވެރިކޮށް ފުލުހުންނަށް ބިރުދައްކާ ޓްވީޓް އެބަކުރޭ!! މިކަން މިސަރުކާރު އައިފަހުން މިވަނީ ޢާންމުކަމަކަށް ހަދާފަ!! މިއީ ވަރަށް ދެރަވަރުކޮށް އޭނާކުރާކަމެއް! ފުލުހުންގެ އިދާރާއިން އެބަޖެހޭ މިކަން އިސްލާހުކުރަން މަސައްކަތްކުރަން!! ފެބުރުއަރީ 2012 ގެ ރޯޅި ފުލުހުންނަށް މިބާލަނީ! މިއީ އެމްޑީޕީން ރާވައިގެން ފުލުހުންގެ އަގުވައްޓާލަން ކުރާކަމެއް!! އެޕާޓީގެ ސިޔާސީ ކަންކަމުގައި ފާޓު ފުޅާކޮށް ބައިވެރިވެފައިވާ ސިޔާސީ މީހަކު މަގާމުގައި ބަހައަޓައިގެން!! ނޫހުން ފެނުނު ފުލުހުންގެ މިހާރުގެ ގާނޫނު އެެއްކޮށް ބަދަލުކުރަން މިސަރުކާރުން މަޖްލީހަށް ހުށަހެޅި ވާހަކަ! މިއީ ކީއްކުރަން ކުރާކަމެއްކަން އެނގޭނީ ބަހުސް މަޖްލިސްތެރޭ ފެށުމުން!! މީގަވެސް އުޅޭނީ ގޯހެއްކަމަށް ފެންނަނީ!! ފުލުހުންނާ ސިފައިން ވިސްނަންޖެހޭ!!\nފެބުރުއަރީ 8, 2020 00:26\nބަޔަކައް ކިތަންމެ ހަޖަމް ނުވިޔަސް ފުލުހުން ފުލުހުންގެ ގައުމީ އަދި ދީނީ ވާޖިބު އަދާކުރާނެ. މި ދިވެހި ފަސްގަނޑުގަ ލާދީނިއްޔަތައް ފުރުސަތެއް ނުދެވޭނެ.\nފެބުރުއަރީ 8, 2020 00:33\nގަމާރުކަމަށް ހިތްވަރު ދިނުމުގައި ކުރިޔަށް\nފެބުރުއަރީ 8, 2020 00:38\nފުލުހުން ހަމަބަރާބަރު ތީނަ ޖެހޭނީ ވަގުތުން ޑީޕޯޓުކޮށްލަށް މިޤައުމަށް ނާދެވޭގޮތަށް.\nރަނގަޅު ވާހަކައެއް ގާނޫނުތަށް ތަންފީޒް ވާންޖެހޭނެ ބޮޑުން ނާ ލާރިކޮޅެއް ދޭ މީހަކަސް އިސްތިސްނާއެއް ނުވާނެ\nފެބުރުއަރީ 8, 2020 00:48\nބިކިނީލައިގެން އަހަރެ މެން ރަށުގެ މަގު މަތީގައި ނޫޅެވޭނެ..\nރުޅި ނައިއްޔާ ދެރައެއްނު؟\nފެބުރުއަރީ 8, 2020 21:34\nހަމަ ރަނގަޅަށް ތިބުނީ. ބޭނުންހާ ވައްތަރަކަށް ނޫޅެވޭނެ އަހަރުމެންގެ ބިމުގައެއް، އަހަރުމެންގެ ފުލުހުންނަށް ހަޑި ހުތުރު ބަހުން ހަޅޭއްލަވާފަކާ. ޢެ ވީޑިއޯ އިން ވަރަށް ރަނގަޅަށް ފެނޭ އެ އަންހެނާގެ ދެ އަތް ނޫން އެހެން ތަނެއްގައި ފުލުހުން އަތް ނުލާކަން، އޭނަ އަމިއްލައަށް ފުލުހުން ގައިގަ ކޭއްތިފަ ދެފައިލަ އޮޅިގަނެގެން އޮތީ.\nފެބުރުއަރީ 8, 2020 00:51\nބިކިނީގަ މީހުންއުޅޭރައްރަށު ގޮނޑުދަށު ތިބެވެންޏާ\nފެބުރުއަރީ 12, 2020 19:00\nފެބުރުއަރީ 8, 2020 00:53\nފެބުރުއަރީ 8, 2020 00:56\nސީ.ޕީ ހަމީދު ހުންނަނީ ފިތިފަ. އޭނާ މުޅި ފުލުހުންގެ މުއައްސަސާ ހަލާލުކޮށްފި ޓުވިޓާގަ އުޅޭ ހައެއްކަ މީހުން ރުއްސަން. އޭނާގެ ފުރެންޑެއް ފޯނު ނުނަގައިގެން މާ ހިތުގަ ޖެހިގެން ޓުވީޓު ކުރި މީހެއްނު އެއީ. އެމް.ޑީ.އެން އުވާލިޔަސް އެ ފިކުރު އެބަ އޮތް. ސީރިޔާގަ ތިބި މީހުން ގެނެސް ކައުންސެލިންގް އާ އެއްޗެހި ދޭން ކިޔާ ގޮތަށް އެ މުޑުދާރު ލާދީނީ ފިކުރު މީހުނަށްވެސް ހެވާ ނުބައި ކިޔާދޭން ޖެހޭ.\nފެބުރުއަރީ 8, 2020 08:50\nވަރަށް ބޮޑު ތެދެއް.\nފެބުރުއަރީ 8, 2020 01:04\nޢެހެންނެއްނު ވާނީ. ރައްޔިތުމީހާގެ ޖީބަށް ޑޮލަރޭ ކިޔާ ޖެހި ޗަރުކޭސް އަދި ތިފެއްޓެނީ. އެ އަންހެންމީހާ އަށއ ރާ ވެސް ބޮވޭތަ ތި ގެސްޓްހައުސްތަކުން. އެކަން ހުއްދަތަ އަހަރުމެންގެ ގާނޫނުގަ. ގާނޫނު ނޭންނޭތީ މިއަހާލީ.. ތި އަންހެންމީހާ ބޮޑު ޖޫރިމަނާ އެއްކޮށްފަ2އަަހަރުވަރު ދިވެހިރާއްޖެއަށް ނާދެވޭ ގޮތަށް2އަހަރަށް ޑީޕޯރޓް ކޮއްލާ. ނުކެރޭނެދޯ..ތި ޑޮލަރު ނުލިބެންޏާ އަހަރުމެން ބަނޑަށް މަތުވެދާނެ އޮތަ؟؟\nފެބުރުއަރީ 8, 2020 01:05\nނުޖެހޭ ބީޗްގަ ވެސް ބިކިނީ ލައިގެން އުޅޭކަށް، ރަށްތަށްވެސް ހަލާކު ކޮއްފި މިމީހުން\nފެބުރުއަރީ 8, 2020 01:07\nލޯކަލް ޓޫރިޒަމް ހަބޭސް. ޑޮލަރު ލިބޭނު އެނިމުނީ. ދިވެހިން ލާރިއަށް ދަހިވެތިވެ ގޮތެއްފޮތެއް އަގަލައެއް ދީނެއް މިއްލަތެއް ނެތް ބަޔަކަށްވެ ނިމެންދާ މަންޒަރު މިފެންނަނީ. އަޅެފަހެ ކޮންފަދަ ކަމެއްތަ މީހުން ދިރިއުޅޭ ރަށްރަށުގަ ގެސްޓްހައުސް ހަދައިގެން މިއުޅެނީ. ކުރިއަށް އޮތްތާ އަދި ތިވަރަކުން ނުނިމޭނެ. މިއޮތީވާ ކަމެއް. ގައުމު ކާލައިފި ލާދީނީ ބައިގަނޑު.\nފެބުރުއަރީ 8, 2020 01:12\nމިޤައުމުގައި ފުލުހުން ކިތަން މެ ރަނގަޅަށް ކަ މެއްކުރިޔަސް ގޯސްކުރާނީ ފުލުހުން. ހިތާ މަހުރިކަ މެއް. ފުލުހުންނަކީވެސް މި ޤައު މުގެ ދަރިން.\nފެބުރުއަރީ 8, 2020 08:29\nމީ ފުލުހުންނާ ތަޅާނެ ކުދިންކޮޅެއްހޯދަން އުޅޭ މީހުންގެ ސަރުކާރެއްނޫންތަ؟\nފެބުރުއަރީ 8, 2020 01:22\nގޮތެއް ފޮނެއް ލަދެއެއް ހަޔާތެއް ނެތިގެން އުޅޭވައްތަރު ނިކަން ދެކިބަލަ އެމްޑީއެން ހަމީދު އިސްތިއުފާ ދީފަރަށްކާވެބަލަ ހެޔޮނުވާނެ އާދޭސް ކޮށްފަބުނަން!\nފެބުރުއަރީ 8, 2020 01:33\nކޮންމެ ގައުމެއްގަ ވެސް އަދަބު އަހުލާގު އެއީ އޮންނަ އެއް ޗެއް. ޔޫރަޕުގަވެސް އާންމު ތަންތަނުގަ މަސްތުވެގެން އުޅުމާ ބިކިނީގަ އާންމު މަގުމަތީގަ އުޅުމާ ހެދިފަ ހުންނަގަވައިދު ތަކައް ބޯނުލެބުމާ ފުލުހުންނައް ނުކިޔަމަންތެރިކަން ދެއްކުމަކީ އާންމު އުސޫލާ ހިލާފު އަދި ދަށުދަރަޖައިގަ ކަންކަމުގެ ތެރޭގަ އެމީހުންވެސް ލިސްޓު ކުރާކަންކަން.\nފެބުރުއަރީ 8, 2020 01:37\nފުލުހުން ކަންތަށް ކުރީ ހަމަރަނގަޅަށް، މާފަށް އެދޭކަށް ނުޖެހޭ، ގާނޫނު ކުރިމަތީގައި އެންމެން ވާނީ ހަމަހަމަ ފަތުރުވެރިއެއް ލަވަކިއުންތެރިއެއް، ފިލްމު ކުޅޭމީހެއް ނޯންނާނެ. ފުލުހުން އޭނަ ހައްޔަރު ކުރީއެއްނޫން އޭނަ ސަލާމަތްކުރީ އެހެންނޫންނަމަ ރައްޔިތުން ނުކުމެ އޭނަގެ ދުވަސްދުވާލަފާނެދޯ!\nފެބުރުއަރީ 8, 2020 02:30\nއެމްޑީއެން ހަމީދަށް ޖެހޭނީ ފުލުހުންގެ ކުބައިން މާފަށް އެދެން. ހަމީދު ފުލުހުންގެ ތެރެއިން ބޭރުކުރޭ\nފެބުރުއަރީ 8, 2020 02:47\nމައްސަލަ އަކީ ފުލުހުންނެއް ނޫން. މައްސަލައަކީ ތި މީހުން އައިސްސަ ހުރި ގެސްޓްހައުސް. ޖޫރިމަނާ ކޮއްލާ.\nފެބުރުއަރީ 8, 2020 03:03\nކިހާބޮޑުކަމެއް. މި ޤައުމުގައި މި ކަހަލަ ޤާނޫނާ ޚިލާފު މަންޒަރު ފެންނަނީ ދިވެހިން ފަހަތުގައިތިބެ މި ކަންކުރުވާތީ. އަހުރެން ދެކެ އެހިން، ދަރަވަންދޫގެ ރައްޔިތަކު ބިދޭސީއެއްގެ ގާޓު ބުނިއަޑު، މި ޤައުމުގައި ޙައްޤު ނުލިބޭކަމަށާއި އެ ބޭރުމީހާ ބޭނުންގޮތަކަށް އުޅެވެންޖެހޭނޭކަމަށް. އަހުރެން ފުލުހުންނަށް އައްސަރިބަސް ދެން. ސާބަސް ޤައުމުގެ ފުލުހުން.\nފެބުރުއަރީ 8, 2020 04:23\nދޮން ޕާޓޭއަކަށް ވީމަ އޯކޭ އެއް ނޫން.\nޑޮލަރުދޭ ޕާޓޭއަކަށް ވީމަ އޯކޭ އެއް ނޫން.\nގަވާއިދަށް ހުރުމަތްތެރިކޮށް ނުހިތުމުން މާއްފަށް އެދިފަ އަދި ގަންޖާ ބިޑިއެއް ނުދިންކަން ހަމައެކަނި.\nސޮރީ ބަޓް ނޮޓް ސޮރީ.\nޢެމް ސީ ހަމީދު އިސްތިއުފާ.\nފެބުރުއަރީ 8, 2020 04:25\nދިވެހި ޕޮލިހުން އެކަންކުރެއްވީ %100 ބަރާބަރަށް. ސައުދިއަރަބުއްޔާގެ މަގުތަކުގައި އިގެރޭސިޔަކަށް އަދި ޔޫރަޕު މީހަކަށްވެސް ބަރަހަނާކޮށް ނޫޅެވޭނެ. މީ %100 އިސްލާމީ ދިވެހިރާއްޖެ.\nފެބުރުއަރީ 8, 2020 04:35\nޓްވިޓާގައި އުޅޭ ދޮން މީހުންނަށް އަޅުކަންކުރާ ރާއްޖޭގެ މޮޔަ އަންހެނުން ކަން ވީގޮތް އޮޅުވާލައިގެން އުޅެނީ.\nފެބުރުއަރީ 8, 2020 05:57\nދިވެހި ފުލުހުން ހަމަ ބަރާބަރު ، ބިކިނީ ލައިގެން ގޮސް އޮވެބަލަ އަމިއްލަ ގައުމުގަ ،\nފެބުރުއަރީ 8, 2020 08:34\nއެމަންޖެ ހުރީ ބިކިނީގައިތަ؟، ނޫނީ ދުނިޔއަށް އުަފަންވިއިރު އޮތް ހެދުމުގައިތަ؟\nފެބުރުއަރީ 8, 2020 06:04\nފެބުރުއަރީ 8, 2020 06:42\nމިވީޑިއޯ ދުނިޔޭގެ ސަމާލު ކަމަށް ދިއުމަކީ އުފަލެއް. އެއީ އިސްލާމުން އުޅެން ޖެހޭމިންގަޑު އެއީ ތާހިރު ގޮތެއް ކަން ދުނިޔެއަށް ހާމަ ވާނެ ފިލާވަޅެއް ދޭނެ ވީދިއޯ އެއް.ގަބޫލު އެކިމީހުން ކުރާނި އެކިގޮތަށް.\nފެބުރުއަރީ 8, 2020 07:11\nސާބަސް ދިވެހި ފުލުހުން. ޝުކުރިއްޔާ ވާޖިބު އަދާ ކުރުމުގައި ތިދެއްކި ނަ މޫނާއަށް. ނުޖެހޭ އެފަދަ މީހަކު އެގޮތަށް ހުރެގެން މުޅިރަށުތެރޭގައި ދުވަން ދޫކޮށް ލައިގެން ތިބޭކަން . މިފުލުހުންނަށް އެވޯޑް ދޭންޖެހޭ. މީ ނަޝީދު ޒިން މާނަންގަން ޖެހޭ ކަ މެއް. މީހުން ދިރިއުޅޭ ރަށްރަށުގައި ގެސްޓް ހައުސް ނެހެދިގެން ދުވެއެރުވީ ކިހިނެއް. ފަޅުރަށްތައް މަދީތަ ރާއްޖޭގައި\nފެބުރުއަރީ 8, 2020 07:45\nލޯކަލް ޓުވަރިޒަމޭ ކިޔާފައި މިޤައުމުގެ އިސްލާމީ ވަހުދަތު ނަގާލަން ނަޝީދު ހިނގާފައިވާ މެގަ ޕޮރޮޖެކްޓެއް.\nފެބުރުއަރީ 8, 2020 08:06\nޑީޕޯޓް ކޮށްލީމަ ނިމުނީ.ހަމީދު ނުޖެހޭ މަޢާފަށް އެދެން ...\nފެބުރުއަރީ 8, 2020 08:13\nފުލުންގެ ވާޖިބު އަދާކުރީ ވަރަށް ރަނގަޅަށް. ފުލުހުންނަށް ތަޢުރީފު ޙައްޤު 😁\nފެބުރުއަރީ 8, 2020 08:15\nދިވެހި ފުލުހުންގެ އެއްވެސް މައްސަލައެއް ނެތް. މަނާ ކަމެއް މަނާ ނުކުރެވެންޔާ ދިވެހި ފުލުހުންގެ ބޭނުމަކީ ކޮބާ. އަމިއްލަ ގައުމުގަ ބިކިނީގަ ދުވެބަލަ..\nފެބުރުއަރީ 8, 2020 08:32\nފުލުހުން ކަންތައް ތިކުރީ ވަރައް ރަނގަޅައް ކަމައް ދެކެން. ތިގޮތުގައި ފުލުހުން މުންކަރާތް މަނާ ކުރާ ކަމުގައި ވަނީ ނަމަ މި މުޖުތަމައު އިސްލާހް ވެދާނެ.\nމާޒީގެ ބޮޑު ބިކިނީ\nފެބުރުއަރީ 8, 2020 08:43\nމަންޖެގެ ބިކީނީ ގެ ސަބަބުން ފުލުހުންނަށް ތައުރީފު\nތިޔަ ކަހަލަ މީހުން ވަގުތުން ޑީޕޯޓް ކުރޭ. މިތާ ޤާނޫނަށް ބޯ ނުލަނބާ ކޮން މެ ގެސްޓެއް އައުޓް.\nފެބުރުއަރީ 8, 2020 09:22\nދިވެހިރާއްޖެއަކީ މުސްލިމް ގައުމެއް. ބީޗަކީވެސް ކުދިބޮޑުއެންމެއްދާނެތަނެއް. ރަށުތެރޭގައި އުޅެވޭނެ މިންގަޏޑު ހެދުމެއްލައިގެން ބީޗްގަވެސް އުޅެވޭނީ\nފެބުރުއަރީ 8, 2020 09:47\nކޮން އިރަކުތަ ވަގުތު ނޫސް MDP ވީ\nނާގާބިލް ކަމިޟަނަރ ކާރީ އަހާބަލަ އިނގިރޭސި ވިލާތުގެ ފުލުހެއްގެ ގައިގަ އަތްލާފިއްޔާ ވާނެގޮތް! ޟައްކު ވާއިރަށް ޟޫޓުކޮށް މީހުން އެއޮތް މަރާލަނީ.. ސާބަސް ދިވެހި ފުލުހުން ނަށް\nފެބުރުއަރީ 8, 2020 09:57\nފުލުހުންވެސް ކަންތަކުރަންޖެހޭނީގާނޫނާއެއްގޮތަށް ޕުރޮފްސިނަލްކޮން.ނޫސްވެރިންވެސް ގަ މާރު ދިވެހިންގެ ބޮށްލައް ނުވަދެ ޒިން މާދާރުކަ މާ ގާނޫނާ އެއްގޮތަށް ލިޔު މަ އެދެން.\nފެބުރުއަރީ 8, 2020 09:58\nފުލުހުންނަށް ސެލިއުޓް ކުރަން މާލަސްވެސް ވެއްޖެ ކޮންނަސޭހަތެއް ފެންނައިރަށް އެއްޗެހިލާން އަންގަންވީ އެއްޗެހި ނުލައިފިނަމަ ވަގުތުންް ހައްޔަރު ކުރަންވީ ސީޕީ މާފަށް އެދެނެޖެހޭ ވަރުގެ ފުލުހުންނެތް ކޮށްފަ. ދެން ތިޔަ ވިދާޅުވީ މަސްތުގެ ހާލަތުގައޭ އެހެންތާ ވާނީ މާފުށީ ބޭރުގަ އޮތް ސަފާރީއަކީ ރާފެކްޓްރީ އެނެގޭނެ އެއްވެސް ސަރުކާރެއް އޮތްހެނެއް ހިޔެއްނުވޭ ދެން މަސްތުވެސްވާނެތާ\nފެބުރުއަރީ 8, 2020 10:00\nބަޔަކު ފޮނުވައިގެން އައިސް އުޅޭ މީހަކާ ވައްތަރީ\nފެބުރުއަރީ 8, 2020 10:04\nމިއީ ހޯމްމިނިސްޓަރު ޢިމްރާން ބޭރުކުރުމަށްޓަކައި ރޭވިގެން ދޮންމީހުން ލައްވާ ކުޅުވި ޑްރާމާއެއް. “ކޮށްފަ ނުކުރާނެކަމެއް އެކަކަށްވެސް ނޭނގޭނެ”.\nފެބުރުއަރީ 8, 2020 10:06\nދިވެހިރާއްޖޭގައި އެމީހުން ބޭނުންހާ ގޮތަކަށް އުޅުމަށް ހިތްވަރު ދޭން ޓޫރިޒަމް މިނިސްޓްރީ އަކަށް ނުޖެހޭނެ. ޑޮލަރަކަށް ވިކި ހުސްވާކަށް ނުޖެހޭ. މިއީ މިނިވަން ގައުމެއް. މިގައުމަށް އަންނަން ޖެހޭނީމިގައުމުގެ ގާނޫނުތަކާއި ގަވާއިދުތަކަށް ހުރުމަތްތެރިކޮށް ހިތާ ބަޔަކު. ދިވެހިން ހާދަ ބިރުގަނެއޭ ހިތަށް އަރާ ޑޮލަރު ނުލިބިދާނެތީ މީގެ ސާޅީސް އެތައް އަހަރެއް ކުރިން ވެސް ދިވެހިން ތިބީ އަމިއްލަ މަސައްކަތުން ބަނޑުފުރާނަ މުއްތި ކޮށްގެން. އޮރިޔާން ހާލު މައިންބަފައިންނާއި ޅަދަރިންގެ ތެރޭގައި ބޭނުންހާ ގޮތަކަށް އުޅެން ފަރަންޖީންނަށް މިރާއްޖެ ވިއްކައިގެނެއް ނޫން. އިސްތިއުފާ ދީފައި މިގައުމުގެ މިނިވަންކަމާއި ސިޔާދަތަށް ހުރުމަތްތެރިކޮށް ހިތާނެ ބަޔަކާ ގައުމު ހަވާލުކުރުމަށް ގޮވާލަން!\nފެބުރުއަރީ 8, 2020 10:12\nމިގައުމުގެ އިގްދިސާދު ބިނާވެފައި ވަނީ ބޭރު ފައިސާއަށް ބޭރުފައިސާލިބެނީ ޓޫރިޒަމުން އެކަނި..މަސްވެރިކަމުން 10ޕަސެންޓް ބޭރުފައިސާވެސް ނުވަދޭ! އެހެންކަމުން އެގެންޖެހޭ ހަގީގަތަކީ ޓޫރިސްޓުންނާއި މެދު އަމަލު ކުރަން ޖެހޭނީ އަގު ނުވެއްޓޭގޮތައް. ދީނީ ތާޖް އެޅިމީހުން މިކޮމެންޓަށް ވަރައް ނެގެޓިވްވާނެ.\nފެބުރުއަރީ 8, 2020 11:59\nލާދީނީ ތާޖް އެޅިމީހުން ތިކޮމެންޓަށް ވަރައް ޕޮޒިޓިވްވާނެ.\nފެބުރުއަރީ 8, 2020 10:15\nޢަދި މިއުޅޭ އެލެކްސް އަހައްމަދު ކެމްޕޭންތެރޭ ބުނެފިއެއްނު ގޭގޭގެ ވަކި ކޮޓަރިވެސް ޓޫރިސްޓުބްނަށް ކުއްޔަށްދެވޭގޮތައް ހަމަޖައްސައިދޭނަމޭ. މިގައުމު ހަލާކުގެ ތެރެއަށް ވާއްޓާލީ ހަމައެންމެ މީހެއް. މިކަލޭގެ.\nފެބުރުއަރީ 8, 2020 10:47\nކޮންމެހެން މާ ހެޔޮފުޅު ވާނެ ކަމެއްނެތް\nފެބުރުއަރީ 8, 2020 11:28\nމި ޖާހިލު ކޮމެންޓްތައް މި ސައިޓަކުން މަދެއް ނުވާނެ. އެނޫން އެއްޗެއް ނުޖަހާނެ ވިއްޔަ.\nފެބުރުއަރީ 8, 2020 11:47\nވަގުތު ނިއުސްޓީމުން ތިކުރާ ހިތްވަރަށް ހަމަ ސާބަސް.\nދީނަށް ނަސްރު ދިނުމުގަ އަބަދުވެސް ސާބިތުވެ ތިބޭނެ ކަމަށް އުންމީދު ކުރަމެވެ.\nފެބުރުއަރީ 8, 2020 12:56\nދީނަށް ނަސްރު ދޭނެ މީހަކު ނެތިގެން ދޯ މިއުޅެނީ؟\nފެބުރުއަރީ 8, 2020 15:02\nމަވެސް ހިނިއަންނަނީ މިކަމާ، ކިޔަނީ ލޯކަލް ގެސްޓްހައުސް، އަންނަނީ ލޯކަލް ގެސްޓްހައުސްއަށް، އެކަމް އުޅެންވަނީ ބޭނުނހާ ގޮތަކަށް،، އަގުހެޔޮކޮށް ލޯކަލްް ފެންވަރުގަ އަންނަ މީހުން އުޅެންވާނީވެސް ލޯކަލް މީހުން އުޅޭގޮތައްދޯ\nފެބުރުއަރީ 8, 2020 18:56\nފުލުހުން ހައްޔަރުކުރީ ލާނެ އެއްޗެއް ނެތް ފަގީރު ކިއްޖެއް އޭނާ އޮރިޔާން ނިވާ ކޮއްލެވޭނެ ވަރެއްނެތި މަގުމަތީ އުލޭތީ އެހީ ތެރިކަން ދިނުމުގެ ގޮތުން\nފެބުރުއަރީ 8, 2020 19:53\nމިހާރު ހުލުމާލެ ފަތާ ސަރަހައްދުގައި ވެސް ތިގޮތަށް ތިމީހުން ތިބެނީ. މައިން ބަފައިންނާ ކުޑަކުދިން ގޮވައިގެން އެތަނައް ދެވޭވަރެއް ނޫން. ބައެއް ދުވަސް ދުވަހު\nފެބުރުއަރީ 8, 2020 20:26\nހެދުން ލާން . ބުނީމަ ހެދުން. ލާނީ..\nހަޑިއެއްޗިސްކިޔާފަ. ީ އިންގިލި ދިއްކުރާނީކީ .ނޫން...\nއެވެސް .ރަށުތެރޭގަ.. ހީވާކަހަލަ. ބޮއެގެންހުރީމަ .ރިސޯޓެކޭ!\nފެބުރުއަރީ 8, 2020 21:15\nކޮންމެ ބަޔަކަށް ވިޔަސް އެތަނެއްގައި ހެދިފައިވާ ގާނޫނާއި ގަވާއިދުތަކަށް ބޯލަބަންޖެހޭނެ ނޫން ނަމަ ފުލުހުންނަށް ބާރުގެ ބޭނުން ކުރެވޭނެ ދުނިޔޭގެ ހުރިހާ ތަނެއްގައި އެކަން އޮންނަނީ އެގޮތަށް އެއީ ހަމަ ޕްރޮފެޝަނަލް ސްޓޭންޑާރޑް. ސާބަސް ދިވެހި ފުލުހުން.\nފެބުރުއަރީ 9, 2020 00:52\nބިކިނީ މަގުމަތި. ބިކިނީ ބީޗް. ބިކިނީ ހައުސް. ރާއްޖޭގައި އާންމުން އުޅޭ ރަށް ރަށުގައި ބިކިނީ ހައުސް އެކަނި ތިބެންވާނީ. ބީޗް އެއީ އެންމެން ގެ ތަނެއް. ރަށުގެ ރައްޔިތުން ނަށް އެތަނަށް ލޯހުޅުވާލައިގެން ދެވެން ވާނެ\nފެބުރުއަރީ 9, 2020 07:56\nއޭ މުސްލިމު ވެރިންނޭވެ. ބިކިނީލައިގެން މިރާއްޖޭގައި ޢާއްމު ރައްޔިތުންގެ ތެރެއަށް ގެސްޓުން ނުކުންނަ ދަރަޖައަށް ދިޔައީމާވެސް ވެރިންގެ ކަންބޮޑުވުން ނެތްނަމަ އެއީ ޤައުމުގެ މިހާރުގެ މިސްރާބު އަންގައިދޭ ހެއްކެވެ. ކޮންމެ ސަރުކާރެއް އޮތަސް ދީން ހިމާޔަތްކޮށް ރައްކާތެރިކުރަން އެބަޖެހެއެވެ. މީހުން އުޅޭ (ތޮއްޖެހިފައި އޮތް) ރަށްރަށަށް ލޯކަލް ޓޫރުޒަމް ގެނައުމުން ލިބޭނެ ދެރަ މިހާރު ލިބެން ފަށައިފިއެވެ. ހުރިހާކަމަކީ މާާއްދިއްޔަތުކަމުގައި ބަޔަކު ދެކެންވެސް ފަށައިފިއެވެ. މިއަދު މަސްނިމި ޑޮލަރުބޮނޑި އަތަށް އެރިޔަސް މިރޭ ނިދާހޭލެވޭނީވެސްް ކާކަށް ކަމެއް އެބަ އެނގޭހެއްޔެވެ. ދެންއޮތީ ނިމުމެއްނުވާ ޙަޔާތުގައި އެހެންޏާ ދަރުމައެވެ، އެހެންޏާ ދާއިމީ ޢަޒާބެވެ. ސައްތައިންސައްތަ މި ކުޑަ ޤައުމު އިންޑިޔާ ކަނޑުގެ ސަތަޙައިން އެންމެ ދޮޅު ފޫޓަށް އުފުލި ސަލާމަތުން މިއޮތީ އެއްވެސް ޙާލެއްގައި ޖަޕާނުން ނުވަތަ ހެޔޮއެދޭ ދައުލަތްތަކުން ލައިދީފައިވާ ބޮޑު ހިލަ ތޮށީގެ ސަބަބަކުންނޫނެވެ. އަހަރެމެންނަކީ ޒަމާނުއްސުރެ އެއްކައުވަންތަ އިލާހެއް ވާކަމަށް އީމާންވެ މުސްލިމުންކަމުގައި ސާބިތުވެ އެމާތް އިލާހަށް އަޅުކަންކޮށް ދުޢާކޮށް އުޅޭ މުސްލިމް ބަޔަކަށް ވީތީއެވެ. އެހެންކަމުން ޣާފިލް ކަމުގެ ނިދިން އަހަރެމެން ހޭލަންވެއްޖެއެވެ. ނޫނީ ދެންދިމާވާނެ މުޞީބާތް މާބޮޑުވެދާނެއެވެ. ރިސޯޓްތަކުގައި އުޅޭ ބައެއް މުވައްޒަފުންވެސް ނޭޕާލް އިންޑޮނޭޝިއާ ޕިލިޕީންސް ކުދިން ގޮވައިގެން އަތުގުޅާލައިގެން އެކަހެރިވެ ރަށްރަށްގޮސްގެން އެހެރަ އުޅޭގޮތުން އަޖާއިބުވެ އަންތަރީސްވެއެވެ. އެއީ ހަމަ އިނދެގެން އުޅޭ ޖޯޑުޖޯޑުބާއެވެ. މަށަށް ހީވި ގޮތެއްކަމަށް ވާނަމަ މާފުކުރާށެވެ.\nއެލް އެމް އޭ އޯ\nފެބުރުއަރީ 9, 2020 09:32\nޢިޓް ބީ ލައިކް ދެޓް ސަމްޓައިމްސް.\nފެބުރުއަރީ 9, 2020 11:00\nފެބުރުއަރީ 10, 2020 09:08\nމިކަހަލަ ކަންތައްތަކުގައި ގެސްޓްއައުސް ޖޫރިމަނާ ކުރުން ބުއްދިވެރި. އެ ގެސްޓްހައުސްއަކުން އެތަނެއްގެ ގެސްޓުންނަށް ހުއްދަކަންތަކާއި ހުއްދަނޫން ކަންތައް ރަނގަޅަށް ކިޔާދޭންޖެހޭނެ. އަދި ގަވާއިދާ ޙިލާފުވާ ފަތުރުވެރިން ބްލެކްލިސްޓް ކޮށް ރާއްޖެ ނޭދެވޭނެހެން ހަދަންވާނެ\nފެބުރުއަރީ 10, 2020 09:39\nމީނާ ޖޫރިމަނާ ކޮށްލި ނަމަ..! ކިހައި ފައިސާއެއް ދައުލަތަށް ލިބުނީސް؟ ޖޫރިމަނާ ކުރާނެ އުޞޫލެއް ނެތް ނަމަ، އެ ގޮތަށް އުޅޭ މީހުން 1000 ޑޮލަރުން ޖޫރިމަނާކުރެވޭނެ އުޞޫލެއް އަވަހަށް ކަނޑައަޅާ!\nފެބުރުއަރީ 11, 2020 09:03\nލޯކަލް ޓުއަރިޒަމް އަކީ ވަރަށްފަހުގެ އުފެއްދުމެއް\nއޭގެ ފޮނިމީރުކަން ހެޔޮގޮތުގަ ފެންނަންފެށީމަ ކަންބޮޑުވަނީ......\nފެބުރުއަރީ 12, 2020 06:47\nބިކިނީ ނަޝީދަށް މި ވީޑިއޯ ފޮނުވާ\nފެބުރުއަރީ 13, 2020 14:04\nއެހެން ވީމަ ފުލުހުންވެސް މީ ނެއްޓެން ނޭންގޭ ބައެއް. އެމީހުން ވެއްޖެ އަމިއްލަ ކެމެރާ މަނެއް ގެންގުޅެން. އަދި ބުނަން މަޖުލިސް ރައީސް ދަށުވެއްޖެ ނަމަ ނަތީޖާ ރަނގަޅެއް ނުވާނެ.


Mask naalhaa ulheynama miadhu fiyavalhu alhaane – Iru\nމާސްކު ނާޅާ އުޅޭނަމަ މިއަދު ފިޔަވަޅު އަޅާނެ\nމާލެ ސަރަހައްދުގައި ގެއިން ބޭރުގައި އުޅޭއިރު މާސްކު އެޅުން މިއަދުން ފެށިގެން ލާޒިމުވާނެ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nފުލުހުން މިއަދު އާންމު ކުރި އެޗްޕީއޭގެ އެންގުމެއްގައި ބުނީ މާލެ ސަރަހައްދު (ވިލިމާލެ، ހުޅުމާލެ) ހިމެނޭ ގޮތުން ބޭރުގައި އުޅޭ އިރު އަނގަ އާއި ނޭފަތް އަދި ދަތްދޮޅި ނިވާވާ ގޮތަށް މާސްކް އަޅަން ޖެހޭނެ ކަމަށެވެ. އަދި އެކަމުން އިސްތިސްނާ ވާނީ، އުމުރުން ދެ އަހަރުން ދަށުގެ ކުޑަކުދިންނާއި ކަސްރަތު ކުރާ ވަގުތުގައި ކަސްރަތު ކުރާ މީހުން އަދި އެހެން މީހެއްގެ އެހީއާ ނުލާ މާސްކް އަޅައި ނަގާ ނުހެދޭ ހާލަތުގައި ތިބޭ މީހުން ކަމަށް އެޗްޕީއޭގެ އެންގުމުގައިވެ އެވެ.\nހުޅުމާލެއިން ކަރަންޓު ދިޔަ ސަރަހައްދަށް ކަރަންޓު ލިބޭނީ3ގަޑިއިރު ފަހުން\nހެލްތު އިމަޖެންސީ އޮޕަރޭޝަން ސެންޓަރުން (އެޗްއީއޯސީ) ވަނީ މިއަދުން ފެށިގެން މާސްކު ނާޅާ އުޅޭ ފަރާތްތައް 1،000 ރުފިޔާ އިން ޖޫރިމަނާ ކުރާނެ ކަމަށް ބުނެފައެވެ. އަދި މިދިޔަ ބުރާސްފަތި ދުވަހުން ފެށިގެން ފުލުހުން އަންނަނީ އާންމުން މާސްކު އަޅައިގެން އުޅޭތޯ ބެލުމުގެ މަސައްކަތް ކުރަމުންނެވެ.\nއަސްތައަސްތާ ތިއޮތީ ސަރުކާރަށް އާމްދަނީ ހޯދާނެ މާމޮޅު ގޮތެއްނު. ވެހިކަލްގައި ސްޓިކާ ޖަހަންޏާ ސްޓިކާ ހައްދަން އެބަ ލާރި ޚަރަދު ކުރަން ޖެހޭ މިހާރު ތިޔަވީގޮތުން އެއްވެސް ޚަރަދެއް ނުކޮށް އެއް ބޮނޑިން އެއްހާސް…….!!! ހޮހޮހޮހޮ އޯގާތެރި ސަރުކާރުދޯ😬


Naasthaa nulibegnaa hakuru vikkaane, hanguraama ah dhaane: Nasheed\nނާސްތާ ނުލިބެންޏާ ހަކުރު ވިއްކާނެ، ހަނގުރާމައަށް ދާނެ: ނަޝީދު\nރައްޔިތުންގެ މަޖިލީހުގެ ރައީސް މުހައްމަދު ނަޝީދު -- އަވަސް ފޮޓޯ\nހެނދުނުގެ ނާސްތާ ޕްރޮގްރާމަކީ ދަރިވަރުންގެ މުސްތަގުބަލަށް ވަރަށް މުހިންމު ޕްރޮގްރާމެއް ކަމަށާއި ރަނގަޅު ނާސްތާ ނުލިބޭ ކުދިން ވިޔާނުދާ މަގުން ގޮސް ހަކުރު ވިއްކާ، ހަނގުރާމައަށް ދިއުމުގެ ފުރުސަތު ބޮޑުވާ ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nނަޝީދު މިހެން ވިދާޅުވީ އއ. ތޮއްޑޫ ސުކޫލުގެ އިނާމު ދިނުމުގެ ޖަލްސާ ޝަރަފުވެރި ކޮށްދެއްވާ ރޭ ދެއްކެވި ވާހަކަފުޅު ގައެވެ.\nރައީސް ނަޝީދު ވިދާޅުވީ އެ މަނިކުފާނުގެ ވެރިކަމުގައި ސުކޫލު ދަރިވަރުންނަށް ހެދުނުގެ ނާސްތާގެ ގޮތުގައި "ދެ ވަށް ދޮންކޭލާ ކިރުތައްޓެއް" ދޭ ވާހަކަ ދެއްކެވީ ވަަރަށް މުހިންމު މަގްސަދެއްގައި ކަމަށެވެ. ރަނގަޅު ނާސްތާ ނުލިބޭ ދަރިވަރުންނަށް ކިޔެވުމުގައި ކާމިޔާބު ހޯދަން އުނދަގޫވާ ކަމަށާ އަދި އެފަދަ ދަރިވަރުންނަށް ޓީޗަރުންގެ ފަރާތުން އެކަށީގެންވާ އަހަންމިއްޔަތެއް ނުދެވުމުން ނުބައި މަގުން ދިއުމުގެ ފުުރުސަތު ބޮޑުވާ ކަމަށެވެ.\nއެގޮތުން ދަށް ގުރޭޑްތަކުގައި ކިޔަވަން ފަށާ ހިސާބުން ދަރިވަރުގެ އުޅުމަށް ބަދަލު އައިސް ކިޔެވުމާ ދުރަށްދާ ކަމަށް ރައީސް ނަޝީދު ވިދާޅުވިއެވެ.\n"ދެން އެ ކުއްޖާ މަޑުމަޑުން ކުލާހުގައި ދަށްވަމުން ދަނީ. ދެން ގްރޭޑް ހަތަރެއް ފަހަކަށް ދިޔައީމާ އޭނާ އެންމެ ފަހުން ފެއިލްވަނީ. ހައެއް ހަތަކުން މަދަރުސާއިން ކެނޑެނީ... ވިއްސަކަަށް އަށާރަ ވަރަކަށް އަހަރުވެލާއިރުގައި އެންމެ ގޯސްކޮށް ދިޔައީމަ އެނާ އެ ހުންނަނީ ވަޅިއެއް ހިފައިގެން، ނޫނީ އެ ހުންނަނީ ހަކުރު ވިއްކަން! އެހެން ނޫނީ [އޭނާ] ގޭނގަކަށް ވަދެއްޖެ!" ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ މަގުން ކައްސާލައިގެން ދިޔަ ކުދިންގެ ތެރެއިން ގިނަ ކުދިންނަކީ ސުކޫލު ދައުރުގައި ނާސްތާ ނުލިބުނު ކުދިން ކަމަށާއި ނާސްތާ ނުލިބުމަކީ ދަރިވަރުން ކުރި އެރުމަށް އޮންނަ ސަބަބުތަކަށް ހުރަސްއަޅާ ކަމެއް ކަމަށެވެ.\nދެން އެ ކުއްޖާ މަޑުމަޑުން ކުލާހުގައި ދަށްވަމުން ދަނީ. ދެން ގްރޭޑް ހަތަރެއް ފަހަކަށް ދިޔައީމާ އޭނާ އެންމެ ފަހުން ފެއިލްވަނީ. ހައެއް ހަތަކުން މަދަރުސާއިން ކެނޑެނީ... ވިއްސަކަަށް އަށާރަ ވަރަކަށް އަހަރުވެލާއިރުގައި އެންމެ ގޯސްކޮށް ދިޔައީމަ އެނާ އެ ހުންނަނީ ވަޅިއެއް ހިފައިން، ނޫނީ އެ ހުންނަނީ ހަކުރު ވިއްކަން! އެހެން ނޫނީ ގޭނގަކަށް ވަދެއްޖެ!\nނަޝީދު ވިދާޅުވީ ދާދިފަހުން ވެސް ގޭންގުތަކުގައި ނުވަތަ މަގުން ކައްސާލައިގެން ދާ ކުދިންގެ ކަންކަން އެ މަނިކުފާނު ބެއްލެވި ކަމަށެވެ،\n"އަޅުގަނޑު ބެލިން އެ ކުދިންގެ ބަރުދަން ކިރާ ޗާޓް، އެ ޗާޓުގައި އޭނާ ފަސް އަހަރު ވަމުންދިޔަ އިރުގައި، ފަސް އަހަރާ ހަމައަށް ކިރަމުންދިޔަ އިރުގައި އޭނާގެ ޗާޓް އިނީ ކިހިނެތްބާއޭ...! ޖަލުން އަޅުގަނޑާ ވަރަށް ގިނައިން ދިމާވާނީ އެ ފަސް އަހަރުގެ ޗާޓްގައި ބަރުދަން ރަނގަޅަށް ނުލިބި ތިބި ކުދިންގެ. އެއީ ހެނދުނު މަދަރުސާއަށް ސައި ނުބޮއި އައި ކުދިން، އަންނަން ޖެހުނު ކުދިން. އެހެންވީމަ އެ ސަބަބު ވެސް އޮވެގެން ކުރި ނޭރުނު ކުދިން. އެހެންވީމަ އެންމެ ފަހުން އައިސް މަގުން ކައްސާލާ މަގުމައްޗަށް ގިނަވެ، މާރާމާރީ ހިންގަން ތިބި ކުދިން. އެހެންވީމަ މަގު އޮޅިގެން ގޮސް އެހެން ގައުމުތަކަށް ހަނގުރާމައަށް ދާ ކުދިން." ނަޝީދު ވިދާޅުވި އެވެ.\nޖަލުން އަޅުގަނޑާ ވަރަށް ގިނައިން ދިމާވާނީ އެ ފަސް އަހަރުގެ ޗާޓްގައި ބަރުދަން ރަނގަޅަށް ނުލިބި ތިބި ކުދިންގެ. އެއީ ހެނދުނު މަދަރުސާއަށް ސައި ނުބޮއި އައި ކުދިން، އަންނަން ޖެހުނު ކުދިން. އެހެންވީމަ އެ ސަބަބު ވެސް އޮވެގެން ކުރި ނޭރުނު ކުދިން. އެހެންވީމަ އެންމެ ފަހުން އައިސް މަގުން ކައްސާލާ މަގުމައްޗަށް ގިނަވެ، މާރާމާރީ ހިންގަން ތިބި ކުދިން. އެހެންވީމަ މަގު އޮޅިގެން ގޮސް އެހެން ގައުމުތަކަށް ހަނގުރާމައަށް ދާ ކުދިން\nނަޝީދު ވިދާޅުވީ މިހާރު ފެށިފައިވާ ހެދުނުގެ ނާސްތާގެ ރަނގަޅު ނަތީޖާ 15 ވަރަކަށް އަހަރު ފަހުން ފެންނާނެ ކަމަށެވެ.\nދަރިވަރުންނަށް ނަސޭހަތެރި ވަމުން ނަޝީދު ވިދާޅުވީ ކާމިޔާބީގައި ހިތްތިރި ކުރުމަށާއި، މޮޅުވާ ކުދިން "އެހާ ފޮނި" ނުވުމަށެވެ. އަދި ނާކާމިޔާބުވާ ދަރިވަރުން ހިތްވަރު ގަދަކޮށް އުންމީދު ނަގާނުލުމަށް ގޮވާލެއްވި އެވެ. ކާމިޔާބުގެ ފޮނި ކަމަކީ ނާކާމިޔާބީ ކަމަށް ވެސް ނަޝީދު ވިދާޅުވިއެވެ.\nމީގެ ދުވަސްކޮޅެއް ކުރިން ރައީސް ނަޝީދު ވަނީ ޣިޔާސުއްދީނުގެ ޕްރައިޒް ޑޭގެ ހަފުލާ ވެސ ޝަރަފުވެރި ކޮށްދެއްވާފަ އެވެ. އެ ހަފުލާގައި ބުރުގާއާ ގުޅުވައި ކުރީގެ ރައީސް ދެއްކެވި ވާހަކަތަކާ ގުޅިގެން ހޫނުވެ ފާޑުކިޔުން އަމާޒުވި އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ތޮއްޑޫ


Thulhaadhooah ethere kuran ulhunu masthuvaathakethi fuluhun hoadhaifi – Iru\nކްރިކެޓަރުންނާއި އެމީހުންގެ އަންހެނުން ޝާހުގެ ޕާޓީ ތަކުގައި ޑްރަގު ބޭނުންކުރޭ!\nރިއާ ގެ ވަކީލު މި ދައްކަނީ އަދި ތަފާތު ވާހަކައެއް!\nއުތުރުން ދެކުނުގެ އޮފިޝަލަކު މަރާލައިފި\nމޫލީން ބިގް ޑިވައިސް ސޭލް ގެ ނަމުގައި ޕްރޮމޯޝަނެއް\nމާލިއްޔަތު ގަވާއިދަށް ބަދަލު ގެނެސް، ގެޒެޓްކުރަން ފޮނުވައިފި\nދީޕިކާ އަކީ ބަލި މީހަކަށްވާތީ، ބަޔާން ނަގާއިރު ކައިރީ ބަހައްޓައިދޭން ރަންވީރު އެދިއްޖެ\nތުޅާދޫއަށް އެތެރެ ކުރަން އުޅުނު މަސްތުވާތަކެތި ފުލުހުން ހޯދައިފި\nސަމާ·7ސެޕްޓެމްބަރު 2020\nމަސްތުވާތަކެއްޗާ ދެކޮޅަށް ފުލުހުން ކުރަމުން އަންނަ މަސައްކަތުގެ ތެރެއިން، ބ. ތުޅާދޫ ޕޮލިސް ސްޓޭޝަނުން ހިންގި އޮޕަރޭޝަނެއްގައި، ކަނޑުމަގުން ތުޅާދުއަށް އެެތެރެ ކުރަން އުޅުނު މަސްތުވާތަކެތިކަމަށް ޝައްކުކުރެވޭ އެއްޗެއް ހޯދައި ފުލުހުންގެ ބެލުމުގެ ދަށަށް ގެނެސްފިއެވެ.\nއެތަކެތި ހޯދާފައިވަނީ މާލެއިން ފުރައިގެން ތުޅާދުއަށް ދަތުރުކުރަމުންދާ ލޯންޗަކުން މަސްތުވާތަކެތި ގެންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނުގައި، މި ސެޕްޓެމްބަރު މަހުގެ3ވަނަ ދުވަހުގެ 16:20 އެހައިކަންހާއިރުއެވެ.\nމި އޮޕަރޭޝަނުގައި، އެ ލޯންޗުން ބޭލި ފޮށިގަނޑެއް ބަލައިފާސްކުރިއިރު އެ ފޮށިގަނޑުގެ ތެރެއިން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ފިލްމު ހުސްކުރި ތަޅެެއްގެ އިތުރުން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ރަބަރު ޕެކެޓެއް ހޯދާފައިވެއެވެ.\nހޯރަފުށީ އެއާޕޯޓުގެ ޕަސެންޖާ ޓާމިނަލްގެ މަސައްކަތް ފަށައިފި\nމި މައްސަލައާ ގުޅިގެން އެއްވެސް މީހަކު ހައްޔަރު ކޮށްފައެއް ނުވެއެވެ. އަދި މި މައްސަލަ ބ. އޭދަފުށި ޕޮލިސް ސްޓޭޝަނުން ދަނީ ތަހުގީގު ކުރަމުންނެވެ.\nދިޝާ މަރުވީ ޖިންސީ ގޯނާގެ ސަބަބުން